text: करमा गीत-1
  चलो नाचे जाबा रे गोलेंदा जोड़ा
  करमा तिहार आये है , नाचे जाबो रे ।
  पहली मैं सुमिरौं सरस्वती माई रे
  पाछू गौरी गणेशरे गोलेंदा जोड़ा . . . । ।
  गांव के देवी देवता के पइंया लगारे
  गोड़ लागौ गूरुदेव के रे गोलेंदा जोड़ा . . । ।
  
  चुलमाटी
  तोला साबर धरे ला , तोला साबर धरे ला
  तोला साबर धरे ला , नई आवय मित धीरे धीरे
  धीरे धीरे अपन बहिनी ल तीर धीरे धीरे
  धीरे धीरे अपन बहिनी ल तीर धीरे धीरे
  तोला पर्रा बोहे ला , तोला पर्रा बोहे ला
  पुरुष – सुनत हस सुवासिन
  स्त्री – सुनत हावव
  तोला पर्रा बोहे ला , नई आवय मित धीरे धीरे
  धीरे धीरे अपन भाई ल तीर धीरे धीरे
  धीरे धीरे अपन भाई ल तीर धीरे धीरे
  तोला माटी कोड़े ला , तोला माटी कोड़े ला
  स्त्री – सुनत हस सुवासन
  पुरुष – अरे ददा रे
  तोला माटी कोड़े ला , नई आवय मित धीरे धीरे
  धीरे धीरे अपन बहिनी ल तीर धीरे धीरे
  धीरे धीरे अपन बहिनी ल तीर धीरे धीरे
  तोला माटी झोंके ला , तोला माटी झोंके ला
  तोला माटी झोंके ला , नई आवय मित धीरे धीरे
  धीरे धीरे तैं कछोरा ला ढील धीरे धीरे
  धीरे धीरे तैं कछोरा ला ढील धीरे धीरे
  तोला धोती पहिरे ला , तोला धोती पहिरे ला
  स्त्री – बने सम्हाल के पहिरबे
  पुरुष – छुटत हे
  तोला धोती पहिरे ला , नई आवय मित धीरे धीरे
  धीरे धीरे अपन टोलगी खोंच धीरे धीरे
  धीरे धीरे अपन टोलगी खोंच धीरे धीरे
  तोला लुगरा पहिरे ला , तोला लुगरा पहिरे ला
  पुरुष – अरे बने सम्हाल के पहिन ले सुवासिन
  स्त्री – कईसे मोला पहिरे ल नई आही का
  पुरुष – अरे लुगरा के छोर ह घिसलत हे
  स्त्री – अरे एमा तोला का जलन जात हे
  तोला लुगरा पहिरे ला , नई आवय मित धीरे धीरे
  धीरे धीरे तैं कछोरा ल भींच धीरे धीरे
  धीरे धीरे तैं कछोरा ल भींच धीरे धीरे
  धीरे धीरे अपन बहिनी ल तीर धीरे धीरे
  धीरे धीरे अपन बहिनी ल तीर धीरे धीरे
  धीरे धीरे अपन भाई ल तीर धीरे धीरे
  धीरे धीरे अपन बहिनी ल तीर धीरे धीरे
  धीरे धीरे अपन भाई ल तीर धीरे धीरे
  धीरे धीरे अपन बहिनी ल तीर धीरे धीरे
  धीरे धीरे अपन भाई ल तीर धीरे धीरे
  
  भरथरी लोक-गाथा - भाग 10
  भरथरी के ओ
  सेना ल देखत हे गुरु
  भीख ले आवय ओ
  मगन हो गए गुरु
  बेटा कहिके मोला
  का दिये बहिनी बानी ल
  मिरगिन के सराप
  आज धोवय भरथरी ये
  बानी बोलत हे राम गुरु के चरण म का गिरय , रामा ये दे जी ।
  छय आगर छय कोरी सेना ल
  बइरी देखत हे राम
  का तो डतरी जनम लेवय
  गुरु गोरख के ओ
  सेवा म बईया लगावत हे
  दस लाख हाथी का तो जंगल में छोड़त हे
  मोर देवत हे राम
  ये दे मोहतिया ल दाने म
  जतका धन ये ओ हाथी में लदाय
  मोर हीरा ये ओ
  का तो देवत हावय बाम्हन ल
  जोगी देवत हे राम
  छय आगर छय कोरी नारिन ये
  जोग साधत हे ओ
  गुरु गोरखनाथ के चेलिन न
  मोर बनावय हीरा
  रंगमहल के जतका ओ
  मोर चेरिया ल ओ
  चेलिन बना देवय
  गुरु के चरन म राम
  अइसे बानी ल हीरा बोलय राम , रामा ये दे जी ।
  अतका ल देखत हे गुरु ये
  गोरखनाथ ये ओ
  धुनि म का बइरी बइठे हे
  भरथरी ल राम
  धुनि के बानी बताये ल
  तिलकसार म ओ
  गद्दी म को तो बइठ जावय
  गुरु गोरखनाथ
  सुन्दर बानी ल बोलत हे
  सुन राजा मोर बात
  जोग रे साधत हव आज तुमन
  जीत होही तुॅहार
  पांच पिताम्बर गोदरी
  मोती रतन जटाय
  आज सऊँप देवव तोला ग
  ये दे चिमटा ल ओ
  दंड कमंडल ल का देवॅव
  गुरु के बानी ये राम जेला सीखे बर का परय , रामा ये दे जी ।
  सुनले राजा मोर बात
  बानी बोलय गुरु गोरख हर
  बारा साल ले ग
  बइरी भिक्षा ल तुम माँगव
  अइसे बानी ल न
  गुरु गोरखनाथ ह बोलत हे
  का करँव भगवान
  विधि के लिख्खा हर नई टरय
  रानी सामदेई ये ओ
  गुरु के चरन म गिरत हे
  सुन गुरु मोर बात
  कच्चा कुआँरी के ऊमर
  रही जातेंव गुरु
  ना तो दुःख बइरी मय पातेंव
  आज होगीस बिहाव
  जोग साधव
  मोर जोड़ी ल
  मोला दे दव बताय
  कइसे विधि ल बहरी मॅय जियॅव
  जिन्दगी म मोर सुख बइरी नइ तो लिखे हे , गुरु ये दे जी ।
  का तो बात के पराई ये
  मोर छाती के ओ
  देखतो दीदी पराऊल ये
  कइना रोवत हे राम
  देख तो दीदी सामदेई हर
  परगे गुरु गोहार
  देख जंगल के पैरो में
  रानी रोवत हे राम
  बानी बोलत मोर गुरु ल
  सुनले गुरु मोर बात
  गुरु गुरुआइन तुम छोड़व
  जोड़ी लेहव हमार
  का धन करॅव उपाय ल
  नई तो सुख ये ओ
  मोर करम म लिखे ना
  मोला देता बताय अइसे बोलत हे बानी ल , रामा ये दे जी ।
  चुटकी मारय गुरु गोरखनाथ
  गोरखनाथ ये ओ
  रानी ल का समझावत है
  सुन रानी मोर बात
  पति के सेवा ओ तुम करव
  जेमा होहय नाम
  अइसे बोलत हावय गुरु हर
  सुनले रानी मोर बात
  पति के सेवा म सुख पाहा
  पति रहि तुम्हार
  जोग साधय भरथरी हर
  जोग होहय ओ आज
  जोगी के साथ बइरी तुम रहव
  अतका बानी ल ओ
  का तो कइना ये दे सुनत हे , भाई सुनत हे , रामा ये दे जी ।
  गुरु के बानी ल सुनिके
  भरथरी ये राम
  पईंया लागत हावय गुरु के
  माथा टेकत हे ओ
  गुरु गोरख के चरणों में
  बानी बोलत हे न
  पीत पिताम्बर के गोदरी
  टोपी रतन जटाय
  काने जनेऊ ये
  हाथ खप्पर ये गा
  जेला देवत हे गुरु ह
  भरथरी ल आज भिक्षा माँगन चले जावत है , रामा ये दे जी ।
  का तो डहर म नदी परय
  जोगीन बइठे हे दाई ओ
  जोगी चले जावय रद्दा म
  का तो डहर म जोगी ठाढ़े
  जोगीन बइठे हे दाई ओ
  का तो डहर म
  नदिया आये हे राम
  जेमा भरी पूरा चलत हे
  का तो करॅव उपाय
  कइसे बइरी नदी नहकॅव
  कइसे जाहॅव देस
  कौरु कमंछल के नगरी
  नैना रानी जिहाँ
  भारी जादू ल जानय गा
  कइसे जीतॅव मॅय
  राजा अइसे अ सोचत हे
  जेला देखत हे न
  बइठे तीर म
  जोगीन न
  सुनले राजा मोर बात
  कहां जाइके तुम धरना धरेंव , रामा ये दे जी ।
  गुरु गोरखनाथ के
  मोर बानी ये जोगिन ओ
  जावत हॅव कामरु देश मँ
  जोग साधे ल ओ
  गुरु गोरखनाथ के बात ल
  घर के रेगेंव कइना
  बीच मँ नदीनाला परे
  कइसे होहॅव पार
  मने मन म बइठे सोचत हव
  ये दे बात ल राम
  जेला सुनत हावय जोगीन न
  का तो बानी बोलय महराज
  का तो बोलत हावय जोगीन ये
  सुनले राजा मोर बात
  गढ़ उज्जैन मँ राजा भरथरी हावय
  जेकर रानी ये गा
  सामदेई जेकर नॉव ये
  जेकर सुमरन ओ कर लिहा
  नदी हो जाहा पार
  तेकर पाछू अ बोलत हे
  पाहा कारी नाग
  सुमरिहा सामदेई ल
  मुँह हो जाही बंद कारी नागिन के
  जेकर आगू म ओ
  बइठे हे नैना रानी ये
  जहां परी के भेष देवता धरे
  जिहां बइठे हे , रामा ये दे जी ।
  सुनत हे वचन राजा ये
  मोर जोगी ये दाई ओ
  का तो सुमिरन ल करय
  सामदेई ल आज
  सामदेई के सुमिरन करय
  नदी के पूरा अटाय
  सुक्खा पर जावय नदिया हर
  भरथरी ह आज
  देख तो दीदी
  कइसे नाचत हे
  नाच के होवत हे पार
  ठउके डहर मँ बइठे रहय
  मोर नागिन ये ओ
  मुँह ल खोलत हे
  दौड़त हे
  ये दे चाबेला राम
  भरथरी देख के भागत हे
  सुरता आवत हे न
  सुमरिन करत हे सामदेई के नामे
  नागिन के खुले मुंह बंद होई जावे
  भरथरी ये ओ
  जेकर पाछू रेंगत हे
  रेंगना रेंगय राम
  कोसेकोसे के बइरी रेंगना ये
  रेंगत हावय
  चार अऊ दस कोस रेंगना ये
  बीस कोस ये ओ
  लगे दरबार परी के गद्दी म बइठे जिहा
  पहुचगे भरथरी , रामा ये दे जी ।
  पीत पिताम्बर गोदरी
  टोपी जेमा रतन जड़ाय
  काँधे जनेऊ , हाथे खप्पर
  दउड़त आवत है भरथरी
  परी देखय महराज
  सुन ले जोगी हमार
  न तो जी तुम ये दे जोग साधव
  बानी बोलत हे राम
  जऊने ल सुनत हे राजा ये
  का करॅव भगवान
  जोग बिना के बइरी नई रहॅव
  जी हर जाहय हमार
  अइसे बानी ल बोलत हे , रामा ये दे जी ।
  जाके परी के देस में
  मारे जावत हे दाई ओ
  देवता के पावत हे आदेश
  सुनले परी ओ बात
  धरके ले आवा तुम जोगी ल
  कनिहा कसत हे राम
  देख तो परी मन का धरॅय
  आघू पाछू म ओ
  झूम के तीर म चपक जावॅय
  भरथरी ल राम
  कइसे विधि के रे मोहत हें
  ये के दे डहर म
  डहरे म मोहत हे
  बानी बोलत हे राम
  सुन ले जोगी हमर बाते ल
  सुन्दर दिखत हन ओ
  ना तो जोगी तुम जोग साधव
  कर लव बिहाव हमार संग म बइरी ग तुम रहव , भाई ये दे जी ।
  मने मन म बइरी गुनत हे
  भरथरी ह ओ
  का तो जोगी के मैं भेख धरेंव
  कहना नई माने राम
  अइसन सुघ्घर देख परी हे
  मन ल मोहत हे मोर
  छल कपट बइरी करत हे
  जोग हो जाही मोर
  आज अधूर बइरी का रईहॅव
  पन म करम हे हार
  अइसे विधि बोलिके भरथरी हर ओ
  का तो बानी दाई बोलत हे
  सुनले कइना मोर बात
  ना तो बइरी मय सँग धरॅव
  जोग साधिहँव ओ जोग के लागे हे आस , भाई ये दे जी ।
  अतका बानी ल सुनत हे
  मोर परी ये ओ
  जाके देवता मेर गोहार पारॅय
  पहुँची जावत हे राम
  सुन्दर मजा अब बइठे हे
  कामरुप कुमार नैन रानी
  नैना का मारय
  का तो मारत हे राम
  सुआ के जादू ल मारत हे
  सामदेई ल न
  सुमिरन करय भरथरी ये
  सुमिरन पावत हे सामदेई
  रूपदेई ल
  दऊड़त जावय बलाये ल
  सुनले बहिनी मोर बात
  भांटो तुँहर परय मोर जंगल म
  कमरुलदेसे में आज
  लेके आवा ओ बचाये ओ , रामा ये दे जी ।
  सामदेई रूपदेई रानी मन
  दूनो आवत हे दाई ओ
  कमरु देस में जादू ल
  नैना मारत हे न
  नैना के बान ल का टोरय
  सुवा मारत हे न
  सुवा के जादू ल नई चलन देवॅय
  बिलाई मारत है ना
  बिलाई के जादू ल टोरत हें
  मिरगा जादू ये राम
  हाथी घोड़ा कर जादू ये
  कुकुर बिच्छी के रे
  जादू ल टोरत हें
  जादू मारत हें राम
  देखतो टेटका अऊ मेचका के
  मच्छर माछी के न
  जम्मो जादू ल बइरी टोरत हे
  सामदेई अऊ रूपदेई ये ओ
  जऊने ल देखत हे भरथरी , रामा ये दे जी ।
  कोपे मारे गुस्सा होवत हे
  नैना रानी ये दाई ओ
  का तो बइरी बानी का बोलय
  दूसरा जादू ये
  देखतो दीदी का तो छोड़त हे
  जऊँहर का दिहा राख
  कोप मन गुस्सा होइके जादू छोड़त हे राम
  देखतो दीदी कारी चूरी चाऊँर
  मोर मारत हे ना
  ये दे भेड़िया बना देहॅव
  नई तो बोकरा बनॉव
  अइसे जादू रानी मारत हे
  जादू टोर देवय राम
  सामदेई रूपदेई पहुचें हे
  ये दे जादू ये राम
  घोड़ा के जादू ल मारत हे
  जादू टोरय भगवान
  का तो विधि बैरी का काटव ओ , रामा ये दे जी ।
  
  गौरव गाथा महतारी के
  ये नाग मन के धरती जिंकर ले नग घलो थररात रिहिस ।
  फणीं अऊ छिन्दक राजा मन के ध्वज हा लहरात रिहिस । ।
  पाण्डव के पार्थ पौत्र परीक्षित ल जेन हा ललकारिन ।
  लड़त मेरठ के तीर रण में तक्षक हा उनला मारिस । ।
  अड़बड़ वीर मन के धरती ये छत्तीसगढ़ महतारी हे ।
  ज्ोमां रत्न भरे खान , सरलसुघर सुन्दर सुजानी हे । ।
  अइसन मनखे के माटी में बारुद बोवत हे मक्कार ।
  अइसन मनखे के चिंहारी कर करना हे नक्कार । ।
  ये वीरनारायण की धरती दाऊ दयाल के माटी हे ।
  इंकर रक्षा हित बर मिटना वीर मन के परिपाटी हे । ।
  मांदर के थाप सुनके इहां शेर के टांग घलो कांपथे ।
  आदिवासी के तीर विरोधी के देह घलो वोहा नापथे । ।
  काबर येमन भोलाभाला के मन मा जहर घोरथें ।
  लोहा के सिक्का के बल मा ईमान ला तोलथें । ।
  अउ कतका दिन तुमन अइसने कटवाहू ?
  जेन दिन सब संभलहीं कुटका में बंट जाहू । ।
  वो दिन माटी के बेटा धरती के करजा उतारहीं ।
  अउ खोजखोज के सब मक्कार ला मारहीं । ।
  जंगल मा कोयली मैना पंख अपन फहराही ।
  धरती धान के बाली ले चारों मुड़ा लहराही । ।
  ताला के रुद्र छोड़ ताण्डव तब मंदमंद मुस्काहीं ।
  छत्तीसगढ़ के वासी कपूत जनगणमन ला गाही दे । ।
  
  जन्म के गीत-2
  ननदी बोलयेंव उहू नइ आइस
  ननदी हो हमार का करि लेहव ।
  बहिनी बलाके कांके मढ़ई बोन
  हम छबीली सबे के काम पड़बोन । ।
  ननदोइ बोलयेंव उहू नइ आइस
  भोटो बला के नरियर फोरा ले बोन
  हम छबीली सबे के काम पड़बोन । ।
  जेठानी बोलायेंव उहू नइ आइस
  जेठानी हो हमार का करि लेहव ।
  भौजी बला के , सोंहर गवाबोन
  हम छबीली सबे के काम पड़बोन । ।
  जेठ जो बोलायेंव उहू नइ आइस
  जेठ हो हमार का करिलेहव ।
  भाई बला के बन्दुक छुटबई लेबोन
  हम छबीली सबे के काम पड़बोन । ।
  ससुर बोलायेंव उहू नइ आइस
  ससुर हो हमार का करिलेहव ।
  बापे बला के नाम धरइ ले बोन
  हम छबीली सबे के काम पड़बोन । ।
  सासे बोलायेंव उहू नइ आइस
  सासे हो हमार का करिलेहव ।
  दाई बला के टुठू बधवइबोन
  हम छबीली सबे के काम पड़िबोन । ।
  
  कउने नगर ले खातू मंगाए हो
  कउने नगर ले खातू मंगाए हो कउन नगर गर बीजे हो माय
  ओ मय्या कउन नगर गर बीजे हो माय
  कउने नगर ले खातू मंगाए हो कउन नगर गर बीजे हो माय
  ओ मय्या कउन नगर गर बीजे हो माय
  अहा गढ़ हिंग्लाजे ले खातू मंगाए हो गढ़ नरहूर गर बीजे हो माय
  ओ मय्या गढ़ नरहूर गर बीजे हो माय
  कउने ह लाए मय्या खातू अउ माटी हो कउन ह लाए बा के बीजे हो माय
  ओ मय्या कउने लाए बा के बीजे हो माय
  अहो पंड़वा ह लाए मय्या खातू अउ माटी हो उहीमन लाए बा के बीजे हो माय
  ओ मय्या उहीमन लाए बा के बीजे हो माय
  कउने बनाये मय्या तोरे फुलवरिया कउन ह बोये बा के बीजे हो माय
  ओ मय्या कउन ह बोये बा के बीजे हो माय
  अहो लंगुरा बनाये मय्या तोरे फुलवरिया पंड़वामन बोये बा के बीजे हो माय
  ओ मय्या पंड़वामन बोये बा के बीजे हो माय
  काहिन के मय्या कलसा बनाये हो काहे के दियना जलाए हो माय
  ओ मय्या काहे के दियना जलाए हो माय
  अहो दामी के मय्या कलसा बनाये हो सुरहिन घीव के दियना जलाए हो माय
  ओ मय्या सुरहिन घीव के दियना जलाए हो माय
  कउन चघे हे नवरात हो मय्या कउने करे हे रखवारे हो माय
  ओ मय्या कउने करे हे रखवारे हो माय
  अहो पंड़वा चघे हे नवरात हो मय्या मोर लंगुर करे हे रखवारे हो माय
  ओ मय्या लंगुर करे हे रखवारे हो माय
  अहो तोरे सरन मा हम आयेहन मय्या मोर बेड़ा लगा देबे पारे हो माय
  ओ मय्या बेड़ा लगा देबे पारे हो माय
  ओ मय्या बेड़ा लगा देबे पारे हो माय
  ओ मय्या बेड़ा लगा देबे पारे हो माय
  
  भरथरी लोक-गाथा - भाग 6
  कोठा मँ बछिया हर आजे ओ
  चोला छोड़त हे
  देख तो दीदी पूंछी पटक के
  नरिया के गिंया
  मोर आंसू ल ओ
  नीर गिरथे राम
  बछिया के दीदी
  जब रामराम कहिके चोला ओ बाई छोड़य ओ , भाई ये दे जी ।
  जब भरथरी लेगी के
  मोर फेंकत हे ओ
  देख तो दीदी भांठा मा
  माटी देई के ना
  चले आवत हे
  पांच जोनी ये ओ , धरि लिहे गिंया
  मोर कइसे विधिकर बोलय ओ भाई बोलय ओ , भाई ये दे जी ।
  जऊने समय कर बेरा मा
  तीने महिना म ओ
  देखतो दीदी जनम धरत हे
  मोर बिलाई के
  चल पेट म न
  मो कोठी म अवतार लेई लेवय ओ , लेई लेवय ओ , भाई ये दे जी ।
  मेऊँमेऊँ नरियावत हे
  सुनिले भगवान
  काने खबर भरथरी
  मोर आवाज ये ओ
  जेला सुनत हे न
  खोजतखोजत गियां
  चले जावत हे ओ
  मोर कोठी म न
  मोर गोड़ा तरी चल बइठे ओ , चल देखय ओ , भाई ये दे जी ।
  फाट जातीस धरती हमा जातेंव
  दुख सहे नई जाय
  का तो जनम जोगी धरेहॅव
  दुख परिगय राम
  हाल देना बताय
  ओही जनम के , मोर सारी येन
  वचन पियारी राम
  मोर सोने पलंग कइसे टूटिस ओ , रानी हांसिस ओ , भाई ये दे जी ।
  सुनिले भरथरी मोर बात
  छय जोनी ये ओ
  आज मय हर धरि लिहेंव
  सात जोनी मे न
  तोला देहॅव बताय
  मोर बिलाई ए ओ
  गोड़ा तरी दीदी
  सतपुर के न
  नाम लेई के मोर चोला ल ये दे छोड़य ओ
  भाई छोड़य ओ , रानी ये दे जी ।
  सात जोनी अवतारे मा
  मॅय बताहॅव कहय
  देख तो दाई मोर बोलत हे
  भरथरी हर ओ
  कइसे जावत हे न
  मोर लहुटी आवय
  रंगमहल म , रंगमहल म , भाई ये दी जी ।
  खोजतखोजत राजा नई पावय दीदी
  बइहा बरन भरथरी ये
  मोर दिखत हे न
  मोहिनी ये सुरत
  मोर कइसे विधि कर
  काला ओ तक होगे ओ , रानी ये दे जी ।
  साते अवतारी मँ जावत हे
  देख तो रानी ये ओ
  काखर कोख मँ जनम
  मॅयहर लेहॅव गिंया
  मन म सोचत हे न
  ये दे खोजे बर हंसा ओ जीव जावय ओ , भाई ये दे जी ।
  गढ़नरुला के राजा जेकर
  रानी ये न
  जावय रानी हर
  सुन राजा महराज के
  एके महीना ये ओ
  दूसर महीना मोर
  दस महीना के छइहां ओ बाई लागय ओ , भाई ये दे जी ।
  दसे महीना हर होवत हे
  ए दे रानी ल राम
  देखतो अवतारे ल लेवत हे
  मोर कइना ये ओ
  गढ़नरुले मा
  डंका बाजत हे राम
  आनंद मंगल मनाय
  मोर देवता मन
  फूल बरसावय ओ , बरसावय ओ , भाई ये दे जी ।
  साधू सन्यासी
  जयजय कार करॅय
  देख तो दीदी रंगमहल म
  फौज पटक्का ये न
  ये दे फुटत हे राम
  आनंद मंगल ये ओ
  दरबार में न
  जेकर होवय हीरा
  मोर कइना जनम
  रानी लेवय ओ , भाई लेवय ओ , रानी ये दे जी ।
  एके महीना
  होवत हे
  मोर कटोरी म
  दूधे पीयत हे कइना हर
  दूसर महीना , पलंगों में खेलय
  तीन महीना में राम
  किलकारी देवय
  मोर चारपांच महीना ओ , गुजरे ओ , भाई ये दे जी ।
  साते महिना ये
  आठे ये मड़ियावत हे ओ
  धीरेधीरे खेल बाढ़य
  गलीअंगना म
  खेलत हावय कइना
  धूरखावत हे राम , धूर बाढ़त हे ओ
  मोर साल भर के होवय ओ , ये दे होवय ओ , भाई ये दे जी ।
  मोहिनी होय बरोबर
  कइसे दिखत हे न
  देखतो दीदी रुपदेई
  गढ़नरुले म न
  मोर आनंद राम
  मंगल करत हे ओ
  मोर साल दू साल बीते ओ , ये दे बीते ओ , भाई ये दे जी ।
  आठ बच्छर के होवत हे
  नव बच्छर के राम
  बारा बच्छर के छइंहा ये
  कइना होगे गिंया
  भरथरी ये न
  खोजतखोजत ओ
  चले आवय दीदी
  मोर राजा ये न
  रंगमहल मँ आइके बोले ओ , ये दे बाले ओ , भाई ये दे जी ।
  सुनले कइना मोर बात ल
  ओही जनम के ओ
  तँय तो हीरा मोर सारी अस
  ए ही जनम ओ
  राजकुमारी बने
  छय जनम तोर पाछू धरेंव
  भेद नई तो बताय
  मोला भेद ल देते बताय ओ , बताई ओ , भाई ये दे जी ।
  सोने पलंग कइसे टूटिसे
  रानी हाँसिसे ओ
  जेकर भेद बता देते
  सुन लेतेंव कइना
  जीव हो जातिस शांत
  आनंद मंगल ओ
  करी लेतेंव कन्या
  मोर अइसे बानी
  हीरा बोलय ओ भरथरी ओ , भाई ये दे जी ।
  तब तो बोलत हावय कइना हर
  सुनले भांटो मोर बात
  ओही जनम के
  तोर सारी अॅव
  ए ही जनम म
  राजकुमारी अव न
  मय तो बने भांटो
  अभी नई तों कहॅव
  मोर जियत खात होई
  होई जावय ग , भाई ये दे जी ।
  जऊने दिन मोर विहाव
  होई जाहय भांटो
  गवना कराके , ले जाही न
  चले आबे भांटो
  तोला देहॅव बताय
  मोर अइसे बानी हीरा बोलय ग , ये दे बोलय गा , भाई ये दे जी ।
  सोने पलंग कइसे टूटिसे
  रानी हाँसिसे ओ
  जेकर भेद ब
  अतका वचन ल सुनके
  भरथरी ह ओ
  लोटी आवे रंगमहल म
  अपन दरबार मँ आके बोलथे राम
  सुन दाई मोर बात
  साते जनम ओ सारी लेइस हवथ
  भेद नई तो बताय
  अइसे बानी हीरा बोलय गा , ये दे बोलय गा , भाई ये दे जी ।
  जेकर बीच मँ सामदेई
  बानी बोलत हे राम
  सुनले जोड़ी मोर बात ल
  घर मँ आये हों
  जे दिन गउना कराय
  बन किंजरत हव न
  पाछू परे हव राम
  अपन सारी के ओ
  भेद तोला नई बताय ओ , बताय ओ , रानी ये दे जी ।
  तुम तो बनेबने बुलथव
  घर म मय हँव ओ
  कइसे कलपना ल का कहँव
  भगवाने गिंया
  जेला गुनत हे नाम
  भरथरी के ना
  मति हर जाबे न
  मोर रंगमहल मं आनन्द मंगल मनावॅव ओ , भाई ये दे जी ।
  एतीबर रुपदेई रानी के
  मंगनी होवत हे राम
  देख तो दीदी दिल्ली सहर म
  चले आवय हीरा
  मंगनीजंचनी होई जावय बेटा
  ये दे रचे बिहाव
  मोर आनन्द मंगल मनावे ओ , ये मनावे ओ , भाई ये दे जी ।
  गढ़ दिल्ली बरात ये
  चले आवत हे राम
  राजा मानसिंह धरिके
  गढ़नरुलै न रुपदेई ल राम
  ए बिहा के न
  आनन्द मंगल मनावॅव ओ
  दाई मोर सजे बराती आगे ओ , बैरी आगे ओ , भाई ये दे जी ।
  काने खबर परथे
  भरथरी के ओ
  देखतो दीदी घोड़ा साजत हे
  बारामरद के घोड़ा साजा के न
  भरथरी ये राम
  चले जावॅव गिंया
  गढ़नरुले म ओ
  मोर जाई के बोलत हे बानी ओ , दाई बानी ओ , भाई ये दे जी ।
  सुनले कइना मोर बात ल
  हाल दे दे बताय
  बात पूछे चले आये हॅव
  भरथरी के न
  बोली सुनथे राम
  रुपदेई ये ओ
  एदे सुन्दर मधुर बानी ओ , दीदी बोलय ओ , भाई ये दे जी ।
  
  भांवर
  1
  जनम जनम के गांठ जोर दे , ऐ दोसी
  गांठे गठुरी झनि छूटे , ऐ दोसी
  तोर दाई हारे मोर बबा जीते , ऐ दोसी
  एक पूरा खदर ला दुई घर छाये , ये दोसी
  गांठे गठुरी झनि छूटे , ये दोसी
  2
  कामा उलोथे कारी बदरिया
  कामा ले बरसे बूंद
  सरग उलोथे कारी बदरिया
  धरती मा बरसे बूंद
  काकर भींजे नवरंग चुनरी
  काकर भींजे उरमाल
  सीता के भींजे नवरंग चुनरी
  राम के भींजे उरमाल
  कइसे के चिन्हव सीता जानकी
  कइसे के चिन्हव भगवान
  कलसा बोहे चिन्हेंव सीता जानकी
  मकुट खोंचे भगवान
  कामा में चिन्हव सीता जानकी
  कामा में चिन्हव भगवान
  जामत चिन्हेंव अटहर कटहर
  मौरत चिन्हेंव आमा डार
  चउक मा चिन्हेंव सीता जानकी
  मटुक मा चिन्हेंव राम
  आगू आगू मोर राम चलत हे
  पाछू लछिमन भाई
  अउ मंझोलन सीता जानकी
  चित्रकूट बर चले जाई
  3
  मधुरी मधुरी पग सारव हो दुलही नोनी
  तुंहर दुलरू के अंग झन डोलय हो
  एक भांवर जुगजुग होगे मोर नोनी
  तुंहर दुलरू के अंग झन डोलय हो
  दुई भांवर दुई जुग होगे मोर नोनी
  वो तो कजरारी नैना धराये हो
  तीन भांवर तीन जुग होगे मोर नोनी
  वो तो डोलत कलस जलपानी हो
  चार भांवर चार जुग होगे मोर नोनी
  तोर दुलरू ह मरत हे पियासे हो
  पांच भांवर पांच जुग होगे मोर नोनी
  तोर ससुर ह मरत हे पियासे हो
  छै भांवर छै जुग होगे मोर नोनी
  वो दे तोर देवरा मरत हे पियासे हो
  सात भांवर सात जुग होगे मोर नोनी
  अब चलो चलो कहत हे बराते हो
  4
  भांवर परत हे , भांवर परत हे
  हो नोनी दुलर के , हो नोनी दुलर के
  होवत हे दाई , मोर रामे सीता के बिहाव
  होवत हे दाई , मोर रामे सीता के बिहाव
  एक भांवर परगे , एक भांवर परगे
  हो नोनी दुलर के , हो नोनी दुलर के
  अगनी देवता दाई , हाबय मोर साखी
  अगनी देवता दाई , हाबय मोर साखी
  दुई भांवर परगे , दुई भांवर परगे
  हो नोनी दुलर के , हो नोनी दुलर के
  गौरी गनेस दाई , हाबय मोर साखी
  गौरी गनेस दाई , हाबय मोर साखी
  तीन भांवर परगे , तीन भांवर परगे
  हो नोनी दुलर के , हो नोनी दुलर के
  देवे लोके दाई , हाबय मोर साखी
  देवे लोके दाई , हाबय मोर साखी
  चार भांवर परगे , चार भांवर परगे
  हो नोनी दुलर के , दाई नोनी दुलर के
  दुलरू के नोनी , तोर अंग झन डोलय
  दुलरू के नोनी , तोर अंग झन डोलय
  पांच भांवर परगे , पांच भांवर परगे
  हो देव नरायन , दाई देव नरायन
  डोलय दाई मोर , कलसा के भर जलपानी
  डोलय दाई मोर , कलसा के भर जलपानी
  छै भांवर परगे , छै भांवर परगे
  हो नोनी दुलर के , हो नोनी दुलर के
  दुलरू ह दाई , मोर मरत हे पियासे
  दुलरू ह दाई , मोर मरत हे पियासे
  सात भांवर परगे , सात भांवर परगे
  हो नोनी दुलर के , हो नोनी दुलर के
  चलो चलो दाई , मोर कहत हे बराते
  चलो चलो दाई , मोर कहत हे बराते
  
  उड़ी उड़ी सुवा ना, का बोली बोले वो
  उड़ी उड़ी सुवा ना , का बोली बोले वो
  उड़ी उड़ी सुवा ना , तोर बोली बोले
  लाली चनारिया मोहनी मुरतिया
  देखत मन ला मोहे वो
  उड़ी उड़ी सुवा ना , का बोली बोले वो
  उड़ी उड़ी सुवा ना , तोर बोली बोले
  गाँवे शहर मा तोर होथे बड़ाई वो , जा के डोंगरगढ़ मा बसे बम्लाई
  दूसर रूपे मा शारदा कहाये वो , जाके शहर तैं हा मईहर बसाये
  माथे मा टोकिया , सोन के अंगूठीया , दसों अंगुरिया मा सोहे वो
  उड़ी उड़ी सुवा ना , का बोली बोले वो
  उड़ी उड़ी सुवा ना , तोर बोली बोले
  चंद्रहासिनी चंदरपुर मा बिराजे वो , हे महामाया रतनपुर मा साजे
  डिंडेश्वरी तैं मल्हार मा कहाये वो , जा के जिंहा दाई सोना बरसाये
  नवदिन नवरात जोत , बरत हे दिया ना , मईया के झूलना झूले वो
  उड़ी उड़ी सुवा ना , का बोली बोले वो
  उड़ी उड़ी सुवा ना , तोर बोली बोले
  लाली चनारिया मोहनी मुरतिया , देखत मन ला मोहे वो
  उड़ी उड़ी सुवा ना , का बोली बोले वो
  उड़ी उड़ी सुवा ना , तोर बोली बोले
  
  एक दिन ले दुय दिन, दुय दिन ले आँट दिन
  एक दिन ले दुय दिन
  दुय दिन ले आँट दिन
  धनकुल मँडालो होय रानी चो
  धनकुल मँडालो होय
  धनकुलसेवा करे रानी
  धनकुलपुजा करे
  आँट दिन ले पँदरा दिन
  पँदरा दिन ले मयना दिन
  धनकुल मँडालो होय रानी चो
  धनकुल मँडालो होय
  धनकुलसेवा करे रानी
  धनकुलसेवा करे
  छय मइना होए रे भगवान
  सालडेड़ साल होये परभू
  धनकुल मँडालो होय रानी चो
  धनकुल मँडालो होय
  धनकुलसेवा करे रानी
  धनकुलपुजा करे
  मने बिचार रानी करे
  दिले धोका रानी करे
  हे राम भगवान बले रानी
  बाप रे दइया बले
  नाना पयकार होले बले
  मयँ बानाबिसा होले
  काईं नामना निंहाय बले
  काईं किरती निंहाय बले
  जिव रत ले खायँदे बले
  मोचो करले नाव निंआय
  एके किरती करले जाले
  एक किरती करले जाले
  जुगजुग नाव रएदे बले
  मोचो किरती बाड़ुन जायदे
  बाजे बसुन जात राजारानी
  सेज बसुन जात
  सुना राजा राजरपती
  सुना राजा देसरपती
  बाते सुनुन जाहा राजा
  गोठ मानुन जाहा
  काईं नामना निंहाय राजा
  मचो काईं किरती निंहाय
  एके किरती करले जाले
  एक किरती करले जाले
  जुगजुग नाओ रएदे राजा
  किरती बाढ़ुन जायदे
  काय किरती आय रानी
  आले मोके साँग
  सुना राजा राजरपती
  सुना राजा देसरपती
  तुलसी मँडाउन दिहा राजा
  मके तुलसी मँडाउन दिया
  तुलसीसेवा करें राजा
  मयँ तुलसीपुजा करें
  काईं बले नाओ रएदे राजा
  जुगजुग नाओ होयदे राजा
  रानी हट मताय राजा के
  रानी टेको मताय
  दतुन नई चाबे रानी
  अन नई खाए
  भुकेभुके बले रानी आसे
  भुकेभुके रानी आसे
  बाँजा राजा दखे बाबा
  बाँजा राजा दखे
  रानी के काए बले राजा
  सुना रानी बले
  तिनपुर टेकहिन आइस रानी
  बड़ा उपइन आस रानी
  टेक मताउन जास रानी
  हट मताउन जास
  दतुन नई चाबिस रानी
  अन नई खाइस
  तिनपुर रोना तुय रोइस रानी
  तिनपुर रदना धरिस रानी
  तिनपुर हट मतास रानी
  तिनपुर टेको मतास
  भुक ने मरुन जासे रानी
  तुय भुके मरुन जासे
  दतुन चाबुन जा रे रानी
  अन खाउन जा रे रानी
  तुलसी मँडाउन दइँदे रानी
  तुके तुलसी मँडाउन दयँदे
  रानी सुनुन जाय बाबा
  खँड मुचकी मारे
  मुचमुचमुचमुच रानी हाँसे
  मुचमुचमुचमुच रानी हाँसे
  दतुन चाबुन जाय रानी
  अन खाउन जाय
  एक दिन ले दुय दिन
  दुय दिन ले आँट दिन
  दतुन चाबलो होय रानी चो
  अन खादलो होय
  बाजे बसुन जात राजारानी
  सेज बसुन जात
  सुना राजा बाँजा राजा
  सुना राजा बाँजा राजा
  पँजिआरमाहाले जाहा राजा
  पँडितमाहाल जाहा
  पँडित बलाउन आना राजा
  मके तुलसी मँडाउन दयदे
  सुने राजा बाँजा राजा
  सुने राजा बाँजा राजा
  बाबू के काए बले राजा
  सुन बाबू बले
  उपरभवने जा बाबू
  तुय साहादेव पँडित के आन
  आपलो जाको बले धरो बाबू
  आपन साजू धरो बाबू
  एक डँडिक एवो बाबू
  मके तुलसी मँडाउन दयदे
  रानी हट मताय बाबू
  रानी टेक मताय
  सुने बाबू झोलू पाइक
  सुने बाबू झोलू पाइक
  हरबर तियार होय बाबू
  जलदी तियार होय
  आपन साजू पिंदे बाबू
  आपन जाको धरे
  हाते बेद बले बाबू धरे
  पाँए खड़ऊ बाबू पिंदे
  राजामाहाल छाँडे बाबू
  जातेजाते जाय
  रुमझुमरुमझुम रेंगे बाबू
  एक कोलाट मारे
  जाए बाबू झोलू पाइक
  जाए बाबू झोलू पाइक
  मोकोड़ीमाहाले जाय बाबू
  मोकोड़ीमाहाल अमरे
  माँडो मोंगरा उबे बाबू
  बाई हंका मारे
  बाई सुनुन जाये बाबा
  घर ले बाहिर होय परभू
  बाबू के काए बले बाई
  सून बाबू बले
  काय कामे इलिस बाबू
  आले मोके साँग
  सुन बाई पदमकड़ी
  सुन बाई पदमकड़ी
  सुत लमाउन दे बाई
  मके ताग लमाउन दे
  उपरभवने जायँ बाई
  मयँ उपरभवने जायँ
  सुन बाबू झोलू पाइक
  सुन बाबू झोलू पाइक
  कइसे सुत लमायँ बाबू
  मयँ कइसे तागो लमायँ
  बालबचा गागोत बाबू
  लोलोबालो गागोत
  तुचो पिला के लाई दयँदे
  तुचो पिला के खेलाते रएँदे
  सुत लमाउन दे बाई
  मके ताग लमाउन दे
  बाई सुनुन जाय बाबा
  सरसर सुतो लमाय
  
  नहडोरी
  1
  दाबे बर ले दे दाई खांडे तलवारे
  घामे बर छतरी तनाय
  कोन गांव ला टोरंव दाई
  कोन गांव ला फोरंव
  कोन गांव ले लानों बिहाय
  रायपुर ला टोरंव
  रायगढ़ ला फोरंव
  नवागढ़ ले लानों बिहाय
  चढ़त बेरा धरम के
  उतरत बेरा लगिन के
  धरम धरम जस ले ले
  फेर धरम नइ मिले
  2
  नहडोरी के एक गीत ‘दे तो दाई अस्सी ओ रुपइया’ ये गीत ल अलगअलग जगा म अलगअलग गावत सुने ला मिल जाथे । ये गीत ह दाई अउ बेटा के बातचीत के रूप म हे जेमां बेटा ह दाई कर बिहाव बर रुपया मांगथे ।
  जैसे कि कुछ जगा म गाये जाथे …
  दे तो दाई दे तो दाई अस्सी ओ रुपइया
  सुन्दरी ला लातेंव मंय बिहाये ओ दाई
  सुन्दरीसुन्दरी बाबू तुम झन रटिहौ
  गा सुन्दरी के देश बड़ा दूरै रे भइया
  तोर बर लाहवं दाई रंधनी परोसनी
  ओ मोर बर घर के सिंगार ओ दाई
  गोड़े बर रुपमुचा पनही
  छांव बर छतरी तनाय , हांहां जी चले जाबो सुन्दरी बिहाव
  लाये बर देबे इक तलवारी चढ़ेबर
  लीली हंस घोरी , हां हां जी चले जाबो सुन्दरी बिहाय
  अउ कुछ जगा म गाये जाथे …
  दे तो दाई दे तो दाई अस्सी ओ रुपैया
  सुन्दरी ला लातेंव बिहाय
  सुन्दरी सुन्दरी रटन धरे बाबू
  सुन्दरी के देस बड़ दूर
  तोर बर लनिहों दाई रंधनि परोसनि
  मोर बर घर के सिंगार
  पांव बर ले दे दाई रुचमुच पनही
  चढ़े बर दे दे लिलि हंसा घोड़ा
  भूख बर जोर दे दाई भुखहा कलेवना
  प्यास बर गंगा जल
  3
  देतो देतो दाई अस्सी वो रुपैया के
  सुंदरी ला लातेंव वो बिहाय
  कि अवो दाई सुंदरी ला लातेंव वो बिहाय
  सुंदरी सुंदरी बाबू तुम झन रटिहव के
  सुंदरी के देस बड़ा दूर
  कि अग बाबू सुंदरी के देस बड़ा दूर
  मोर बर लाबे बेटा रंधनी परोसनी के
  तोर बर घर के सिंगार
  कि अग बेटा तोर बर घर के सिंगार
  तैं तो हाबस दाई बड़ा वो अबुधनिन के
  मांगत हस दूध के तैं मोल
  कि अवो दाई मांगत हस दूध के तैं मोल
  तोर बर लानिहंव दाई पानी भरईया के
  मोर बर घर के सिंगार
  कि अवो दाई मोर बर घर के सिंगार
  पांव बर लेते दाई बजनी वो पनही के
  चढ़े बर लीली हंसा घोड़ा
  कि अवो दाई चढ़े बर लिलि हंसा घोड़ा
  
  भरथरी लोक-गाथा - भाग 5
  बड़ अक्कल वाली ये रानी ये
  देख तो भगवान
  साते मँ कैसे आ बइठे हे
  मनेमन मँ भरथरी हर , मोर गुनत हे ओ
  बिना आगी पानी के बनावत हे
  सबे सइना के न
  मोर सोहाग ओ
  चल बनाई के न
  मोर सुन्दर कलेवा खवावय ओ , ये खवावय ओ , भाई ये दे जी ।
  सबे के पूर्ति ल करिके
  मोर सुनिले न ओ
  कइसे विधि कइना बइठे हे
  भरभरी ह न
  जब सोचे गिंया
  ओही जनम ओ
  मोर पलंग न , टूटे हे राम
  रानी नई तो गिंया , मोर बताए ओ
  मोर साली हर आज बतावय ओ , मँयहर पूँछव ओ
  भाई ये दे जी ।
  आजेच्च पूछिहँव के काले ओ
  कईके सोचत हे ओ
  देख तो दीदी मोर मने म
  भरथरी ये न
  जब सोचि के राम
  चल बइठत हे ओ
  ओही समय म न
  मोर चेरिया ल ओ
  कइना भेजत हे राम
  सुनिले जोगी मोर बात
  तोर सारी ह
  महल म बलावत हे चले जावॅव ओ , भाई ये दे जी ।
  गोदी म बालक ल धरावत हे
  आज कइना ह ओ
  देख तो दीदी मोर भरथरी ल
  भरथरी ये ओ
  बालक ल देखय न
  सुनिले कइना मोर बात
  सोने पलंग ओ
  कइसे टूटिस हे ना
  आज महली ये रात
  तोर बहिनी हर ओ
  सामदेई हर ना
  नई बताइसे ओ
  मोला बतादे कइना
  मोर सदे के ये तो बाते ये ओ , तय बतादे ओ , भाई ये दे जी ।
  जब धन बोलत हे कइना ह
  सुनिले जोगी मोर बात
  मॅय हर नई तो बतांव न
  मोर बालक हो
  पहली ये गिंया
  मोर गोदी म न
  बालक हावे ओ
  मॅय हर का करिहॅव ओ
  मोर गोदी मा बालक हावय ओ , जोगी हावय ओ , भाई ये दे जी ।
  हरके अऊ बरजे ल नई मानय
  भरथरी ये ओ
  देखतो दीदी रटन धरे ये
  मोर रानी ये ओ
  सुनले भरथरी बात
  मॅयहर छोड़त हव न
  आजे चोला ल ओ
  हेता करके दीदी
  जीभ चाबी के न
  मोर चोला ल ओ
  चल छोड़त हे न
  मोर राजा हर देखथे कइना ओ
  बाई देखय ओ , भाई ये दे जी ।
  दफन देई के भरथरी
  अपन रऊल बर ओ
  देखतो दीदी चले आवत हे
  एके महिना मे न
  दूसर महीना के छाय
  मोर सुआ के पेट में अवतारे ओ , चल धरय ओ , भाई ये दे जी ।
  बीच कंगोरा म
  बइठके मोर फुलवा ये ओ
  टोंटीटोंटी दीदी बाजत हे
  भरथरी ये न
  मोर आवाज ल
  चल सुन के न
  घर ले निकलत हे
  सुनले सुआ रे बात
  ओही जनम के
  मोर सारी अव न
  तय बतादो हीरा
  मोर सोने पलंग कइसे टूटिस हे न
  कइसे विधि कर पूँछय हो , ये दे पूँछय ओ , भाई ये दे जी ।
  जब बोले मोर सुआ हर
  सुनले जीजा मोर बात
  कुकुर के पेट म अँवतारे न
  तीन महीना म राम
  मॅयहर लेहव हीरा
  तोला दिल की बात
  बतावॅव ओ बतावॅव ओ
  जोगी ये दे जी ।
  जब सुआ मरी जायय ओ
  मोर भरथरी ओ
  पैर तरी सुआ गिर जाय
  भरथरी ए न
  दफन करें गिया
  तीन महीना ल न
  चल सोचत हे न
  मॅयहर कब राजे ल सुनॅव ओ
  जीव सफल ओ बाई होवय ओ , रानी ये दे जी ।
  नई अन्न खावॅव
  पानी नई तो पियय दीदी
  का बइहाभूतहा होय हे
  भरथरी हर ओ
  मोरे बात मन
  फुदका मारे राम
  चल तरिन ओ
  मन सोचिके न
  मोर चेहरा गया कुम्हलाय , ये कुम्हलाय ओ , भाई ये दे जी ।
  गोरा बदन काला होई गय
  चेहरा गय कुम्हलाय
  दुबरावत चले जावत हे
  तीने महीना म ओ
  मोर जाई के न
  मोर कइना हर राम
  मोर कुकुर के पेट अवतार ये ओ , चल धरे ओ , भाई ये दे जी ।
  कुकुर के पेट अवतार ल
  चल पैरा म ओ
  जोगी पैरावट म
  मोर जाइके ने
  धीरेधीरे गिंया
  भरथरी ये न
  ओही जनम के
  भोर सारी अस ओ
  सोने पलंग ह
  कइसे टूटिस हे न
  मोला हालेल देना बताय ओ भाई बोलय ओ , भाई ये दे जी ।
  जब बोलय मोर कुतनिन ह
  सुनले जीजा मोर बात
  मंय अवतारे ल धरे हॅव
  दुई अवतारे ल धरे हॅव
  सुनले जीजा मोर बात
  सुरा के पेट में जनम लेहॅव
  तब तोला जीजा
  मॅय बता देहॅव
  जब सोच के ओ
  मोर कुकुर हर न
  चोला छोड़त हे राम
  भरथरी ये ना
  दफन करिके ओ
  मोर माथा ल धरके बइठे ओ , भाई आके ओ , भाई ये दे जी ।
  धररधरर आंसू चलत हे
  सुनिले भगवान
  का तो कलपना मोला परे हे
  मन म सोचत हे न
  विकट हैता गिंया
  करी डारेंब ओ
  मोर हाथे म चोला छुटे ओ , भाई छुटे ओ , भाई ये दे जी ।
  सुराके पेट म जाइके
  अवतारे ओ
  देख तो दीदी छै महीना मा
  चल जनमथे न
  चल डबरा म ओ
  भूरीभूरी दीदी
  जिहां दिखत हे न
  भरथरी ए ओ
  खोजत जावय राम
  सुनिले भगवान
  सुनी लेट कइना बात
  मोला कइसे आज बतावय ओ , ए बतावय ओ , भाई ये दे जी ।
  सोने पलंग मोर टूटिस
  रानी हांसीस ओ
  तेकर बात बता देना
  जब बोलय मोर सुरा हर
  सुनिले सुरिन मोरबात
  कहना वचन जोगी नई मानय
  मोरे पिछे म
  धरी ले जोगी
  चोला छोड़ी के न
  मैं ये दे जावत हॅव
  कौंआ के पेट अवतार ओ , चल लेहॅव ओ , भाई ये दे जी ।
  तीन जोनी ल तो छोरी के
  मोर जावत हे ओ
  कौंआ के पेट मँ अवतारे न
  चल जाई के न
  मोर बइठे गिंया
  मोर आमा के डार
  मोर कांवेकांवे ओ नारियाये ओ , भाई ये दे जी ।
  जब बोलय भरथरी ह
  सुनले कौंआ रे बात
  सुनले कोयली मोर काग
  बोली से गिंया
  मॅयहर लिहेंव पहिचान
  मोर बइठे आमा के डारे ओ , ये दे बइठे ओ , भाई ये दे जी ।
  बोली से मय लिहेंव पहिचान
  सुन काग मोर बात
  कइसे पलंग पर टूटिसे
  रानी हांसिस न
  देदे साला जवाब
  जब कौंआ हर ओ
  चल मरत हे न
  ये दे छोड़ॅव जोगी , अपन चोला ल न
  मय हर गऊ के पेट अवतारे ओ , चल हेह्व ओ , भाई ये दे जी ।
  चोला स छोड़िके कौंआ हर
  मोर गिरी गे ओ
  अब दफन ये दे देवत हे
  भरभरी ये न
  फेर सोचत हे राम
  चारे अवतारे न एकर होगे दीदी
  येहर कब मोला बताहय ओ , बताहय ओ , भाई ये दे जी ।
  दस महीना के छॉय मा
  कोठा मँ ओ
  देखतो जनम लेके आवत हे
  बछिया जोनी न
  जल धरे हे न
  सुघ्घर गइया ए ओ
  मोर कइसे बछेवा हर दिखय ओ , ये दे दिखय ओ , भाई ये दे जी ।
  मुरली बिन गइया रोवत हे
  सुनिले भगवान
  बछड़ा हर रोवत हे दैहाने म
  नोई दूध हर ओ
  राउत बिना गिंया
  चल कलपत हे ना
  मोर जउने समय म ओ भरथरी चले आवय ओ , भाई ये दे जी ।
  सुनिले बछिया ए दे बाते ल
  मोला बतादे ओ
  सोने के पलंग मोर टूटे हे
  ओही जनम के
  मोर सारी अस ओ
  बचन पियारी न
  मोर हाल ल देना बताये ओ , भाई आजे ओ , भाई ये दे जी ।
  
  कजरेली मोरे मैना
  कइसे दिखत हे आज उदास रे , कजरेली मोरे मैना
  कइसे दिखत हे आज उदास रे , कजरेली मोरे मैना
  पतरेंगी मोरे मैना , सवरेंगी ना रे सुवा ना
  कइसे दिखत हे आज उदास रे , कजरेली मोरे मैना
  कइसे दिखत हे आज उदास रे , कजरेली मोरे मैना
  पुन्नी के चन्दा ला लेगे बदरिया
  कहाँ बुलाये मोर बाँके नजरिया
  पुन्नी के चन्दा ला लेगे बदरिया
  कहाँ बुलाये मोर बाँके नजरिया
  का तो हाबय तीजाही उपास रे , कजरेली मोरे मैना
  का तो हाबय तीजाही उपास रे , कजरेली मोरे मैना
  चम्पा चमेली मोर चुरमुर चुरमुर
  का दुःख मा बइठे हे झुरमुर झुरमुर
  चम्पा चमेली मोर चुरमुर चुरमुर
  का दुःख मा बइठे हे झुरमुर झुरमुर
  मन ले कइसे पराये उलास रे , कजरेली मोरे मैना
  मन ले कइसे पराये उलास रे , कजरेली मोरे मैना
  कंचन काया ले माया रिसागे
  चहकत चिरईया मोर कइसे थिरागे
  कंचन काया ले माया रिसागे
  चहकत चिरईया मोर कइसे थिरागे
  जीव ले आस हे काबर हतास रे , कजरेली मोरे मैना
  जीव ले आस हे काबर हतास रे , कजरेली मोरे मैना
  पतरेंगी मोरे मैना , सवरेंगी ना रे सुवा ना
  कइसे दिखत हे आज उदास रे , कजरेली मोरे मैना
  कइसे दिखत हे आज उदास रे , कजरेली मोरे मैना
  सवरेंगी मोरे मैना , पतरेंगी मोरे मैना
  सवरेंगी ना रे सुवा ना
  
  जन्म के गीत-1
  महला मां ठाढि बलमजी
  अपन रनिया मनावत हो
  रानी पीलो मधुपीपर ,
  होरिल बर दूध आहै हो ।
  कइसे के पियऊँ करुरायवर
  अउ झर कायर हो
  कपूर बरन मोर दाँत
  पीपर कइसे पियब हो
  मधु पीपर नइ पीबे
  त कर लेहूं दूसर बिहाव
  पीपर के झार पहर भर
  मधु के दुइ पहर हो
  सउती के झार जनम भर
  सेजरी बंटोतिन हो
  कंचन कटोरा उठावब
  पीलडूं मधु पीपर हो
  
  चल गिंजर आबो संगी
  चल गिंजर आबो संगी , सुपेला के बजार ले , गिंजर आबो
  चल गिंजर आबो संगी , सुपेला के बजार ले , गिंजर आबो
  बाहीं जोरे जोरे संगी , सुपेला के बजार ले , गिंजर आबो
  बाहीं जोरे जोरे संगी , सुपेला के बजार ले , गिंजर आबो
  तोरे अगोरा मा बेरा पहागे वोओओ
  तोरे अगोरा मा बेरा पहागे वोओ
  बड़ बेरा करे संगीइइ
  जी मा डर समागे का वो , चल गिंजर आबो
  चल गिंजर आबो संगी , सुपेला के बजार ले , गिंजर आबो
  बमरी के पेड़ गिरा ले पैरी लाआआ
  बमरी के पेड़ गिरा ले पैरी ला
  मोर मन मा बसे हेऐ
  परदेसी बैरी गा , चल गिंजर आबो
  चल गिंजर आबो संगी , सुपेला के बजार ले , गिंजर आबो
  चांदी के मुंदरी रेशम के फुन्दराआआ
  चांदी के मुंदरी रेशम के फुन्दराआ
  ले दुहूँ तोर बर संगीइ
  लाली के लुगरा वो , चल गिंजर आबो
  चल गिंजर आबो संगी , सुपेला के बजार ले , गिंजर आबो
  ले देबे जोड़ी मया के बंधनाआआ
  ले देबे जोड़ी मया के बंधनाआ
  ले के आबे तैं हा डोलीइ
  मोरेच अंगना मा , चल गिंजर आबो
  चल गिंजर आबो संगी , सुपेला के बजार ले , गिंजर आबो
  बाहीं जोरे जोरे संगी , सुपेला के बजार ले , गिंजर आबो
  बाहीं जोरे जोरे संगी , सुपेला के बजार ले , गिंजर आबो
  बाहीं जोरे जोरे संगी , सुपेला के बजार ले , गिंजर आबो
  
  भरथरी लोक-गाथा - भाग 9
  धरय चिमटा भरथरी
  पांच पिताम्बर ओ
  का तो गोदरी ल ओढ़त हे
  टोपी रतन जटाय
  देखतो पहिरत हे
  भरथरी रेंगना रेंगय राम
  कोसेकोसे के तो रंेगना ये
  एक कोस रेंगय
  दूसर कोस , दसे कोस बइरी का रेंगय
  बीस कोसे ये ओ
  तीस कोसे के अल्दा म
  गढ़ उज्जैन राम
  जिहां हबरत हे भरथरी
  धुनि लेवय जमाय
  का तो बइठत हे धुनि मँ
  डंका देवय पिठाय
  सुन लेवा रानी
  गढ़ उज्जैन के ओ , सुनले रानी भीख ले आवा ओ , भाई ये दे जी ।
  अतका बानी न रानी सुनत हे
  रंगमहल मँ राम
  साते बइरी सतखंडा ये
  सोला खण्ड में ओगरी
  बत्तीस खंड अधियारे न
  साये गुजर म ओ
  जाई बइठे सामदेई
  नैना देखय निकाल
  का तो झरोखा ले झाँकय
  धुनि लेहे रमाय
  भरथरी राजा ह बइठे हे
  जोगी के धरे भेख
  तऊने ले देखत हे सामदेई , राजा ये दे जी ।
  रंगमहल ले आवत हे
  थारी मोहर ये ओ
  धरे हावय रानी सामदेई
  आंगन म हीरा
  बारापाली के साये गुजर ले ओ
  नहकत चले आवय सामदेई
  भरथरी मेर आय
  जऊने मेर धुनि रमाय हे
  बानी बोलत हे राम
  सुनले राजा मोर बात ल
  जोग साधे ह हो
  जोग ल बइरी तु छोड़ देवा
  कऊने कारण राजा पर के नारी मोर बिहाव करेव
  रंग महल म ओ
  काबर लाये हव तुँ राजा , भाई ये दे जी ।
  अतका बात ल सुनके
  भरथरी ये राम
  का तो बोलत हावय बाते ल
  सुनले रानी मोर बाते ल
  का गत होतिस बाचतेंव
  करम बाँचे नई जाय
  मोर करम जोगी लिखे हे
  सुनले कइना मोर बात
  जोग साघ लिहेंव कहत हॅव
  बानी बोलत हे राम
  नई तो मानत हावय रानी ये
  सुन राजा मोर बात
  राजपाट ये दे तोला न
  दस लाख ये ओ
  हाथी ल तोला मय का देवॅव
  बीस लाखे बइरी सेना
  सुबह मंगा देहव ये दे अंगना म
  कथरी देहव सिलाय
  टोपी म रतन जड़ देवॅव
  धुनि लेवॅव रमाय अंगना मँ बइठ जावा तुम जोगी , भाई ये दे जी ।
  झन जावा गोरखपुर म
  जोगी झन बना राम
  अइसे बोलत हे रानी हर
  नई तो मानत हे बात
  अब तो बोलय भरथरी हर
  सुनले रानीमोर बात
  जोगे ल न तो मय छोडॅ़व
  भीख दे दे कइना
  अइसे बानी ल रानी बोलत हे
  सुनले राजा मोर बात
  घर के नारी मय तुँहरे अॅव
  जोग झन साधा ओ
  रंगमहल मँ आनन्द करॅव
  राज पाट तुँहार
  धन दौलत के हे का कमी
  हीरा मोती जवरात
  छय आगर छरू कोरी सइना हे
  रंगमहल मँ आज
  कतका सजाये हे रंगमहल
  बानी बोलत हे राम , नई तो मानय भरथरी ह , भाई ये दे जी ।
  का तो भरथरी समझावत हे
  जोगी रुपे ल वो
  आज तो कइना मँय धरेंव
  राज छोड़ देहॅव ओ
  ना तो चाही मोला धनदौलत
  ना तो लतका सजाव
  ना तो हाथीघोड़ा चाही वो
  ना तो चाही नारी
  ना तो मोला घर के तिरिया
  मोला जोग चाही
  अइसे बानी ल रानी ल बोलत हे
  गुरु गोले हे ओ
  भीख माँगे तोर अंगना म आयेंव
  भीख दे दे कइना
  अइसे बानी ल रानी ल का बोलय , भाई ये दे जी ।
  दे देबे दाई भीख ल
  मुख से निकला हे राम
  जेला सुनय सामदेई हर
  मुर्च्छा खावत हे राम
  का तो भुईयाँ मं गिरय
  घर के जोड़ी ह राम
  का तो भुईयाँ म बइरी गिरत हे
  घर के जोड़ी ये ओ
  कइसे दाई कहिसे
  भेदे जानिस हे का
  अइसे गुनत हावय सामदेई
  भिक्षा दे दे कइना
  बेटा कहिके थारी ल
  झोला भंडार दे हमार
  अइसे बानी ल राजा बोलत हे , रामा ये दे जी ।
  का तो रानी बानी बोलत हे
  सुन चम्पा मोर बात
  घर के राजा ल समझावव ओ
  बात नई सुनत न
  अइसे बानी ल कइसे कहॅव मॅय
  चम्पा बोलत हे राम
  सुनले रानी मोर बाते ल
  भरथरी के ओ
  बहिनी हावय कहिके बोलत हे
  गढ़नराकुल म
  आज जेला बला लेवा रानी ओ , भाई ये दे जी ।
  लेके जावत हे राम
  का तो धवनिया ह दौड़त हे
  एक कोसे रेंगय
  दुई कोस बइरी
  तीन कोस , दस बीसे ओ
  तीस कोस के ओ अल्दा म
  नराकुल सहर म ओ , जाई हबरत हे
  देख तो ओ
  ए धवनिया ये राम
  लिखे पाती ल बाँचत हे
  पहली पाती ल
  बइरी का बाँचय
  जेमा लिखे जोहार
  तेकर पाछू लिखत हे
  भइया तुँहरे ओ
  मिरगिन बइरी , मिरगा मारे
  मिरगिन के लागे सराप
  जोग साधे हवय भरथरी
  पाती बाचत हे राम
  कलपीकलप रानी
  मैना ये
  बइरी रोवत हे राम
  काय धन करॅव उपाय ल
  आज तीज तिहार
  जब तो भइया लेनहार ये
  नई तो आये दीदी , मिरगा के लागे सराप ये , रामा ये दे जी ।
  सुनले बेटा गोपीचंद रे आज
  ममा तुहार
  मिरगा सराप में का लगे
  धुनि देहे रमाय
  जोग ल साधे बइठे हे
  घर के अँगना हमार
  चल ना बेटा समझाये ल
  भरथरी के ओ
  भांचा आवय गोपीचंद
  संग मा मैना ये राम
  देख तो दीदी कइसे आवत हे
  गढ़ उज्जैन म आज का बाधी चल रेंगत हे , राम ये दे जी ।
  घोड़ा ल साजत हे
  गोपीचंद ये राम
  बारा मरद के साज ल कसय
  रेंगना रेंगत हे राम
  मंजिलमंजिल के तो रंगना
  मंजिल नहकत हे चार
  का तो हटरी बजारे ल
  बइरी नहकत हे ओ
  कदली के बइरी कछारे ल
  कइसे नहकत हे राम
  देखतो दीदी रथ भागत हे
  लस्कर साजे हे राम
  जावत हे रानी का गुनय
  मैना ये दीदी
  गोपीचंद जेकर संग म
  चले आवत हे राम
  गढ़ उज्जैन मँ आई के , रामा ये दे जी ।
  का तो पड़ाव ल डालत हे
  गांव के मेंढ़ में ओ
  कइसे विधि गोपीचंद ये
  का तो पड़ावे ल डालत हे
  गोपीचंद ये ओ
  जेकर मातामैना रानी ये
  चले आवय दीदी
  घर म पहुँचे हे के
  कहय सामदेई
  सुनले मोर बाते ल
  भइया तुॅहार जोग साधे
  समझा दे न ओ , घर के तिरिया रानी बोलत हे , रानी ये दे जी ।
  अतका बानी ल सुनत हे
  मैना रानी ये ओ
  भइया के तीरे म जावत हे
  भइया सुनले न बात
  काबर भइया तॅय जोगी बने
  मिरगा लगे सराप
  सुनले न बहिनी मैना ओ
  एक बहिनी अस ओ
  एक आंखी के तारा अस
  सुन मोर बात
  कइसे बानी तोला का कहॅव
  गुरु गोरखनाथ के बात मोला लागे हे
  भीख माँगे ल ओ
  घर म आयेंव हॅव
  भीख नई देवय ओ
  तॅय तो समझा दे सामदेई ल
  बेटा कहिके भीख दे देतीस बहिनी ओ , भाई दे दी जी ।
  अतका बानी ल सुनत हे
  मैना ये राम
  का तो धरती बइरी फाट जातिस
  नारी न ल माता कहत हे
  मोर भइया ये ओ
  मिरगा के लागे सरापे ह
  देख तो साधत हे जोग
  घर के बात ल मोर नई मानय
  गोपीचंद ल ओ
  मैना रानी का बोलय
  सुन बेटा मोर बात ला
  जावा समझाव ग ममा ल
  ये दे आज गा तुँहार
  अइसे बानी ल बोलत हे
  गोपीचंद ह ओ
  ममा ल देय समझाये ना
  सुनले ममा मोर बात
  जोग ल तुम ममा छोड़ देवो
  जोग साधे के हो
  आज तुँहार दिन नइ तो हे
  अइसे बोलत हे राम
  जेला सुनत हवय भरथरी
  सुनले भांचा हमार
  पईयां लागव बारम्बार ग
  जोग नई छोड़ॅव ना
  अइसे बानी ल भरथरी ह बोलत हे राम , रामा ये दे जी ।
  न तो हरके ल मानत हे
  न तो बरजे ल राम
  न तो मॉनय भरथरी ये
  गोपीचंद ये ओ
  जेकर माता मैना रानी
  सामदेई ल ओ
  जाके दीदी समझावत हे
  सुनले रानी मोर बात
  भइया ल दे देवा भीखे न
  छतरी के जनम नई तो छेड़ॅय बइरी जोग ल
  कइसे देवत हे ओ
  थारी म मोहर धरत हे
  कथरी ल हीरा
  पांच पिताम्बर के लावत हे
  टोपी रतन जटाय
  देख तो दीदी हाथी लावत हे
  ये दे हाथी म ओ
  हीरा मोती ल बइरी लादत हे
  लस्कर ल सजाय
  देख तो दीदी बइरी मोर सइना ये
  कइसे साजि के ओ
  कइसे दीदी चलि आवत हे ओ
  भिक्षा ले लव राजा अइसे बानी ल हीरा का बोलेय , रानी ये दे जी ।
  भीख ल द्यरे भरथरी
  रेंगना रेंगय राम
  तेकर पाछू सामदेई
  चले जावय दीदी
  सगे म जेकर रेंगत हे
  रेंगना रेगय ओ
  लस्कर सजाय हावय रानी
  जेकर पाछू म
  चले जावत हे गढ़ उज्जैन के ओ
  छय लाख छय कोरी सेना ये
  चले जावत हे संग
  गोरखपुर के डहर
  का तो पानी ल बइरी पियत हे
  पाछू के सैना ये ओ
  चिखला चाटंत बइरी जावत हे
  गोरखपुर मँ राम
  जाके डेरा ल बइरी डारय ओ , रामा ये दे जी ।
  
  टिकावन
  1
  हलर हलर मोर मड़वा हाले
  खलर खलर दाइज परे
  सुरहिन गइया के गोबर मंगइले
  खुट धरि अंगना लिपइले
  गज मोतिन कर चौक पुरइले
  सोने कलस धरइले
  कोन देवय मोर अचहर पचहर
  कोन देवय धेनू गाय हो
  दाई मोर टिकथे अचहर पचहर
  ददा मोर टिकथे धेनु गाय हो
  भईया मोर टिकथे लिली हंसा घोड़ा
  भउजी आठ मासा सोन हो
  2
  इही धरम ए धरम ए गा
  आ ग मोरे ददा फेर धरम नई तो पाबे गा
  लागत रहय छूटी डारे गा
  आ गा मोरो ददा तीनों तिरिथ जीती डारे गा
  पइंया पखारत बइंहा डोले वो
  आ वो मोरो दाई डोलत कलस जलपानी वो
  का दिन पीरा रखे दुधे वो
  आ वो मोरो दाई मथुरा नगर कर दुबी वो
  जल जुठारे जल मछरी वो
  आ वो मोरो दाई बछुरा जुठारे काज दुधे वो
  हलल हलल मड़वा डोले
  आ वो मोरो दाई खलल खलल दाइज परे वो
  3
  इही धरम ले धरम हे वो
  आ वो मोर दाई फेर धरम नई तो पाबे वो
  लागत रहय छूटी डारे वो
  आ वो मोर दाई तीनों तिरिथ जीती डारे वो
  छेरी के दूध छेरियाइन वो
  आ वो मोर दाई गइया के दूध बड़ा मीठे वो
  हलर हलर मड़वा डोले गा
  आ गा मोर ददा खनर खनर दाइज परे गा
  पइंया पखारत बइंहा डोले वो
  आ वो मोर काकी डोलत कलस जलपानी वो
  चना खाये ल पइसा देबे वो
  आ वो मोर आजी चटरचटर चूमा लेबे वो
  हाथ लमाये ल परही गा
  आ गा मोर ममा डेहरी लगाये ल माथे गा
  4
  चढ़त बेरा धरम के उतरत बेरा लागिन के
  धरम धरम जस ले ले
  फेर धरम नई मिले
  आज बेटी भये हबे बिरान
  अपन दाई के राम दुलौरिन
  छीन भर कोरा मं ले ले
  हाय हाय दाई कोरा दुलभ होई जाय
  अपन ददा के राम दुलौरिन
  छीन भर कोरा मं ले ले
  आज बेटी भये हबे बिरान
  अपन काकी के राम दुलौरिन
  छीन भर कोरा मं ले ले
  आज बेटी भये हबे बिरान
  अपन भउजी के राम दुलौरिन
  छीन भर कोरा मं ले ले
  आज बेटी भये हबे बिरान
  5
  टिक देबे ददा हाथी अउ घोड़ा
  टिक देबे लागत गाय ददा
  टिक देबे लागत गाय
  टिक देबे दाई अचहर पचहर
  टिक देबे नौ लक्खा हार दाई
  टिक देबे नौ लक्खा हार
  टिक देबे भईया सोला सिंगारे
  कर ले धरम तोर हाथे भईया
  कर ले धरम तोर हाथे
  टिक देबे भउजी हाथे के कखनी
  कर ले धरम तोर हाथे भउजी
  कर ले धरम तोर हाथे
  कोन तोर टिके नोनी अचहर पचहर
  कोन तोर टिके नोनी अचहर पचहर
  कोन तोर टिके धेनू गाय
  कोन तोर टिके धेनू गाय
  कि ए वो नोनी सीता ल बिहावय सिरी राम
  कि ए वो नोनी सीता ल बिहावय सिरी राम
  दाई तोर टिके नोनी अचहर पचहर
  दाई तोर टिके नोनी अचहर पचहर
  ददा तोर टिके धेनू गाय
  ददा तोर टिके धेनू गाय
  कि ए वो नोनी सीता ल बिहावय सिरी राम
  कि ए वो नोनी सीता ल बिहावय सिरी राम
  गाय अउ भइंस ले नोनी कोठा तोर भरगे
  गाय अउ भइंस ले नोनी कोठा तोर भरगे
  दुलरू के मन नहीं आय
  दुलरू के मन नहीं आय
  कि ए वो नोनी सीता ल बिहावय सिरी राम
  कि ए वो नोनी सीता ल बिहावय सिरी राम
  पइसा अउ कउड़ी ले नोनी सन्दुक भरगे
  पइसा अउ कउड़ी ले नोनी सन्दुक भरगे
  दुलरू के मन नहीं आय
  दुलरू के मन नहीं आय
  कि ए वो नोनी सीता ल बिहावय सिरी राम
  कि ए वो नोनी सीता ल बिहावय सिरी राम
  टथिया अउ लोटा ले नोनी झंपिया तोर भरगे
  टथिया अउ लोटा ले नोनी झंपिया तोर भरगे
  दुलरू के मन नहीं आय
  दुलरू के मन नहीं आय
  कि ए वो नोनी सीता ल बिहावय सिरी राम
  कि ए वो नोनी सीता ल बिहावय सिरी राम
  
  करमा गीत-2
  हौरे हौरे । धीच वेनी भुजा डारे
  मांग में तो सेंदूरा बिराजे
  धीच वेनी भुजा डारे
  हाजी पैर के पयरी ललकारे धीच
  पिंडरी चुरुवा ललकारे धीच
  जांध के जंधिया ललकारे धीच
  कनिहा लहंगा ललकारे धीच
  छाती के चालिया ललका धीच
  गला सुतली ललकारे धीच
  नाक नथुली ललकारे धीच
  माध के मधोचा ललकारे धीच
  
  पहिली गवन के मोला देहरी बैठाये
  पहिली गवन के मोला देहरी बैठाये
  न रे सुआ हो छाँडि चले बनिजार
  काकर संग खेलहूँ , काकर संग खाहूँ
  काला राखों मन बांध , न रे सुआ हो
  छाँडि चले बनिजार
  खेलबे ननद संग सास संग खाबे
  छोटका देवर मन बांध न रे सुआ हो
  छाँडि चले बनिजार
  पीवरा पात सन सासे डोकरिया
  नन्द पठोहूँ ससुरार न रे सुआ हो
  छोटका देवर मोर बेतवा सरीखे कइसे
  राखों मन बांध न रे सुआ हो
  छाँडि चले बनिजार . . .
  तोर अँगना म चौरा बंधा ले
  कि तुलसा ल देबे लगाय
  नित नित छुइबे नित नितं लीपबे
  कि नित नित दियना जलाय
  तुलसा के पेड़ ह हरियर हरियर
  कि मोर नायक करथे बनिजार
  जब मोर तुलसा के पेड़ झुर मुर जाही
  कि मोर नायक गये रन जूझ न रे सुआ हो नायक
  
  एक पईसा के भाजी ला
  एक पईसा के भाजी ला , दू पईसा बेचे गोई
  गोंदली ला रखे जी मां डार के
  अवो मची अम्मा वो , अवो पेड़ हम्मा वो
  बईठे मरारिन बजार में
  पररा में केरा संतरा धरके , बईठे रइथस कोर कोर में
  एक बेर लेवैया हा दु बेर आथे , हँसत रइथे तोर संग में
  खटमेचिया टुरा हा मेछा ला एठियाके
  खटमेचिया टुरा हा मेछा ला एठियाके , पईसा देथे आँखी मार के
  गोई बजार में
  एक पईसा के भाजी ला , दू पईसा बेचे गोई
  गोंदली ला रखे जी मां डार के
  अवो मची अम्मा वो , अवो पेड़ हम्मा वो
  बईठे मरारिन बजार में
  गोड मा हे मेंहदी , झमके मुंदरी , खोपा के मोगरा महके
  बंगला के पान खाये , मुंहे रचाये , छंड़त है लुगरा तोर मुड़ के
  हरियर भाटा ला आघु मा रख दे , कड़हा भाटा ला पानी छिच दे
  गोई बजार में
  एक पईसा के भाजी ला , दू पईसा बेचे गोई
  गोंदली ला रखे जी मां डार के
  अवो मची अम्मा वो , अवो पेड़ हम्मा वो
  बईठे मरारिन बजार में
  
  बुझो बूझो गोरखनाथ अमरित बानी
  बुझो बूझो गोरखनाथ अमरित बानी
  बरसे कमरा भींजे ल पानी जी
  कौआ के डेरा मा पीपर के बासा
  मुसवा के बिला म बिलई होय नासाजी
  बूझो बूझो . . . . .
  तरी रे घैला उप्पर पनिहारी
  लइका के कोरा म खेले महतारी जी
  बुझोबुझो
  भागे ले कुकुर भूँके ले चोर
  मरगे मनखे झींकत हे डोर जी
  बुझोबुझो
  बांधे ले घोड़ा , भागे ले खूंटा
  चढ़ के नगाड़ा बजावत हे ऊंटा जी
  बुझोबुझो
  पहली हे पूछें पीछे भय माई
  चेला के गुरू लागत हे पाईं जी
  बुझोबुझो
  
  भरथरी लोकगाथा का प्रसंग “शंकर पूजा, चम्पा को शंकर दर्शन”
  हाथ म फुल धरके चढ़ावंव दीदी वो
  हाथ म फुल धरके चढ़ावंव दीदी य
  भोलेबाबा ल वो , शंकरजी ल ना
  भोलेबाबा ल वो , दीदी शंकरजी ल वो
  हाथ म फुल धरके चढ़ावंव दीदी य
  भोलेबाबा ल वो , शंकरजी ल ना
  भोलेबाबा ल वो , दीदी शंकरजी ल वो
  बेल पान दुबी , दुधी रखेंव पूजा के थारी म
  बेल पान नरियर दुबी रखेंव खलोक थारी म
  बेल पान दुबी , दुधी रखेंव पूजा के थारी म
  रखेंव पूजा के थारी म , रखेंव पूजा के थारी म
  बिगड़ी बना दे मोरे , आयेंव तोर दवारी म
  आयेंव तोर दवारी म , आयेंव तोर दवारी म
  हाथ जोड़के माथ मैं नवावंव दीदी वो
  शंकरबाबा ल वो , भोलेबाबा ल वो
  शंकरबाबा ल वो , दीदी भोलेबाबा ल वो
  हाथ म फुल धरके चढ़ावंव दीदी य
  भोलेबाबा ल वो , दीदी शंकरजी ल वो
  भोलेबाबा ल वो , दीदी शंकरजी ल वो
  भोलेबाबा ल वो , दीदी शंकरजी ल वो
  माथ म चंदन तोरे , गले में नाग लपटे हे
  गला में नाग लपटे हे , गला में नाग लपटे हे
  मिरगा के छाला पहिने , जटा में गंगा लटके हे
  जटा में गंगा लटके हे , जटा में गंगा लटके हे
  सावन सोमवारी के गोहरावंव दीदी वो
  भोलेबाबा ल वो , दीदी शंकरजी ल वो
  भोलेबाबा ल वो , दीदी शंकरजी ल वो
  हाथ म फुल धरके चढ़ावंव दीदी य
  भोलेबाबा ल वो , दीदी शंकरजी ल वो
  भोलेबाबा ल वो , दीदी शंकरजी ल वो
  भोलेबाबा ल वो , दीदी शंकरजी ल वो
  एक हाथ म जामुन धरे , दूसर म तिरछुल
  दूसर म तिरछुल , बाबा दूसर म तिरछुल
  अंगभरे राख चुपरे , गांजा ल पीये फुकफुक
  गांजा ल पीये फुकफुक , गांजा ल पीये फुकफुक
  इ गोधरे गांजा ल पीके गुस्साए हाबय वो
  शंकरजी ल वो , दीदी भोलेबाबा ल वो
  शंकरबाबा ल वो , दीदी भोलेबाबा ल वो
  हाथ म फुल धरके चढ़ावंव दीदी य
  भोलेबाबा ल वो , दीदी शंकरजी ल वो
  भोलेबाबा ल वो , दीदी शंकरजी ल वो
  भोलेबाबा ल वो , दीदी शंकरजी ल वो
  – गाथा –
  अब ये चम्पा दासी राहय ते रागी हौव
  भगवान भोलेनाथ के पूजा करथे हा
  भोलेनाथ राहय ते प्रसन्न हो जथे हौव
  अउ किथे हा
  बेटी हा
  बेटी ते सो माँग , मे सो देबर तैयार हंव हौव
  तब किथे बाबा हा
  मोर ऊपर विपत आगे हे हौव
  में का बताव बाबा हा
  मोर बात ल रानी सामदेवी समझत नई ये हा
  अउ बस मोला मार के हौव
  चारझन दीवान ला आदेश देवा देहे हा
  अउ फांसी देके ऑर्डर दे देहे हौव
  अब मे फांसी में चढ़हूं बाबा हौव
  तब भोलेनाथ किथे हा
  जा बेटी हौव
  तोला चिंता करे के बात नईये बात नईये
  चम्पा दासी राहय तेन हौव
  जाथे सुग्घर घर में हा
  पीताम्बरी के साड़ी पहिन लेथे रागी हौव
  पहिने के बाद हा
  चारझन कहार रिथे डोला बोहईया हौव
  जब डोला में बईठथे हा
  तब , सब सखी सहेली रिथे हौव
  मिलथे भेंटथे हा
  अउ रोथे , अउ किथे बहिनी हो हा
  जईसे में ससुराल जातहव हौव
  वइसे मोला समझव , में जिंदगी भरके लिए फांसी में चघत हौव हा
  अब ये चारझन कहार राहय तेन रागी हौव
  ले जाथे हा
  तब चम्पा दासी काय किथे जानत हस हौव
  – गीत –
  बोले बचन चम्पा दासी हा , चम्पा दासी हा या
  सुनले कहार मोर बाते ल
  बोले बचन चम्पा दासी हा , चम्पा दासी हा वो
  सुनलव कहार मोर बाते ल
  सौ शर्त जगा , तोला देवथव दान
  सवर पति के गा , तोला देवथव दान
  येदे तरी में डोला धिरलमाबे गा , धिरलमाबे गा , भाई येदे जी
  येदे तरी में डोला धिमाबे गा , धिमाबे गा , भाई येदे जी
  धिरेचधिर ये जावत थे , मोर जावय दीदी
  डोला ल लेगथे राते के
  धिरेचधिर ये जावत थे , मोर जावय दीदी
  डोला ल लेगथे राते के
  तरिया के पारे में वो , डोला रखे हावय
  तरिया के पारे में वो , डोला रखे हावय
  येदे चम्पा ह डोला ले उतरत थे , येदे उतरत थे , भाई येदे जी
  येदे चम्पा ह डोला ले उतरत थे , येदे उतरत थे , भाई येदे जी
  
  मउर सउंपे के गीत
  पहिरव दाई
  पहिरव दाई हो सोन रंग कपड़ा
  हो सोन रंग कपड़ा
  सौंपव दाई मोर माथे के मउर
  मउर सोपत ले
  मउर सोपत ले दाई बइहा झन डोलय
  दाई बइहा झन डोलय
  डोलय दाई मोर माथे के मउर
  तोरे वो कोखन में
  तोरे वो कोखन में दाई बेटा वो बने हंव
  दाई बेटा वो बने हंव
  हंसी हंसी दाई मोर सौंपव वो मउर
  दस वो अंगुरिया
  दस वो अंगुरिया मोर माथे वो मड़इले
  दाई माथे वो मड़इले
  धरमिन दाई मोर सौंपव वो मउर
  धरमिन दाई मोर सौंपव वो मउर
  धरमिन दाई मोर सौंपव वो मउर
  धरमिन दाई मोर सौंपव वो मउर
  
  कान्हा के होली
  रंग बगरे हे बिरिज धाम मा
  कान्हा खेले रे होली
  वृन्दावन ले आये हवे
  गोली ग्वाल के टोली
  कनिहा में खोचे बंसी
  मोर मुकुट लगाये
  यही यशोदा मैया के
  किशन कन्हैया आए
  आघू आघू कान्हा रेंगे
  पाछु ग्वाल गोपाल
  हाथ में धरे पिचकारी
  फेके रंग गुलाल
  रंग बगरे हे . . .
  दूध दही के मटकी मा
  घोरे रहे भांग
  बिरिया पान सजाये के
  खोचे रहे लवांग
  ढोल नंगाडा बाजे रे
  फागुन के मस्ती
  होगे रंगारंग सबो
  गाँव गली बस्ती
  रंग बगरे हे . . .
  गोपी ग्वाल सब नाचे रे
  गावन लगे फाग
  जोरा जोरी मच जाहे
  कहूँ डगर तैं भाग
  ग्वाल बाल के धींगा मस्ती
  होली के हुड्दंग
  धानी चुनरी राधा के
  होगे रे बदरंग
  रंग बगरे हे . . .
  करिया बिलवा कान्हा के
  गाल रंगे हे लाल
  गली गली माँ धुमय वो
  मचाये हवे धमाल
  रास्ता छेके कान्हा रे
  रंग गुलाल लगाये
  एती ओती भागे राधा
  कैसन ले बचाए
  रंग बगरे हे . . .
  आबे आबे कान्हा तैं
  मोर अंगना दुवारी
  फागुन के महिना मा
  होली खेले के दारी
  छत्तीसगढ़िया मनखे हमन
  यही हमार चिन्हारी
  तोर संग होली खेले के
  आज हमार हे बारी
  रंग बगरे हे . . .
  
  हल्दी गीत
  एके तेल चढ़गे कुंवरि पियराय ।
  दुए तेल चढ़गे महतारी मुरझाय । ।
  तीने तेल चढ़गे फुफु कुम्हलाय ।
  चउथे तेल चढ़गे मामी अंचरा निचुराय । ।
  पांचे तेल चढ़गे भइया बिलमाय ।
  छये तेल चढ़गे भऊजी मुसकाय । ।
  साते तेल चढ़गे कुवरि पियराय ।
  हरदी ओ हरदी तै सांस मा समाय । ।
  तेले हरदी चढ़गे देवता ल सुमुरेव
  ' मंगरोहन ' ल बांधेव महादेव ल सुमरेंव । ।
  
  भरथरी लोकगाथा का प्रसंग “चम्पा दासी का जोगी को भिक्षा देना”
  अब ये भरथरी राहय ते रागी हौव
  किथे हा
  एक जानवर असन ह तो मोला चिन डरिस चिन डरिस
  मोर खातिर प्राण त्याग दिस हौव
  चल अब ये गाँव के मन मोला चिन्थे की नई चिन्हई हा
  ये आसपास के मन मोला चिन्थे की नई चिन्हई हौव
  थोड़ा आगे चल के देखंव देखंव
  जब आगे चल के देखत रइये तो किसान कोनों चिन्हई नहीं हौव
  अब ये राजा भरथरी राहय तेन हा
  आके अपन डेहरी में धूनी जमा के बइठ जथे हौव
  – गीत –
  सुमिरन करे गंगा माता के , गंगा माता के वो
  झुकती ये मोहिनी मिसाली के
  सुमिरन करे गंगा माता के , गंगा माता के वो
  झुकती ये मोहिनी मिसाली के
  टोपी रतन जड़ाय , हाथ ऐ खप्पर धराय
  टोपी रतन जड़ाय , हाथ ऐ खप्पर धराय
  येदे अंगे में भभूत लगावत थे , ये लगावत थे , भाई येदे जी
  येदे अंगे में भभूत लगावत थे , ये लगावत थे , भाई येदे जी
  भिक्षा देदे भोले माता वो , भोले माता के वो
  योगी आए तोरे द्वारे मा
  भिक्षा देदे भोले माता वो , भोले माता के वो
  योगी आए तोरे द्वारे मा
  चौकीदारे हा या , गारी देवय दीदी
  चौकीदारे हा वो , गारी देवय दीदी
  येदे योगी ला उंहा ले भगावत थे , ये भगावत थे , भाई येदे जी
  येदे योगी ला उंहा ले भगावत थे , ये भगावत थे , भाई येदे जी
  – गाथा –
  अब ये योगी ल रागी हौव
  कोनों चिन्हय नहीं हा
  आके गहरी धूनी जमा के बईठ जथे बईठ जथे
  का पूछत हस वोला हौव
  अंग में भभूत हा
  टोपी रतन जड़ाय हौव
  हाथ में खप्पर धराय हा
  अब बोलथे माता , मोला भिक्षा दे हौव
  मईया मोला भिक्षा दे भिक्षा दे
  भिक्षा दे किथे तो ओकर घर में एक झन चौकीदार रिथे हौव
  त वो चौकीदार काय किथे जानथस हा
  – गीत –
  का बनिया के ये हाट ऐ , येदे हाट ऐ योगी
  का महाजने दुकान ऐ गा
  का बनिया के दुकान ये , येदे दुकान ऐ योगी
  का महाजन के हाट ऐ गा
  गढ़ छप्पन के , राजा भरथरी ये
  गढ़ छप्पन के , राजा भरथरी ये
  ये ह ओकर द्वारे आए गा , येदे आए गा , भाई येदे जी
  ये ह ओकर द्वारे आए गा , येदे आए गा , भाई येदे जी
  – गाथा –
  अब वो चौकीदार राहय तेन रागी हौव
  एकदम गुस्सा होके योगी ला काहत हे हा
  अरे ऐला का बनिया के हाट समझत हस
  महाजन के दुकान समझत हस हा
  ये छप्पनगढ़ राजा भरथरी के दुवार ऐ दुवार ऐ
  अउ तोर जइसे योगी तो हजार ऐ नगरी मा फिरत रिथे हौव
  चल इहां ले चल हा
  भाग , अइसे किके ओला धक्का मार के निकालत रिथे रागी हौव
  योगी राहय तेन उठय नहीं हा
  मुच मुच , मुच मुच करत बइठे रिथे हौव
  – गीत –
  बोली बचन चौकीदारे हा , चौकीदारे हा वो
  सुनले रानी मोर बाते ला
  बोली बचन चौकीदारे हा , चौकीदारे हा या
  सुनले रानी मोर बाते ला
  तोर द्वारे में वो , एक योगी आहे
  तोर द्वारे में वो , एक योगी आहे
  वो ह भिक्षा ये मांगत हाबय वो , भाई येदे जी
  वो ह भिक्षा मांगत हाबय वो , भाई येदे जी
  बोली बचन चम्पा दासी हा , चम्पा दासी ला वो
  सुनले रानी मोर बाते ला
  बोली बचन चम्पा दासी ला , चम्पा दासी ला वो
  सुनले दासी मोर बाते ला
  एकादशी के वो , मैं उपासे रहेंव
  एकादशी के वो , मैं उपासे रहेंव
  येदे लाखों करेंव मैं हा दाने ला , भाई येदे जी
  मैं हा लाखों करेंव येदे दाने ला , भाई येदे जी
  – गाथा –
  अब ये चौकीदार जाके रागी हौव
  रानी सामदेवी ल किथे हा
  रानी हौव
  एकझन तोर दुवार में योगी आए हे योगी आए हे
  वो भिक्षा माँगत बईठे हाबय हौव
  तब रानी सामदेवी चम्पा दासी ल किथे हा
  दासी हौव
  में अतका उपास करेंव हा
  अतका पूजा पाठ करेंव हौव
  भोलानाथ के पूजा करेंव हा
  तभो ले मोर करतब में इही लिखे हे हौव
  मोर करम में यही लिखे हे बहिनी हा
  जा तहीं भिक्षा देके आ हौव
  अब ये चम्पा दासी रहाय ते रागी हा
  सुनत रा हौव
  – गीत –
  बारा हजार ये ब्राम्हन ला , येदे ब्राम्हन ला वो
  दान करे हेबे रानी हा , येदे रानी हा वो
  पूजा करे भोलानाथ के , भोलानाथ के वो
  बाबा योगी ये हा आए हे , भाई येदे जी
  राजा बोलथे वो , करले अमर राजा भरथरी
  येदे काहथे वो , करले अमर राजा भरथरी
  बाजे तबला निशान , करले अमर राजा भरथरी , भाई येदे जी
  जा पहुंचे चम्पा दासी हा , चम्पा दासी हा वो
  बाबा योगी के ये पासे ना , येदे पासे दीदी
  दूसर द्वारे में जाबे ना , येदे काहत थे वो
  चम्पा ये दासी हा आजे ना , भाई येदे जी
  राजा बोलथे वो , करले अमर राजा भरथरी
  येदे काहथे वो , करले अमर राजा भरथरी
  बाजे तबला निशान , करले अमर राजा भरथरी , भाई येदे जी
  बोले बचन मोर योगी ह , मोर योगी हा वो
  सुनले दासी मोर बाते ला
  काय डाका पड़े , तेला ये मोला बता देबे
  ले बता दे बाई , भिक्षा मोला तें देवा देबे , भाई येदे जी
  राजा बोलथे वो , करले अमर राजा भरथरी
  येदे काहथे वो , करले अमर राजा भरथरी
  बाजे तबला निशान , करले अमर राजा भरथरी , भाई येदे जी
  – गाथा –
  ये रानी सामदेवी राहय तेन रागी हौव
  दुनों हाथ ल जोड़ के हा
  काहत रिथे वही चम्पा दासी ला हौव
  बहिनी हा
  में बारा हजार ब्राम्हन ला हौव
  अतका दान करेंव हा
  भोलानाथ के में पूजा करेंव पूजा करेंव
  ये बाबा योगी कहाँ ले टपक पईस हौव
  मे एला भिक्षा कहाँ ले देवँव हा
  जा दासी हौव
  तहीं भिक्षा देके आजा आजा
  चम्पा दासी राहय तेन हा
  भिक्षा देबर निकलिस हे हौव
  – गीत –
  बोले बचन मोर दासी हा , मोर दासी हा वो
  सुनले बाबा मोर बाते ला
  बोले बचन मोर दासी हा , मोर दासी हा वो
  सुनले बाबा मोर बाते ला
  येदे भिक्षा लेबर , येदे काहय दासी
  तुम भिक्षा लेवव , येदे काहय दासी
  बाबा भिक्षा ल नई तो लेवय वो , येदे लेवय वो , भाई येदे जी
  बाबा भिक्षा ल नई तो लेवय वो , येदे लेवय वो , भाई येदे जी
  – गाथा –
  जब एक बार आथे रागी हौव
  त किथे बाबा हा
  तुमन भिक्षा माँगे ल आए हव हौव
  जावव तुहंर धूनी ला उठावव हा
  अउ इंहा ले चल देवव चल देवव
  इंहा कोई जगा नई ये तुहर भिक्षा लेके हौव
  अतक बड़ नगरी हे हा
  हर जगा तें माँग सकत हस माँग सकत हस
  अइसे कि के चम्पा दासी किथे हौव
  राजा भरथरी ओला किथे , बाई हा
  का तोर घर में डाका पड़े हे हौव
  ते कोई लुटेरा आगे लुटे बर हा
  का तुंहर घर में दुःख परे हे हौव
  तेंमे मोला भिक्षा नई देवत अस हा
  अइसे कि के राजा भरथरी राहय ते चम्पा दासी ला बोलथे हौव
  जाके दासी हा
  रानी सामदेवी ल बताथे हौव
  रानी हा
  वो तो धूनी ले उठबे नई करत ऐ हौव
  भिक्षा लेबे नई करत ऐ हा
  में कइसे ओला भिक्षा दऽव हौव
  तब रानी सामदेवी किथे रागी हा
  ले एकबार अउ जाके देख हौव
  फेर वो भिक्षा देबर जाथे हा
  तब किथे बाबा हौव
  ले भिक्षा ले ले हा
  फिर वही बात किथे , दासी हा
  में तोर हाथ के भिक्षा नई लऽव नई लेवंव
  लिहंव त मैं ये घर के हा
  जो रानी हे , में ओकर हाथ से भिक्षा लेहूं हौव
  – गीत –
  बोले बचन चम्पा दासी हा , चम्पा दासी हा वो
  अईठ के जावत हाबे ना
  बोले बचन चम्पा दासी हा , चम्पा दासी हा या
  अईठ के जावत हाबे ना
  ये ह योगी नोहय , चंडाल ऐ वो
  ये ह योगी नोहय , चंडाल ऐ या
  ये ह भिक्षा नई तो लेवत ऐ , येदे लेवत ऐ , भाई येदे जी
  येदे भिक्षा नई तो लेवत ऐ , येदे लेवत ऐ , भाई येदे जी
  
  सुआ गीत-4
  तरी नरी नहा नरी नही नरी ना ना रे सुअना
  मोर नयना जोगी , लेतेंव पांव ल पखार
  रे सुअना तुलसी में दियना बार
  अग्धन महीना अगम भइये
  रे सुअना बादर रोवय ओस डार
  पूस सलाफा धुकत हवह
  रे सुअना किटकिट करय मोर दांत
  माध कोइलिया आमा रुख कुहके
  रे सुअना मारत मदन के मार
  फागुन फीका जोड़ी बिन लागय
  रे सुअना काला देवय रंग डार
  चइत जंवारा के जात जलायेंव
  रे सुअना सुरता में धनी के हमार
  बइसाख . . . . . . . . आती में मंडवा गड़ियायेव
  रे सुअना छाती में पथरामढ़ाय
  जेठ महीना में छुटय पछीना
  रे सुअना जइसे बोहय नदी धार
  लागिस असाढ़ बोलन लागिस मेचका
  रे सुआना कोन मोला लेवरा उबार
  सावन रिमझिम बरसय पानी
  रे सुअना कोन सउत रखिस बिलमाय
  भादों खमरछठ तीजा अऊ पोरा
  रे सुआना कइसे के देईस बिसार
  कुआंर कल्पना ल कोन मोर देखय
  रे सुखना पानी पियय पीतर दुआर
  कातिक महीना धरम के कहाइस
  रे सुअना आइस सुरुत्ती के तिहार
  अपन अपन बर सब झन पूछंय
  रे सुअना कहां हवय धनी रे तुंहार
  
  खुनुर खुनुर सुर में बाजे
  खुनुर खुनुर
  खुनुर खुनुर सुर में बाजे
  चुटकी चटक बोले रे बैरी पैरी ल
  छी
  बैरी पैरी ल चिटको सरम नइ लागे
  पैरी ल चिटको सरम नइ लागे
  खुनुर खुनुर
  रुनझुन रुनझुन सुनगुन सुनगुन
  थिरक थिरक के बोले
  थिरक थिरक के बोले
  रुनझुन रुनझुन सुनगुन सुनगुन
  थिरक थिरक के बोले
  थिरक थिरक के बोले
  मांदर थाप थाप सुन नाचे
  मांदर थाप
  मांदर थाप थाप सुन नाचे
  नवरस नवरंग घोले रे बैरी पैरी ल
  छी
  बैरी पैरी ल चिटको सरम नइ लागे
  पैरी ल चिटको सरम नइ लागे
  खुनुर खुनुर
  कैसन हे तोर सांचा खांचा
  कैसन हे सिरजैया
  कैसन हे सिरजैया
  कैसन हे तोर सांचा खांचा
  कैसन हे सिरजैया
  कैसन हे सिरजैया
  चाल चलत कनिहा मटके सखि
  चाल चलत
  चाल चलत कनिहा मटके सखि
  ताना मारे ठोले रे बैरी पैरी ल
  छी
  बैरी पैरी ल चिटको सरम नइ लागे
  पैरी ल चिटको सरम नइ लागे
  खुनुर खुनुर
  सुर के बही धनी सुर बैहा
  सुर के सुर म बोले
  सुर के सुर म बोले
  सुर के बही धनी सुर बैहा
  सुर के सुर म बोले
  सुर के सुर म बोले
  अवघट घाटबाट नइ चिन्हे
  अवघट
  अवघट घाटबाट नइ चिन्हे
  संग संगवारी डोले रे बैरी पैरी ल
  छी
  बैरी पैरी ल चिटको सरम नइ लागे
  पैरी ल चिटको सरम नइ लागे
  खुनुर खुनुर
  खुनुर खुनुर सुर में बाजे
  चुटकी चटक बोले रे बैरी पैरी ल
  छी
  बैरी पैरी ल चिटको सरम नइ लागे
  पैरी ल चिटको सरम नइ लागे या
  बैरी पैरी ल चिटको सरम नइ लागे
  चिटको सरम नइ लागे
  चिटको सरम नइ लागे
  चिटको सरम नइ लागे
  
  गजब दिन भईगे राजा तोर संग मा
  चक्कर मा घोड़ा , नई छोड़व मैं जोड़ा
  झुलाहूँ तोला वो , हाय झुलाहूँ तोला वो
  नदिया मा डोंगा , नई छोड़व मैं जोड़ा
  तौराहूँ तोला वो , हाय तौराहूँ तोला वो
  गजब दिन भईगे राजा तोर संग मा , नई देखेंव खल्लारी मेला वो
  गजब दिन भईगे राजा तोर संग मा , नई देखेंव खल्लारी मेला वो
  चक्कर मा घोड़ा , नई छोड़व मैं जोड़ा
  झुलाहूँ तोला वो , हाय झुलाहूँ तोला वो
  नदिया मा डोंगा , नई छोड़व मैं जोड़ा
  तौराहूँ तोला वो , हाय तौराहूँ तोला वो
  गजब दिन भईगे राजा तोर संग मा , नई देखेंव खल्लारी मेला वो
  गजब दिन भईगे राजा तोर संग मा , नई देखेंव खल्लारी मेला वो
  संगी जउहरिय नई छोड़ही तोर संग गोरी वो
  गोरी वो , गोरी वो , गोरी वो
  संगी जउहरिय नई छोड़ही तोर संग , में बन जाहूं चकरी , तैं उड़बे पतंग
  चटभइंया बोली तोर निक लागे वो , तोर बोलीठोली हा गुरतुर लागे वो
  गजब दिन भईगे राजा तोर संग मा , नई देखेंव खल्लारी मेला वो
  गजब दिन भईगे राजा तोर संग मा , नई देखेंव खल्लारी मेला वो
  तरिया के पानी लागे है बनी गोरी वो
  गोरी वो , गोरी वो , गोरी वो
  तरिया के पानी लागे है बानी , दुरिहा घुजके भरबे , कर छेड़कानी
  बेलबेल्हा टुरा घटौन्दा के तीर , बइठे बजावत रइथे सिटी
  गजब दिन भईगे राजा तोर संग मा , नई देखेंव खल्लारी मेला वो
  गजब दिन भईगे राजा तोर संग मा , नई देखेंव खल्लारी मेला वो
  
  भरथरी लोकगाथा का प्रसंग “चम्पा दासी द्वारा राजा को पहचान"
  अब ये चम्पा दासी राहय ते जाके रानी सामदेवी ल बताथे रागी हौव
  अउ कइथे , रानी हा
  में अतका कई डरेंव वो योगी ल हौव
  वो जाबे नई करत ऐ हा
  अउ तोर हाथ ले वो भिक्षा लुहूँ किथे लेहूँ किथे
  हमर हाथ ले भिक्षा नई लेवत ऐ हौव
  का पूछत हस रागी ओतका बात ल सुनके हा
  जलबल के खाख हो जथे हौव
  अउ गुस्सा होके किथे हा
  चार झन दीवान मन ला बोलथे हौव
  वो योगी नोहय , चंडाल ऐ हा
  जा ओला धक्का मार के निकाल दव निकाल दव
  ओकर झोला झंटका ल नगां लव हौव
  अउ गंगा में लेके बोहा दव हा
  अब ओतका बात ल सुनके , चार छन दीवान राहय ते रागी हौव
  योगी के पास में आ जथे हा
  अपन अपन ले झोला ल नंगात रिथे हौव
  बाबा ल धक्का मारत रिथे हा
  लेकिन वो बाबा उंहा ले नई जावय हौव
  – गीत –
  तब तो बोले मोर रानी हा , मोर रानी हा वो
  सुनले दासी मोर बाते ला
  तब तो बोले मोर रानी हा , मोर रानी हा या
  सुनले दासी मोर बाते ला
  एकबारेच वो , अउ जाना दासी
  एकबारेच वो , अउ जाना दासी
  तेंहा भिक्षा ये देके , ये आना वो , येदे आवोना , भाई येदे जी
  अउ भिक्षा देके आवोना , येदे आवोना , भाई येदे जी
  भिक्षा ये लेके ये पहुँचत थे , येदे पहुँचय दीदी
  चम्पा ये दासी ह आज ना
  भिक्षा ये लेके ये पहुँचत थे , येदे पहुँचय दीदी
  चम्पा ये दासी ह आज ना
  लेलव बाबा तुमन , येदे भिक्षा ल ग
  लेलव बाबा तुमन , येदे भिक्षा ल ग
  येदे धूनी ल इंहा ले उठावव जी , ये उठावव जी , भाई येदे जी
  येदे धूनी ल इंहा ले उठावव ना , ये उठावव ना , भाई येदे जी
  – गाथा –
  अब ये चम्पा दासी राहय तेन रानी सामदेवी के बात मान के आथे रागी हौव
  फेर किथे हा
  बाबा हौव
  एले अब तो भिक्षा लेलेव हा
  धूनी ल हटा दव हौव
  हां भई भिक्षा नई लव हा
  तो आसपास में तुंहर बर हम मंदिर बनवा देथन हौव
  उंहा तुम पुजारी रहू पुजारी रहू
  तुहाँ ल हाथी घोड़ा सबकुछ देबो हौव
  लेकिन इंहा ले तुम धूनी ल तो हटा दो हा
  ओतका बात ल सुनथे तो बाबा हौव
  थोकन मुस्कुरा देथे हा
  मुस्कुरा देथे ओकर दांत में , ओकर सोन के दांत लगे रिथे हौव
  झलक ह दिख जथे हा
  चम्पा दासी राहय ते चिन डारथे हौव
  अउ चिन्हे के बाद का पूछत हस रागी हा
  थई थई थारी ल पटक देथे हौव
  अउ जाके बीच अंगना में हा
  रोवन लाग जथे हौव
  – गीत –
  बोले बचन चम्पा दासी हा , चम्पा दासी हा वो
  सुन ले रानी मोर बाते ल
  बोले बचन चम्पा दासी हा , चम्पा दासी हा या
  सुन ले रानी मोर बाते ल
  वो ह योगी नोहय , तोर राजा ऐ वो
  वो ह योगी नोहय , तोर राजा ऐ वो
  येदे कही के रोवन लागत हे , भाई येदे जी
  येदे कही के रोवन लागत हे , भाई येदे जी
  बोले बचन चम्पा दासी हा , चम्पा दासी हा वो
  सुन ले रानी मोर बाते ल
  बोले बचन चम्पा दासी हा , चम्पा दासी हा या
  सुन ले रानी मोर बाते ल
  कोन भेषे में वो , भगवाने आथे
  कोन भेषे में ना , भगवाने आथे
  येदे कोन भेषे तोर राजा वो , भाई येदे जी
  येदे कोन भेषे तोर राजा वो , भाई येदे जी
  
  सुआ गीत-3
  तरी नरी नहा नरी नही नरी ना ना रे सुअना
  तुलसी के बिरवा करै सुगबुगसुगबुग
  रे सुअना
  नयना के दिया रे जलांव
  नयनन के नीर झरै जस औरवांती
  रे सुअना
  अंचरा म लेहव लुकाय
  कांसे पीतल के अदली रे बदली
  रे सुअना
  जोड़ी बदल नहि जाय
  
  हो गाड़ी वाला रे
  हो गाड़ी वाला रे . .
  पता दे जा रे , पता ले जा रे गाड़ी वाला
  पता दे जा , ले जा गाड़ी वाला रे
  तोर गांव के तोर काम के
  तोर नाम के पता दे जा
  पता ले जा रे
  पता दे जा रे गाड़ी वाला
  का तोर गांव के नाव दिवाना डाक खाना के पता का
  नाम का थाना कछेरी के तोरे
  पारा मोहल्ला पता का
  को तोरे राज उत्ती बुड़ती रेलवाही पहार सड़किया
  पता दे जा रे पता ले जा रे गाड़ी वाला
  मया नई चिन्हे देसी बिदेसी मया के मोल न तोल
  जात बिजाति न जाने रे मया , मया मयारु के बोल
  कायामाया सब नाच नचावे मया के एक नजरिया
  पता दे जा रे
  पता ले जा रे गाड़ीवाला . .
  जीयत जागत रहिबे रे बैरी
  भेजबे कभुले चिठिया
  बिन बोले भेद खोले रोवे , जाने अजाने पिरितिया
  बिन बरसे उमड़े घुमड़े , जीव मया के बैरी बदरिया
  पता दे जा रे
  पता ले जारे गाड़ी वाला . . .
  पता दे जा , ले जा गाड़ी वाला रे
  तोर गांव के तोर काम के
  तोर नाम के पता दे जा
  हो गाड़ी वाला रे . .
  
  का तै मोला मोहनी डार दिये गोंदा फूल
  का तै
  का तै मोला मोहनी डार दिये गोंदा फूल
  का तै मोला मोहनी डार दिये ना
  का तै मोला मोहनी डार दिये गोंदा फूल
  का तै मोला मोहनी डार दिये ना
  रूपे के रुखुवा मा चड़ गिए तेहां
  रूपे के रुखुवा मा चड़ गिए तेहां
  मोर मनके मंदरस ला झार दिये ना
  मोर मनके मंदरस ला झार दिये ना
  मोर मनके मंदरस ला झार दिये गोंदा फूल
  का तै
  का तै मोला मोहनी डार दिये गोंदा फूल
  का तै मोला मोहनी डार दिये ना
  उल्हवा पाना कस कवला करेजा
  उल्हवा पाना कस कवला करेजा
  भूंज डारे तेला बघार दिये ना
  भूंज डारे तेला बघार दिये ना
  भूंज डारे तेला बघार दिये गोंदा फूल
  का तै
  का तै मोला मोहनी डार दिये गोंदा फूल
  का तै मोला मोहनी डार दिये ना
  तोर होगे आती अउ मोर होगे जाती
  तोर होगे आती अउ मोर होगे जाती
  रेंगते रेंगत आँखी मार दिये ना
  रेंगते रेंगत आँखी मार दिये ना
  रेंगते रेंगत आँखी मार दिये गोंदा फूल
  का तै
  का तै मोला मोहनी डार दिये गोंदा फूल
  का तै मोला मोहनी डार दिये ना
  का तै मोला मोहनी डार दिये गोंदा फूल
  का तै मोला मोहनी डार दिये ना
  का तै मोला मोहनी डार दिये गोंदा फूल
  का तै मोला मोहनी डार दिये ना
  का तै मोला मोहनी डार दिये गोंदा फूल
  का तै मोला मोहनी डार दिये ना
  
  अरपा पैरी के धार महानदी हे अपार
  अरपा पैरी के धार महानदी हे अपार
  इंदिरावती हर पखारय तोरे पईयां
  महूं विनती करव तोर भुँइया
  जय हो जय हो छत्तीसगढ़ मईया
  अरपा पैरी के धार महानदी हे अपार
  इंदिरावती हर पखारय तोरे पईयां
  महूं विनती करव तोर भुँइया
  जय हो जय हो छत्तीसगढ़ मईया
  अरपा पैरी के धार महानदी हे अपार
  इंदिरावती हर पखारय तोरे पईयां
  महूं विनती करव तोर भुँइया
  जय हो जय हो छत्तीसगढ़ मईया
  सोहय बिंदिया सही , घाट डोंगरी पहार
  सोहय बिंदिया सही , घाट डोंगरी पहार
  चंदा सुरूज बने तोरे नैना
  सोनहा धान अइसे अंग , लुगरा हरियर हे रंग
  सोनहा धाने के अंग , लुगरा हरियर हे रंग
  तोर बोली हवे जइसे मैना
  अंचरा तोर डोलावय पुरवईया
  महूं विनती करव तोर भुँइया
  जय हो जय हो छत्तीसगढ़ मईया
  सरगुजा हे सुग्घर , तोरे मउर मुकुट
  सरगुजा हे सुग्घर , जईसे मउर मुकुट
  रायगढ़ बिलासपुर बने तोरे बञहा
  रयपुर कनिहा सही , घाते सुग्गर फबय
  रयपुर कनिहा सही , घाते सुग्गर फबय
  दुरूग बस्तर बने पैजनियाँ
  नांदगांव नवा करधनियाँ
  महूं विनती करव तोर भुँइया
  जय हो जय हो छत्तीसगढ़ मईया
  अरपा पैरी के धार महानदी हे अपार
  इंदिरावती हर पखारय तोरे पइयां
  महूं विनती करव तोरे भुँइया
  जय हो जय हो छत्तीसगढ़ मईया
  अरपा पैरी के धार महानदी हे अपार
  इंदिरावती हर पखारय तोरे पइयां
  महूं विनती करव तोर भुँइया
  जय हो जय हो छत्तीसगढ़ मईया
  महूं विनती करव तोर भुँइया
  जय हो जय हो छत्तीसगढ़ मईया
  महूं विनती करव तोर भुँइया
  जय हो जय हो छत्तीसगढ़ मईया
  
  भड़ौनी व गारी गीत
  1
  समधी के लिए गीत
  बने बने तोला जानेंव समधी , मड़वा में डारेंव बांस रे
  झालापाला लुगरा लाने , जरय तुंहर नाक रे
  दार करे चांउर करे , लगिन ला धराये रे
  बेटा के बिहाव करे , बाजा ल डराये रे
  मेंछा हावय लाम लाम , मुंहू हावय करिया रे
  समधी बिचारा का करय , पहिरे हावय फरिया रे
  मेंछा हावय कररा कररा , गाल हे तुंहर खोधरा रे
  जादा झन अतियाहव समधी , होगे हावव डोकरा रे
  2
  समधिन के लिए गीत
  बरा खाहूं कहिथव समधिन , कहां के बरा पाबे रे
  हात गोड़ के बरा बना ले , टोर टोर के खाबे रे
  खाये बर मखना पिराये बर पेट रे
  का लइका बिआए समधिन हंसिया के बेंट रे
  पातर पातर मुनगा फरय , पातर लुरय डार रे
  पातर हवय समधीन छिनारी , ओकर नइये जात रे
  खीरा फरिच जोंधरी फरिच , फरिच हावय कुंदरू रे
  समधिन दारील हम नचाबोन , गोड़ में बांधही घुंघरू रे
  डमरू हावय दफड़ा हावय , ओला हम बजवाबो रे
  हमर समधिन दारी ला , बजनिया संग नचवाबो रे
  कोदो के हवै दुई दुई झंसा , रैला चना के दुई दार
  समधिन के हवय तीनि बहिनिया , कोन त अकल छिनरिया
  बड़की ऐ लबरी छुटकी हे बपुरी , मंझली हे छिनरिया
  छुटकी रे बपुरी कुछु नई जानय , खोजि खोजि करे लगवारा
  3
  दुल्हा राजा के लिए गीत
  आमा पान के बिजना , हालत झूलत आथे रे
  किसबिन के बेटा हर , बरात लेके आथे रे
  करिया करिया दिखथव दुलरू , काजर कस नई आंजेव रे
  तोर दाई गेहे पठान घर , घर घर बासी मांगेच रे
  सुंदर हवस कहिके दुलरवा , हमला दियेव दगा रे
  बिलवा हावय मुंहू तुंहर , नोंहव हमर सगा रे
  आमा पान के पुतरी , लिमउआ छू छू जाय रे
  दुल्हा डउका दुबर होगे , सीथा बिन बिन खाये रे
  4
  बने बने तोला जानेंव समधी , मड़वा में डारेंव बांस रे
  बने बने तोला जानेंव समधी , मड़वा में डारेंव बांस रे
  जालापाला लुगरा लानेंव , जरगे तोरे नाक रे
  जालापाला लुगरा लानेंव , जरगे तोरे नाक रे
  दार करे चांउर करे , लगिन ला धराये रे
  दार करे चांउर करे , लगिन ला धराये रे
  बेटा के बिहाव करे , बाजा ल डर्राये रे
  बेटा के बिहाव करे , बाजा ल डर्राये रे
  मेंछा हावे कररा कररा , गाल तुंहर खोधरा रे
  मेंछा हावे कररा कररा , गाल तुंहर खोधरा रे
  जादा झन अटियाव समधी , होगे हावव डोकरा रे
  जादा झन अटियाव समधी , होगे हावव डोकरा रे
  नदिया तीर के बांमी मछरी , सलमल सलमल करथे रे
  नदिया तीर के बांमी मछरी , सलमल सलमल करथे रे
  आये हे बरतिया मन हा , तलमल तलमल करथे रे
  आये हे बरतिया मन हा , तलमल तलमल करथे रे
  नदिया तीर मा आये बरतिया , चिंगरी भूंज भूंज खाये रे
  नदिया तीर मा आये बरतिया , चिंगरी भूंज भूंज खाये रे
  मेछा जरगे फोरा परगे , रायपुर काबर आये रे
  मेछा जरगे फोरा परगे , रायपुर काबर आये रे
  5
  हमका जानी हमका जानी , दुरूग भिलई के पानी रे
  हमका जानी हमका जानी , दुरूग भिलई के पानी रे
  आये हे बरतिया मन हा , मारत हे उदानी रे
  आये हे बरतिया मन हा , मारत हे उदानी रे
  बड़े बड़े रमकलिया चानी , भीतरी में गुदा भराये वो
  बड़े बड़े रमकलिया चानी , भीतरी में गुदा भराये वो
  हमर समधिन चटक चंदैनी , कनिहा ल मटकाय वो
  हमर समधिन चटक चंदैनी , कनिहा ल मटकाय वो
  नदिया तीर के पटवा भाजी , पटपट पटपट करथे रे
  नदिया तीर के पटवा भाजी , पटपट पटपट करथे रे
  आये हे बरतिया मन हा , मटमट मटमट करथे रे
  आये हे बरतिया मन हा , मटमट मटमट करथे रे
  चटकत मटकत रेंगे समधिन , घेरीबेरी बिजरावय वो
  चटकत मटकत रेंगे समधिन , घेरीबेरी बिजरावे वो
  पाटी पारे मांग संवारे , कोई नई सहरावय वो
  पाटी पारे मांग संवारे , कोई नई सहुंरावे वो
  नदिया तीर के खोटनी भाजी , उलवा उलवा दिखथे रे
  नदिया तीर के खोटनी भाजी , उलवा उलवा दिखथे रे
  आये हे बरतिया मन हा , मुड़वा मुड़वा दिखथे रे
  आये हे बरतिया मन हा , मुड़वा मुड़वा दिखथे रे
  आंखी करे लिबिर लाबर , मुंहू हाबे करिया वो
  आंखी करे लिबिर लाबर , मुंहू हाबे करिया वो
  हमर समधिन मन हा , पहिरे हाबे फरिया वो
  हमर समधिन मन हा , पहिरे हाबे फरिया वो
  नदिया तीर के खोटनी भाजी , उलवा उलवा दिखथे रे
  नदिया तीर के खोटनी भाजी , उलवा उलवा दिखथे रे
  आये हे बरतिया मन हा , मुड़वा मुड़वा दिखथे रे
  आये हे बरतिया मन हा , मुड़वा मुड़वा दिखथे रे
  नदिया तीर के लुदवा मछरी , लूदलूद लूदलूद करथे वो
  नदिया तीर के लुदवा मछरी , लूदलूद लूदलूद करथे वो
  दुलहि नोनी के बहिनी मन हा , मुचमुच मुचमुच करथे वो
  दुलहि नोनी के बहिनी मन हा , मुचमुच मुचमुच करथे वो
  नदिया तीर के बांमी मछरी , सलमल सलमल करथे रे
  नदिया तीर के बांमी मछरी , सलमल सलमल करथे रे
  आये हे बरतिया मन हा , तलमल तलमल करथे रे
  आये हे बरतिया मन हा , तलमल तलमल करथे रे
  सुंदर हावन कहिके समधिन , हमला दियेव दगा वो
  सुंदर हावन कहिके समधिन , हमला दियेव दगा वो
  जालापाला मुंहू हावय , नोंहो हमर सगा वो
  जालापाला मुंहू हावय , नोंहो हमर सगा वो
  नदिया तीर में आये बरतिया , चिंगरी भूंज भूंज खाये रे
  नदिया तीर में आये बरतिया , चिंगरी भूंज भूंज खाये रे
  मेछा जरगे फोरा परगे , रायपुर काबर आये रे
  मेछा जरगे फोरा परगे , रायपुर काबर आये रे
  खीरा फरिस जोंधरा फरिस , फरिस हावे कुंदरू वो
  खीरा फरिस जोंधरा फरिस , फरिस हावे कुंदरू वो
  समधिन दारील हमुं नचाबो , गोड़ म बंधा के घुंघरू वो
  समधिन दारील हमुं नचाबो , गोड़ म बंधा के घुंघरू वो
  खोकसी धरि मोंगरी धरि , अउ धरि केंवई रे
  खोकसी धरि मोंगरी धरि , अउ धरि केंवई रे
  हमर समधिन मन हा , डरे हे लेवई रे
  हमर समधिन मन हा , डरे हे लेवई रे
  आमा आमा ल खाये समधिन , गोंही ल बचाये वो
  आमा आमा ल खाये समधिन , गोंही ल बचाये वो
  हमर मन बर खोर मा , सजरी बिछाये वो
  हमर मन बर खोर मा , सजरी बिछाये वो
  आमा जानी आमा जानी , डोंगरगढ़ के पानी रे
  आमा जानी आमा जानी , डोंगरगढ़ के पानी रे
  आये हे बरतिया मन हा , मारत हे फुटानी रे
  आये हे बरतिया मन हा , मारत हे फुटानी रे
  हउंला हउंला पानी लाने , कौवा ह जुठारे वो
  हउंला हउंला पानी लाने , कौवा ह जुठारे वो
  ठउका के बेरा में समधिन हा , बात ल बिगड़े वो
  ठउका के बेरा में समधिन हा , बात ल बिगड़े वो
  कांवर कांवर पानी लाने , कौवा ह जुठारे रे
  कांवर कांवर पानी लाने , कौवा ह जुठारे रे
  हमर समधि मन ला , डंडा मा सुधारे रे
  हमर समधि मन ला , डंडा मा सुधारे रे
  हरियर हरियर डोंगर दिखथे , पिंयर पिंयर बांस वो
  हरियर हरियर डोंगर दिखथे , पिंयर पिंयर बांस वो
  हमर समधिन छेना बिनत हे , नई लागे एला लाज वो
  हमर समधिन छेना बिनत हे , नई लागे एला लाज वो
  बने बने तोला जानेंव समधी , मड़वा में डारेंव बांस रे
  बने बने तोला जानेंव समधी , मड़वा में डारेंव बांस रे
  जालापाला लुगरा लानेंव , जरगे तुंहर नाक रे
  जालापाला लुगरा लानेंव , जरगे तुंहर नाक रे
  हे डमरू हावे दफड़ा हावे , ओला हम बजवाबो वो
  डमरू हावे दफड़ा हावे , ओला हम बजवाबो वो
  हमर समधिन ला , बजनिया संग नचवाबो वो
  हमर समधिन ला , बजनिया संग नचवाबो वो
  दार करे चांउर करे , लगिन ला धराये रे
  दार करे चांउर करे , लगिन ला धराये रे
  बेटा के बिहाव करे , बाजा ल डर्राये रे
  बेटा के बिहाव करे , बाजा ल डर्राये रे
  
  फुल गजरा ओ दाई बर
  फुल गजरा ओ दाई बर , फुल गजरा ।
  गुथौँ महामाई के बर , फुल गजरा ॥
  काहेन फूल के गजरा , अव काहेन फूल के हार ।
  काहेन फूल के माथे मकुटिया , सोला हो सिंगार ॥
  माइ बर फूल गजरा ओ दाई बर फुल गजरा ।
  गुथौँ हो मालिन के अंगना , फुल गजरा ॥
  चंपा फूल के गजरा , चमेली फूल के हार ।
  मोंगरा फूल के माथे मकुटिया , सोला हो सिंगार ॥
  माइ बर फूल गजरा ओ दाई बर फुल गजरा ।
  गुथौँ हो मालिन के अंगना , फुल गजरा ॥
  कौन माइ बर गजरा , अव कोन माइ बर हार ।
  कोन माइ बर माथ मकुटिया , सोला हो सिंगार ॥
  माइ बर फूल गजरा ओ दाई बर फुल गजरा ।
  गुथौँ हो मालिन के अंगना , फुल गजरा ॥
  बुड़ी माइ बर गजरा , अव मंझली माइ बर हार ।
  सीतला माइ बर माथ मकुटिया , सोला हो सिंगार ॥
  माइ बर फूल गजरा ओ दाई बर फुल गजरा ।
  गुथौँ हो मालिन के अंगना , फुल गजरा ॥
  
  एसे एसे मँडई कोंडागाँव चो
  एसे एसे मँडई कोंडागाँव चो
  तुके चूड़ी पिंधायँदे मोचो नाव चो
  एसे एसे मँडई कोंडागाँव चो
  तुके चूड़ी पिंधायँदे मोचो नाव चो ।
  एयँदे एयँदे मँडई कोंडागाँव चो
  मके चूड़ी पिंधासे तुचो नाव चो
  एयँदे एयँदे मँडई कोंडागाँव चो
  मके चूड़ी पिंधासे तुचो नाव चो ।
  काजर लगाउन एयँदे टिकली सजाउन
  काजर लगाउन एयँदे टिकली सजाउन
  बिछिया लगाउन एयँदे पयँरी बजाउन
  बिछिया लगाउन एयँदे पयँरी बजाउन
  भरे बजार में चिन्हुन मके तुइ
  भरे बजार में चिन्हुन मके तुइ
  मके चूड़ी ऽ ऽ
  मके चूड़ी पिंधासे तुचो नाव चो ।
  एसे एसे मँडई कोंडागाँव चो
  तुके चूड़ी पिंधायँदे मोचो नाव चो ।
  मँडई बुलायँदे तुके खाजा खवायँदे
  मँडई बुलायँदे तुके खाजा खवायँदे
  झुलना झुलाउन तुके सरकस दखायँदे
  झुलना झुलाउन तुके सरकस दखायँदे
  हात के तुचो धरुन सँग ने मयँ
  हात के तुचो धरुन सँग ने मयँ
  तुके चूड़ी ऽ ऽ
  तुके चूड़ी पिंधायँदे मोचो नाव चो ।
  एयँदे एयँदे मँडई कोंडागाँव चो
  मके चूड़ी पिंधासे तुचो नाव चो ।
  पान खवायँदे तुके चटनीचमन चो
  पान खवायँदे तुके चटनीचमन चो ।
  गोदना गोदायँदे हाते मयँ तो तुचो नाव चो
  गोदना गोदायँदे हाते मयँ तो तुचो नाव चो ।
  मया चो बाँसुरी बजाउन मयँ
  मया चो बाँसुरी बजाउन मयँ
  तुके चूड़ी ऽ ऽ
  तुके चूड़ी पिंधायँदे मोचो नाव चो ।
  एसे एसे मँडई कोंडागाँव चो
  तुके चूड़ी पिंधायँदे मोचो नाव चो ।
  एयँदे एयँदे मँडई कोंडागाँव चो
  मके चूड़ी पिंधासे तुचो नाव चो ।
  एसे एसे मँडई कोंडागाँव चो
  तुके चूड़ी पिंधायँदे मोचो नाव चो ।
  एयँदे एयँदे मँडई कोंडागाँव चो
  मके चूड़ी पिंधासे तुचो नाव चो ।
  ला ला ला ला ला ला ला ला ला
  हूँ हूँ हूँ हूँ हूँ हूँ हूँ हूँ हूँ
  
  पहार ऊपर मोर धानर बाजे
  पहार ऊपर
  पहार ऊपर मोर धानर बाजे
  पेरि देबे तेलिया मोर कांचा तिली के तेल
  कोन तोर लाने नोनी अटना के हरदी
  पटना के हरदी बने
  कोन तोर सिरही चढ़ाये , चंदन रूप अगनी
  सजन घर मड़वा गड़े
  ददा तोर लाने नोनी अटना के हरदी
  पटना के हरदी बने
  दाई तोर सिरही चढ़ाये , चंदन रूप अगनी
  सजन घर मड़वा गड़े
  
  हरियर हरियर मोर मड़वा में दुलरू वो
  हरियर हरियर मोर मड़वा में दुलरू वो
  काँचा तिली के तेल
  कोने तोर लानिथय मोर हरदी सुपारी वो
  कांचा तिली के तेल
  ददा तोर लानिथय मोर हरदी सुपारी वो
  दाई आनय तिली के तेल
  कोन चढ़ाथय तोर तन भर हरदी वो
  कोन देवय अंचरा के छाँव
  फूफू चढ़ाथय तोर तन भर हरदी वो
  दाई देवय अँचरा के छाँव
  रामलखन के मोर तेल चढ़त थे
  बाजा के सुनव तुमन तान
  
  अरझगे हे भउजी, तोर मया म भईया अरझगे हे
  ऐ भउजी . .
  काये . .
  एक बात काहव
  का बात ए
  रूप में फंस के मरिस पतिंगा , रस में अरझगे भौंरा हा
  अच्छा
  गंध म मछरी धुन मा हिरना , भईया बर सब्बो संघरा
  हट
  हाय अरझगे हे भउजी , तोर मया म भईया अरझगे हे
  हाय अरझगे हे का या , तोर खोपा म गोंदा अरझगे हे
  खेते म जाथंव , बता के जाथे ए . . . ए . . .
  खेते म जाथंव , बता के जाथे
  बीड़ी सिपचाहूँ कहिके लहुट आथे , हाय अरझगे हे
  हाय अरझगे हे का या , तोर मया म भईया अरझगे हे
  हाय अरझगे हे भउजी , तोर मया म भईया अरझगे हे
  भउजी हे धीरन , भईया हे लुठुवा आहा आहा
  भउजी हे धीरन , भईया हे लुठुवा
  भउजी हाबे अधरतिहा भईया हे सुकुवा , हाय अरझगे हे
  हाय अरझगे हे का या , तोर खोपा म गोंदा अरझगे हे
  हाय अरझगे हे भउजी , तोर मया म भईया अरझगे हे
  भईया के सुंता , भउजी के सुतीयां आहा हो हो
  भईया के सुंता , भउजी के सुतीयां
  भउजी हाबे मोर अठन्नी भईया हे रुपिया , हाय अरझगे हे
  हाय अरझगे हे का या , तोर खोपा म गोंदा अरझगे हे
  हाय अरझगे हे भउजी , तोर मया म भईया अरझगे हे
  
  बिदाई
  1
  ये बेरा गाये जाने वाला गीत म कन्या ओकर दाई , ददा , भाई अउ सब्बो मयारूमन के पिरा भरे होथे । दाई ह दुख म इंहा तक की डारथे…
  बेटी के संचरत जान पाइतेंव
  अंडी के पान ला खा लेतेंव
  कोखिया ला पार लेतेंव बांझ
  बेटी ह घलो कतार हो जथे । वहू अनजान संग बने रिस्ता ले दुखी हे , जे ओला जीवन भरबर ओकर घर ले बिलग करके लेगत हे । ओकर ले बिछड़त दाई ददा भाई बहिनी के पिरा नई देखे जाय…
  रहेंव मैं दाई के कोरा ओ
  अंचरा मा मुंह ला लुकाय ओ
  ददा मोर कहिथे कुआं में धसि जइतेंव
  बबा कथे लेतेंव बैराग , ओ बेटी
  काहे बर ददा कुआं में धसि जाबे
  काहे बर बबा लेबे बैराग
  बालक सुअना पढ़न्ता मोर ददा
  मोला झटकिन लाबे लेवाय
  सब ला बेटी ले बिछुड़े के पिरा हे फेर दाई के पिरा सबले जादा होथे । आखिर वो का कर सकथे ? ओकर कोख म पले बेटी ल सदा बर घर म तो नई रखे जा सके । बेटी ह पराया धन होथे । तेकर सेती दाई ह बेटी ल समझाबुझा के आसिरवाद देथे…
  मंगनी करेंव बेटी , जंचनी करेंव ओ
  बर करेंव बेटी , बिहाव करेंव ओ
  जा जा बेटी , कमाबे खाबे ओ
  मार दिही बेटी , रिसाय जाबे ओ
  मना लिही बेटी , त मान जाबे ओ
  जांवर जोड़ी संगे , बुढ़ा जाबे ओ
  सुख दुख के रद्दा , नहक जाबे ओ
  2
  मैं परदेसिन आवं
  पर मुलुक के रद्दा भुलागेंव
  अउ परदेसिया के साथ
  दाई कइथे रोज आबे बेटी
  ददा कइथे आबे दिन चार
  भईया कइथे तीजा पोरा
  भउजी कइथे कोन काम
  मैं परदेसिन आवं
  पर मुलुक के रद्दा भुलागेंव
  अउ परदेसिया के साथ
  3
  अतेक दिन बेटी तैं घर मोर रहे वो
  आज बेटी भये रे बिरान
  झिनबर डोला बिलमइते कहार भईया
  मैं तो करी लेतेंव ददा संग भेंट
  झिनबर डोला बिलमइते कहार भईया
  मैं तो करी लेतेंव दाई संग भेंट
  अतेक दिन बहिनी तैं घर मोर रहे वो
  आज बहिनी भये रे बिरान
  झिनबर डोला बिलमइते कहार भईया
  मैं तो करी लेतेंव भाई संग भेंट
  झिनबर डोला बिलमइते कहार भईया
  मैं तो करी लेतेंव भउजी संग भेंट
  4
  दुलरी के अंगना में एक पेड़ पारस
  नोनी चिड़ियन करथे बसेर
  आवत चिरईया मोर रूमझुम लगथे
  नोनी जावत चिरईया सिमसान
  संगी जहुंरिया दुनो बइठे ल अइहव
  घर बेटी बिना रे अंधियार
  5
  नीक नीक लुगरा निमार ले वो
  आवो मोर दाई , बेटी पठोवत आंसू हारे वो
  नोनी के छूटगे महतारी वो
  आवो मोर दाई , बुता तो होगे तोर भारी वो
  चार दिन दाई तैंहर खीझेस वो
  आवो मोर दाई , मया गजब तैंह करस वो
  नोनी के घर आज छूटगे वो
  आवो मोर दाई , बाहिर म घर ल बनाही वो
  नोनी के जोर तुम जोरितेव वो
  आवो मोर दाई , रोवथे डण्ड पुकारे वो
  पहुंना तो नोनी अब बनगे वो
  आवो मोर दाई , बेटी के विदा तुम करिदेव वो
  6
  दाई के रेहेंव में रामदुलारी
  दाई तोरे रोवय महल वो
  अलिन गलिन दाई रोवय
  ददा रोवय मुसरधार वो
  बहिनी बिचारी लुकछिप रोवय
  भाई के करय दण्ड पुकार वो
  तुमन रइहव अपन महल मा
  दुख ला देइहव भूलाय वो
  अंसुवन तुम झन ढारिहव बहिनी
  सबे के दुखे बिसार वो
  दुनिया के ये हर रित हे नोनी
  दिये हे पुरखा चलाय वो
  दाई ददा के कोरा मा रेहेन
  अचरा मा मुह ला लुकाय वो
  अपन घर तुमन जावव बहिनी
  झन करव सोंच बिचार वो
  7
  घर के दुवारी ले दाई रोवथे
  आज नोनी होये बिराने ओ
  घर के दुवारी ले ददा मोर रोवथे
  रांध के देवइया बेटी जाथे
  अपन कुरिया के दुवारी ले भईया मोर रोवथे
  मन के बोधइया बहिनी जाथे
  भीतरी के दुवारी भउजी मोर रोवथे
  लिगरी लगइया नोनी जाथे
  दाई मोर रोवथे नदिया बहथे
  ददा रोवय छाती फाटथ हे
  हाय हाय मोर दाई
  भईया रोवय समझाथे
  भउजी नयन कठोरे वो
  8
  बर तरी खड़े हे बरतिया
  बर तरी खड़े हे बरतिया
  कि लीम तरी खड़े हे कहार
  बर तरी खड़े हे बरतिया
  बर तरी खड़े हे बरतिया
  कि लीम तरी खड़े हे कहार
  अइसन सैंया निरदइया
  अइसन सैंया निरदइया
  कि चलो चलो कहिथे बरात
  दाई मोर रोवत हे महल में
  दाई मोर रोवत हे महल में
  कि ददा मोर रोवय दरबार
  झिनबर डोला बिलमइतेंव
  झिनबर डोला बिलमइतेंव
  कि दाई संग करी लेतेंव भेंट
  बड़े बड़े डोलवा चंदन के
  बड़े बड़े डोलवा चंदन के
  कि छोटे छोटे लगे हे कहार
  अइसन सैंया निरदइया
  अइसन सैंया निरदइया
  कि चलो चलो कहिथे बरात
  लकठा में खेती झन करबे गा
  लकठा में खेती झन करबे
  कि दुरिहा में बेटी झन बिहाय
  लकठा के खेती गरवा खाथे गा
  लकठा के खेती गरवा खाथे
  कि दुरिहा के बेटी दुख पाय
  तैं परदेसनिन हो गे वो
  तैं परदेसनिन हो गे
  कि जा परदेसिया के साथ
  दाई कथे आबे रोज बेटी
  दाई कथे आबे रोज बेटी
  कि ददा कथे आबे दिन चार
  भाई कथे आबे तीजा पोरा में
  भाई कथे आबे तीजा पोरा में
  कि भउजी कथे आये के का काम
  अइसन सैंया निरदइया
  अइसन सैंया निरदइया
  कि चलो चलो कहिथे बरात
  कि चलो चलो कहिथे बरात
  कि चलो चलो कहिथे बरात
  
  भरथरी लोकगाथा का प्रसंग “रानी का चम्पा दासी को सजा देना”
  अब ये चम्पा दासी राहय ते रागी हौव
  जा के रानी सामदेवी ल किथे हा
  रानी हौव
  में तोला का बतावँव हा
  कोन भेषे में भगवाने आ जथे हौव
  अउ कोन भेषे में राजा आ जथे राजा आ जथे
  वो योगी नोहय तोर राजा ऐ हौव
  ओतका बात ल सुनथे , रानी राहय तेन हौव
  एकदम जलबल के खाख हो जथे हा
  जइसे नागिन फोंय करथे हौव
  वइसे रानी उप्पर ले आके हौव
  चप्पल उतार के हा
  चम्पा दासी ल चार चप्पल मार देथे हौव
  त पूछथे हा
  ते कइसे मोला राजा ये किके केहे हौव
  कइसे मे मोर राजा होइस तेला बता हा
  तो किथे रानी , मोर बात ल थोकन मान हा
  थोकन सुनले हौव
  तब मोला मारबे हा
  वो तोर राजा चे , योगी नोहय हौव
  बतावय नहीं कि ओकर दांत में सोन के हीरा हे किके हा
  बस ओतका बात ल कइय के रागी हौव
  चम्पा दासी राहय तेन हा
  – गीत –
  बोले बचन चम्पा दासी हा , चम्पा दासी हा वो
  सुन ले रानी मोर बाते ल
  मोर बाते ल वो , नाने पने के में आये हौव
  ऐदे आये हवव , तोरे संगे दासी बनी के , भाई येदे जी
  राजा बोलथे वो , करले अमर राजा भरथरी
  येदे काहथे वो , करले अमर राजा भरथरी
  बाजे तबला निशान , करले अमर राजा भरथरी , भाई येदे जी
  जतका मारना तोला मारी ले , येदे मारी ले ना
  काहत हाबय ये दासी ह
  येदे पीठे ल ग , देवन लागथे दासी ह
  मोर सखी मन वो , सहेली रोवत हाबे गा , भाई येदे जी
  राजा बोलथे वो , करले अमर राजा भरथरी
  येदे काहथे वो , करले अमर राजा भरथरी
  बाजे तबला निशान , करले अमर राजा भरथरी , भाई येदे जी
  बोले बचन रानी सामदेवी , रानी सामदेवी
  सुन लव दीवान मोर बाते ला , मोर बाते ल गा
  चम्पा ये दासी ल लेगी के , येदे लेगी के ना
  तुमन फांसी लगावव जी , भाई येदे जी
  राजा बोलथे वो , करले अमर राजा भरथरी
  येदे काहथे वो , करले अमर राजा भरथरी
  बाजे तबला निशान , करले अमर राजा भरथरी , भाई येदे जी
  – गाथा –
  ये चम्पा दासी राहय ते रागी हौव
  रानी हा
  मोर पीठ ल मार ले हौव
  लेकिन पेट ल मत मार मत मार
  जब से तें शादी होके आय हस हौव
  तब से तोर संग में छेरिया बन के आय हव हा
  मोर बात ल मान जा रानी हौव
  मोर बात ल सुन ले रानी हा
  अइसे कइके हौव
  ऐ चम्पा दासी राहय ते रो रो के कलपत रिथे हा
  ओकर सखी सहेली राहय तेन हौव
  ओमन भी रोवत रिथे हा
  सामदेवी राहय ते काकरो बात ल नई माने रागी हौव
  चारझन दीवान ल आदेश दे देथे हा
  अरे ये चंडालिन ल तें काय देखत हस हौव
  कल के दिन योगी ल कहिसे , मोर पति ये किके हा
  वो योगी चंडाल ह मोर पति हो सकथे हौव
  लेजा येला फांसी में चढ़ा दे चढ़ा दौव
  अइसे कइके दीवान मन ला आदेश दे देथे हौव
  अब ये चम्पा दासी ल राहय तेन
  चारझन दीवान ह धरथे रागी हौव
  अउ काहत रिथे हा
  – गीत –
  बोले बचन चम्पा दासी हा , चम्पा दासी हा वो
  सुनी लेवव मोर बाते ल
  बोले बचन चम्पा दासी हा , चम्पा दासी हा ना
  सुनी लेवव मोर बाते ल
  मोर बाते ल ग , तुम सुनी लेवव
  मोर बाते ल ग , तुम सुनी लेवव
  येदे कही के रोवत हाबय वो , येदे हाबय वो , भाई येदे जी
  येदे कही के रोवत हाबय वो , येदे हाबय वो , भाई येदे जी
  एकादशी के उपासे हे , ये उपासे हे वो
  चम्पा ये दासी ह आजे ना
  एकाऐदशी के उपासे हे , ये उपासे दीदी
  चम्पा ये दासी ह आजे ना
  कतको रोवत हे या , कतको कलपय दीदी
  कतको रोवत हे वो , कतको कलपय दीदी
  येदे बाते नई सुनत ऐ दासी के , येदे दासी के , भाई येदे जी
  येदे बाते नई सुनत ऐ दासी के , येदे दासी के , भाई येदे जी
  
  काबर समाये रे मोर
  काबर समाये रे मोर , बैरी नैना मा
  काबर समाये रे मोर , बैरी नैना मा
  झूलत रहिथे तोरे चेहरा
  ए हिरदे के अएना मा
  काबर समाये रे मोर , बैरी नैना मा
  काबर समाये रे मोर , बैरी नैना मा
  अपने अपन मोला हांसी आथे
  सुरता मा तोर रोवासी आथे
  अपने अपन मोला हांसी आथे
  सुरता मा तोर रोवासी आथे
  का जादू डारे
  ए ए रे टोनहा तैं
  ए पिंजरा के मैंना मा
  काबर समाये रे मोर , बैरी नैना मा
  काबर समाये रे मोर , बैरी नैना मा
  आथे घटा करिया घनघोर
  झूमर जाथे मंजूर मन मोर
  आथे घटा करिया घनघोर
  झूमर जाथे मंजूर मन मोर
  पुरवईया असन
  आ आ आजे संगी
  पानी हो के रैना मा
  काबर समाये रे मोर , बैरी नैना मा
  काबर समाये रे मोर , बैरी नैना मा
  का होगे मोला तोर गीत गा के
  नाचे के मन होथे
  काम बुता मा मन नइ लागे
  धकर धकर तन होथे
  आके कुछु कहिते
  ए ए ए संगवारी
  मया के बोली बैना मा
  काबर समाये रे मोर , बैरी नैना मा
  काबर समाये रे मोर , बैरी नैना मा
  झूलत रहिथे तोरे चेहरा
  ए हिरदे के अएना मा
  काबर समाये रे मोर , बैरी नैना मा
  काबर समाये रे मोर , बैरी नैना मा
  
  भरथरी लोक-गाथा - भाग 2
  का तो भगवान हर महिमा
  तोर बुझे ल ओ
  ए दे जोगी तोला भेजे हे
  झनी जाबे बेटा
  मिरगा मार राम
  डोंगरीबहार मा
  बघुआ भालू ओ
  जिहां रहिथे लाला
  मोर हरके अऊ बरजे ल माना ओ
  जोगी माना ओ , बाई ये दे जी ।
  हरके अऊ बरजे ल नई मानय
  सुनिले दाई बात
  बैकुंठ के भगवाने हर
  मोर छले ल ओ
  ओहर भेजे दाई
  मोला तीर कमंछा ल दे दे ओ
  रानी दे दे ओ , रानी ये दे जी ।
  घोड़ घोड़सार मा जाइके
  भरथरी ये ओ
  देख तो दीदी घोड़ा साजत हे
  बारा भंजन के
  बीच अंगना मा ओ
  घोरा लाइके न
  सम्हरा के गिंया
  घोड़ा दुलदुलिया
  बारा मरद के , साज के कसे हे न
  मोर चिकमिक चिकमिक दिखय ओ
  बाई घोड़ा ओ , भाई ये दे जी ।
  घोड़ा दुलदुलिया ल लाई के
  लिलि हंसा घोड़ा
  अंगना मं लान खड़ा करत हे
  तीर कमंछा दाई
  मोला दे देबे ओ
  मय हरके अऊ बरजे नई मानव ओ
  नई मानव ओ , भाई ये दे जी ।
  साये गुजर ले उतर के , चले आवत हे ओ
  तीर कमंछ ल दे वत हे
  भरथरी ये राम
  चल धरत हे न
  तीर कमंछा ल ओ
  मोर घोड़ा मा होय सवार ओ ,
  सवार ओ , भाई ये दे जी ।
  आगूआगू मिरगा दौड़य
  जैखर पीछू मा ओ
  देख तो दीदी भरथरी ये
  सांप सलगनी ओ
  दीदी दुरंगिनी न
  हरिना के उचार
  कुकुर ढुरकी ये ओ
  बागचोपी ए न
  मोर मारत हे मिरगा सपेटा ओ
  ये सपेटा ओ , भाई ये दे जी ।
  जेकर पीछू मा भरथरी
  चले जावत हे ओ
  देख तो दीदी कुकुर ढुरकी ये
  बारापाली के न
  पथरा के ओधा
  जेमा जाई के न , मोर मिरगा ये न
  चल पहुंचत हे राम
  मोर छै कोरी छै आगर मिरगीन
  चल बइठे हे ओ , भाई ये दे जी ।
  छै आगर छै कोरी मिरगिन मन
  ये दे बइठे हें ओ
  काल मिरगा पहुंचगे
  सुनिले भगवान
  रानी बोलत हे न
  सिंघलदीप के ओ
  तिलक रानी ये न
  सुनिले राजा मोर बात
  छुटे कारी ये ओ
  मोर पछीना ए न
  तोला का तो दुःख जोड़ परे ओ
  मोला बता दे ओ , भाई ये दे जी
  जऊने समय कर बेरा मा
  मोर मिरगा ये ओ
  देथे मिरगिन के जवाब ला
  सुनिले मिरगिन बात
  काल मिरगा ये राम , मोला आये हे ओ
  एक जोगी ये न
  ओ कुदावत ओ
  मोर चोला ल लेबे बचाय ओ ,
  ये बचाये ओ , भाई ये दे जी ।
  जब बोलय मोर मिरगिन ह
  सुनिले जोगी बात
  कहना वचन ल ओ मान जाबे
  छै आगर छै कोरी मिरगिन
  माल छटवां निमार
  मोर काला मिरगा मत मारव ओ
  जोगी मारव ओ , भाई ये दे जी ।
  कहना वचन जोगी नई मानय
  सुनिले भगवान
  देख तो बेटा भरथरी ये
  गऊ मारे मा ओ
  हैता लगथे न
  तिरिया मोर राम
  पाप परथे ओ
  छतरी के पिला , रनबर रेगे राम
  मय हर छतरी जोनी ये दे धरेंव ओ
  भाई धरेंव ओ , रानी ये दे जी ।
  काला मिरगा ला मारिहँव
  तिरिया मारँव ओ
  भारी पाप मोला पिरथे
  भरथरी ये न
  एके गांछ गिंया मोर मारत हे ओ
  दसरैया ए राम । मोर तीने गांछ मा
  मोर छाती ओ । मोर बन ओ ।
  ओदरत हे ओ , ओदरत हे ओ , भाई ये दे जी ।
  राम अऊ राम ल कहिके
  मोर मिरगा ये ओ
  देखतो जमीन मा गिरिगे
  सुनिले भगवान
  मोर रानी ये ओ
  छै आगर छै कोरी
  मोर गरुगोहारे ल पारँय ओ
  चल रोवय ओ , चल रोवय ओ , भाई ये दे जी ।
  जऊने समय कर बेरा मा
  सुनिले भगवान
  गाजे के बैरी पराई ये
  जोड़ी छुटय ओ
  रानी कलपत हे न
  मोर भरथरी ओ
  मोर घोड़ा मा राम
  काला मिरगा ल न , चल लादत हे राम
  मोर घरे के रद्दा पकड़य ओ , ये पकड़य ओ , भाई ये दे जी ।
  एक कोस रेंगय दुसर कोस
  तीसर कोस ओ
  गोरखपुर के गुरु का आवे
  गोरखपुर के गुरु
  चले आवत हे राम
  भरथरी ये न
  जेला देखय दीदी
  मोर घोड़ ले ये दे उतरय ओ
  ये उतरय ओ , भाई ये दे जी
  चरन छुए के आस ये
  सुनिले गुरु मोर बात
  कहना वचन मोर मान जाबे
  गुरु बोलत हे न
  गोरखनाथ ये ओ
  गोरखपुर के गुरु
  सुनले भरथरी बात
  तोला लगे सरापे मिरगिन के ओ ,
  ये मिरगिन के ओ , भाई ये दे जी । मिरगिन के लगे सरापे ह
  मोर चरण ल हो
  तुमन ये दे झन छुआ
  भरथरी ये ओ
  जोगी ल भरे जवाब
  सुनले गुरू मोर बात
  कहना मानो राम
  मोरमा दोष नईये
  भगवान ये ओ
  मोर महिमा बुझे माया मिरगा ओ
  ये भेजाये ओ , भेजाये ओ , जोगी ये दे जी ।
  जऊने समय कर बेरा म
  सुनिले गुरु मोर बात
  कइसे कटिही मोर पाप
  जोगी भरे जवाब
  गोरखपुर के न
  मोर गुरु ये ओ
  सुनले जोगी मोर बात
  भरथरी ये न
  मन तउरत है राम
  धरधर दीदी , चल रोवत हे ओ
  मोर जइसे विधि कर बेरा में , गुरु बोलय ओ , भाई ये दे जी ।
  साते जोनी सात महिमा ये
  सात बुझे ल ओ
  तैंहर ये दे बन जाबे
  दुनिया मा ये दे एक सत रहिही
  मान जाबे जोगी , तैंहर जोगी बन जाबे
  जोगी भेखे ल न
  धरि लेबे लला
  डोंगरी मं गिया । मोर तपसिया
  करिबे ओ , जोगी बोलय ओ , भाई ये दे जी ।
  सिंग दरवाजा म भरथरी
  चला आवथे ओ
  देख तो दीदी मोरा घोड़ा मा
  सिंग दरवाजा मा आइके
  भरथरी ये ओ । देखतो दीदी मोर घोड़ा मा
  खड़ा होवय अगिंया
  फुलवारानी ओ , मोर सोंचत हे न
  मोर गौरा बदन काला हो गय ओ
  दाई हो गय ओ , भाई ये दे जी ।
  जग मा अमर राजा भरथरी
  बाजे तबला निसान
  का विधि के गारी देवत हे
  भरथरी ये ओ । मोर घोड़ा ल न
  बारामरद के । मोरे अंगना मा राम
  खड़ा करिके न
  मोर मिरगा ल ए दे उतारे ओ , ए उतारे ओ , भाई ये दे जी ।
  सुनले दाई मोर बात ल
  पइंया ठेंकत हँव ओ
  आर्सिवाद मोला दे देबे
  कहना नई मानेंव राम
  गलती करेंव दाई
  क्षमा कर देबे ओ
  मैंहर जोगी के रूप ल धरॅव ओ , बाई ये दे जी ।
  दुनिया मा एक नारी हे
  मोर माता ए ओ
  बाल ब्रह्मचारी ओ मय रहिहंव
  भरथरी ये न । मोर भरे जवाब
  फुलवारानी ओ । समझावत हे न
  सुनले बेटा मोर बात
  मोर एक बेटा । मोर कइसे असुभ दियना
  बारे ओ , बाई ये दे जी ।
  जऊने समय कर बेरा म
  सुनिले भगवान
  का दुःख ला गोठियावॅव मय
  भरथरी ये ओ
  बीच अंगना म राम
  चल बइठे हे न
  फुलवारानी ओ । सुनिले बेटा मोर बात
  मोर कइसे के होय गुस्सा ओ , चल बोल ओ , भाई ये दे जी ।
  काला मिरगा ल लाये हस
  सुनिले बेटा बात
  का मिरगिन दिये सरापे न
  हाल दिये बताय
  मिरगिन न दाई
  मोला गारी ये ओ
  मोला दे हे सराप भरभर ये न
  दुःख ल बतावॅत ओ , बतावॅत ओ
  भाई ये दे जी ।
  जबधन बोलत हे भरथरी
  सुनिले दाई बात
  का दुःख ला गोठियावव ओ
  गऊ मारे मा ओ
  हैता लगथे दाई
  तिरिया के मय । जोड़ी छोड़ा पारेंव न
  
  एसो के सावन मे जम के बरस रे बादर करिया
  एसो के सावन मे जम के बरस रे बादर करिया ,
  यहू साल झन पर जाय हमर खेत ह परिया ॥
  महरमहर ममहावत हाबे धनहा खेत के माटी ह ,
  सुवा ददरिया गावत हाबे , खेतहारिन के साँटी ह ॥
  उबुकचुबूक उछाल मारे गाँव के तरिया ,
  यहू साल झन पर जाय हमर खेत ह परिया ॥
  फोरे के तरिया खेते पलोबो , सोन असन हम धान उगाबो ,
  महतारी भुईया ले हमन , धान पाँच के महल बनाबो ।
  अड़बड़ बियापे रिहिस , पौर के परिया , बादल करिया ।
  यहू साल झन पर जाय हमर खेत ह परिया ॥
  
  तोरे ददा बाबू देसपति के राजा अउ काहे गुन रहे गा कुँवारा
  तोरे ददा बाबू देसपति के राजा
  अउ काहे गुन रहे गा कुंवारा
  हरदी के देस दीदी
  हरदी महंगा भइगे , अउ परी सुकाल भइगे
  इही गुन रहेंव ओ कुंवारा
  करसा के देस दीदी
  करसा महंगा भइगे , बिजना सुकाल भइगे
  इही गुन रहेंव ओ कुंवारा
  हरदी के देस दीदी
  चाउंर महंगा भइगे , अउ पर्ण भइगे सुकाल
  इही गुन रहेंव ओ कुंवारा
  करसा के देस दीदी
  मंगरोहन महंगा भइगे , गुड़रा भइगे सुकाल
  इही गुन रहेंव ओ कुंवारा
  
  गाँव बस्ती हे चारी करईया
  गाँव बस्ती हे चारी करईया
  गाँव बस्ती हे चारी करईया
  सुन्ना हबाय निचट अमरईया
  ऐ गाँव बस्ती हे चारी करईया
  सुन्ना हबाय निचट अमरईया
  दिन बुड़ती होही मुंधियार करौंदा चले आबे वो
  दिन बुड़ती होही मुंधियार करौंदा चले आबे वो
  गाँव बस्ती हे चारी करईया का
  सुन्ना हबाय निचट अमरईया अच्छा
  गाँव बस्ती हे चारी करईया हाँ हाँ
  सुन्ना हबाय निचट अमरईया
  दिन बुड़ती होही मुंधियार करौंदा चले आहूं य
  दिन बुड़ती होही मुंधियार करौंदा चले आहूं य
  ऐ दिन बुड़ती होही मुंधियार करौंदा चले आबे वो
  पास आ हे तीर में बलावव कईसे या
  पास आ हे तीर में बलावव कईसे या
  दुरिहा ले देखत रईतेंव संगवारी होरे
  दुरिहा ले देखत रईथव संगवारी
  गोठियावव कईसे या
  गाँव बस्ती हे चारी करईया अच्छा
  सुन्ना हबाय निचट अमरईया गउव
  गाँव बस्ती हे चारी करईया अच्छा
  सुन्ना हबाय निचट अमरईया
  दिन बुड़ती होही मुंधियार करौंदा चले आहूं य
  दिन बुड़ती होही मुंधियार करौंदा चले आहूं य
  ऐ गाँव बस्ती हे चारी करईया गउवकी
  गाँव बस्ती हे चारी करईया अच्छा
  सुन्ना हबाय निचट अमरईया
  ऐ दिन बुड़ती होही मुंधियार करौंदा चले आबे वो
  ऐ दिन बुड़ती होही मुंधियार करौंदा चले आबे वो
  दिन बुड़ती होही मुंधियार करौंदा चले आहूं य
  रटहा रे डारा ह फलकथे वो
  रटहा रे डारा ह फलकथे वो
  तोर सुध जाथे मोला संगवारी
  तोर सुध जाथे मोला संगवारी
  चोला तरसथ वो
  गाँव बस्ती हे चारी करईया
  सुन्ना हबाय निचट अमरईया
  गाँव बस्ती हे चारी करईया
  सुन्ना हबाय निचट अमरईया
  ऐ दिन बुड़ती होही मुंधियार करौंदा चले आबे वो
  दिन बुड़ती होही मुंधियार करौंदा चले आबे वो
  गाँव बस्ती हे चारी करईया
  सुन्ना हबाय निचट अमरईया ईमान से
  गाँव बस्ती हे चारी करईया अच्छा
  सुन्ना हबाय निचट अमरईया
  दिन बुड़ती होही मुंधियार करौंदा चले आहूं य
  दिन बुड़ती होही मुंधियार करौंदा चले आहूं य
  हाँ हाँ हाँ हाँ
  दिन बुड़ती होही मुंधियार करौंदा चले आबे वो
  नरवा के पानी ह नदिया में जाय
  नरवा के पानी ह नदिया में जाय
  तोला कईसे बतावव संगवारी होरे
  तोला कईसे बतावव संगवारी
  ऐ मोर आँसू ह बोहाय
  गाँव बस्ती हे चारी करईया
  सुन्ना हबाय निचट अमरईया
  गाँव बस्ती हे चारी करईया
  सुन्ना हबाय निचट अमरईया
  दिन बुड़ती होही मुंधियार करौंदा चले आहूं य
  दिन बुड़ती होही मुंधियार करौंदा चले आहूं य
  ऐ गाँव बस्ती हे चारी करईया अच्छा
  सुन्ना हबाय निचट अमरईया
  गाँव बस्ती हे चारी करईया
  सुन्ना हबाय निचट अमरईया
  ऐ दिन बुड़ती होही मुंधियार करौंदा चले आबे वो
  दिन बुड़ती होही मुंधियार करौंदा चले आबे वो
  दिन बुड़ती होही मुंधियार करौंदा चले आहूं य
  तेल अउ हरदी ला धर लेबो वो
  तेल अउ हरदी ला धर लेबो वो
  उहीं आमा में गिंजर लेबो भाँवर
  उहीं आमा में गिंजर लेबो भाँवर
  बिहाव कर लेबो वो
  गाँव बस्ती हे चारी करईया
  सुन्ना हबाय निचट अमरईया
  गाँव बस्ती हे चारी करईया
  सुन्ना हबाय निचट अमरईया
  हाँ दिन बुड़ती होही मुंधियार करौंदा चले आबे वो
  दिन बुड़ती होही मुंधियार करौंदा चले आबे वो
  गाँव बस्ती हे चारी करईया गउवकी
  सुन्ना हबाय निचट अमरईया अच्छा
  गाँव बस्ती हे चारी करईया हूँ
  सुन्ना हबाय निचट अमरईया
  दिन बुड़ती होही मुंधियार करौंदा चले आहूं य
  दिन बुड़ती होही मुंधियार करौंदा चले आहूं य
  ऐ गाँव बस्ती हे चारी करईया
  सुन्ना हबाय निचट अमरईया
  गाँव बस्ती हे चारी करईया
  सुन्ना हबाय निचट अमरईया
  दिन बुड़ती होही मुंधियार करौंदा चले आबे वो
  दिन बुड़ती होही मुंधियार करौंदा चले आहूं य
  ऐ दिन बुड़ती होही मुंधियार करौंदा चले आबे वो
  दिन बुड़ती होही मुंधियार करौंदा चले आहूं य
  दिन बुड़ती होही मुंधियार करौंदा चले आबे वो
  दिन बुड़ती होही मुंधियार करौंदा चले आहूं य
  
  सुआ गीत-2
  तरी नरी नहा नरी नहा नरी ना ना रे सुअना
  तिरिया जनम झन देव
  तिरिया जनम मोर गऊ के बरोबर
  रे सुअना
  तिरिया जनम झन देव
  बिनती करंव मय चन्दा सुरुज के
  रे सुअना
  तिरिया जनम झन देव
  चोंच तो दिखत हवय लाले ला कुदंरु
  रे सुअना
  आंखी मसूर कस दार . . .
  सास मोला मारय ननद गारी देवय
  रे सुअना
  मोर पिया गिये परदेस
  तरी नरी नना मोर नहा नारी ना ना
  रे सुअना
  तिरिया जनम झन देव . . .
  
  मोर झूल तरी गेंदा
  बाग बगीचा दिखे ल हरियर , बाग बगीचा दिखे ल हरियर
  दुरूग वाला नई दिखे बदे हव नरियर
  मोर झूल तरी
  मोर झूल तरी गेंदा इंजन गाड़ी सेमर फूलगे
  सेमर फूलगे अगास मन चिटुको घड़ी नरवा मा
  नरवा मा अगोर लेइबे ना
  चांदी के मुँदरी किनारी कर ले
  चांदी के मुँदरी किनारी कर ले
  मैं ह रइथव दुरूग में चिनहारी कर ले
  मोर झूल तरी
  मोर झूल तरी गेंदा इंजन गाड़ी सेमर फूलगे
  सेमर फूलगे अगास मन चिटुको घड़ी नरवा मा
  नरवा मा अगोर लेइबे वो
  पीपर पाना डोलत नइये
  पीपर पाना डोलत नइये
  का होगे टुरी ल बोलत नइये
  मोर झूल तरी
  मोर झूल तरी गेंदा इंजन गाड़ी सेमर फूलगे
  सेमर फूलगे अगास मन चिटुको घड़ी नरवा मा
  नरवा मा अगोर लेइबे वो
  नवा सड़कीया रेंगे ल मैना , नवा सड़कीया रेंगे ल मैना
  चार दिन के अवईया लगाये महीना
  मोर झूल तरी
  मोर झूल तरी गेंदा इंजन गाड़ी सेमर फूलगे
  सेमर फूलगे अगास मन चिटुको घड़ी नरवा मा
  नरवा मा अगोर लेइबे गा
  पांच के लगइया पचीस लग जाए
  पांच के लगइया पचीस लग जाए
  बिना लेगे नई छोड़व पुलिस लग जाए वो
  मोर झूल तरी
  मोर झूल तरी गेंदा इंजन गाड़ी सेमर फूलगे
  सेमर फूलगे अगास मन चिटुको घड़ी नरवा मा
  नरवा मा अगोर लेइबे वो
  गाय चराये हियाव करिले
  गाय चराये हियाव करिले
  दोस्ती मा मजा नईये बिहाव करले
  मोर झूल तरी
  मोर झूल तरी गेंदा इंजन गाड़ी सेमर फूलगे
  सेमर फूलगे अगास मन चिटुको घड़ी नरवा मा
  नरवा मा अगोर लेइबे गा
  
  करमा गीत-5
  ओ हो रे हाय रात झिम झिम करे
  उठ देवता कंदरा बजावो हो ।
  रात झिम झिम करे ।
  कय दो मोहर कर केंदरा रे केन्दरा
  कय दो मोहर ओकर तार हो ।
  रात झिम झिम करे . . .
  दसे मोहर कर केन्दरा रे केन्दरा
  बीस मोहर ओकर तार हो ।
  रात झिम झिम करे . . .
  हल जोती आवे कुक्षारी भाजे आवे ,
  लगे देवरा केन्दरी बजावा हो ।
  रात झिम झिम करे . . .
  फूट गये केन्दरा
  टूट गये तार हो ,
  कइसे बजावौ गाई केन्दरा हो ।
  रात झिम झिम करे . . .
  तुंहर बने केन्दरा
  तुंहर बने तार हो
  कइसे पतियांवन तुंहर बात हो
  रात झिम झिम करे . . .
  
  बिना बल के जवान
  बिना बल के जवान , बिना बल के जवान
  फोरे न फूटे सुपलिया ।
  कांहा ले मंगाबो रे चुना रे चुना रे चुना ।
  कंहवा ले रे पान , कंहवा ले रे पान ।
  कांहा ले मंगाबो रे रंड़ी रे रंडी रे रंड़ी ॥
  कंहवा के जवान , कंहवा के जवान
  फोरे न फूटे सुपलिया ।
  बिना बल के जवान , बिना बल के जवान
  फोरे न फूटे सुपलिया ।
  होली है . . . . . . . . . . . . . . .
  कटनी ले मंगाबो रे चुना रे चुना रे चुना ।
  रायपुर ले रे पान , रायपुर ले रे पान ।
  पटना ले मंगाबो रे रंड़ी रे रंडी रे रंड़ी ॥
  धमतरी के जवान , धमतरी के जवान ।
  फोरे न फूटे सुपलिया ।
  बिना बल के जवान , बिना बल के जवान
  फोरे न फूटे सुपलिया ।
  होली है . . . . . . . . . . . . . . .
  
  प्रथम चरन गणपति को
  प्रथम चरन गणपति को , प्रथम चरन गणपति को
  गणपति को मनाव , गणपति को मनाव ,
  प्रथम चरन गणपति को ।
  काकर पुत्र गणपति भयो , काकर हनुमान , काकर हनुमान
  काकर पुत्र भैरो , भैरो , भैरो , भैरो ।
  काकर लक्षमणराम , काकर लक्षमणराम ,
  प्रथम चरन गणपति को
  गणपति को मनाव , गणपति को मनाव ,
  प्रथम चरन गणपति को ।
  होली है . . . . . . . .
  गौरी के पुत्र गणपति भयो , अंजनी के हनुमान , अंजनी के हनुमान
  कालका के पुत्र भैरो , भैरो , भैरो , भैरो ।
  कौशिल्या के राम , कौशिल्या के राम ,
  प्रथम चरन गणपति को
  गणपति को मनाव , गणपति को मनाव ,
  प्रथम चरन गणपति को ।
  होली है . . . . . . . .
  
  करमा गीत-6
  रांधत देखेंव मोगरी मछरी
  परसत देखेंव भोंगा सागे ।
  अइसन सुआरी बर
  बड़ गुस्सा लागे ।
  भारतें तुतारी दुई चारें ।
  माहिरा तुतारी दुई चारें ।
  चलि देबों मइके हमारे ।
  मसके देइ मइके तुम्हारे ।
  कर लेब दूसर बिहांव ।
  कर लेइहा दूसर बिहाव
  हमर सूरत कहां पइहा ।
  अइसन सुधरई का करबो ।
  चिटको तो चाल कहर नइहे ।
  
  चना के दार राजा
  हे बटकी में बासी , अउ चुटकी में नून
  में गावतथव ददरिया
  तें कान देके सुन वो चना के दार
  हे बागे बगीचा दिखे ला हरियर
  बागे बगीचा दिखे ला हरियर
  मोटरवाला नई दिखे , बदे हव नरियर , हाय चना के दार
  हाय चना के दार राजा , चना के दार रानी , चना के दार गोंदली , तड़कत हे वो
  टुरा हे परबुधिया , होटल में भजिया , झड़कत हे वो
  तरी फतोई ऊपर कुरता हाय , तरी फतोई , ऊपर कुरता , हाय ऊपर कुरता
  तरी फतोई , ऊपर कुरता , हाय ऊपर कुरता
  रइ रइ के सताथे , तोरेच सुरता , होय चना के दार
  हाय चना के दार राजा , चना के दार रानी , चना के दार गोंदली , तड़कत हे वो
  टुरा हे परबुधिया , होटल में भजिया , झड़कत हे वो
  नवा सड़किया रेंगे ला मैंना हाय
  नवा सड़किया , रेंगे ला मैंना , हाय रेंगे ला मैंना
  नवा सड़किया , रेंगे ला मैंना , हाय रेंगे ला मैंना
  दु दिन के अवईया , लगाये महीना , होय चना के दार
  हाय चना के दार राजा , चना के दार रानी , चना के दार गोंदली , तड़कत हे वो
  टुरा हे परबुधिया , होटल में भजिया , झड़कत हे वो
  चांदी के मुंदरी चिनहारी करले वो हाय
  चांदी के मुंदरी , चिनहारी करले , हाय चिनहारी करले
  चांदी के मुंदरी , चिनहारी करले , हाय चिनहारी करले
  मैं रिथव नयापारा , चिनहारी करले , होय चना के दार
  हाय चना के दार राजा , चना के दार रानी , चना के दार गोंदली , तड़कत हे वो
  टुरा हे परबुधिया , होटल में भजिया , झड़कत हे वो
  कांदा रे कांदा केंवट कांदा हो हाय
  कांदा रे कांदा , केंवट कांदा , हाय केंवट कांदा
  कांदा रे कांदा , केंवट कांदा , हाय केंवट कांदा
  हे ददरिया गवईया के , नाम दादा , होय चना के दार
  हाय चना के दार राजा , चना के दार रानी , चना के दार गोंदली , तड़कत हे वो
  टुरा हे परबुधिया , होटल में भजिया , झड़कत हे वो
  
  सुआ गीत-1
  और गीत के बीचबीच में ये दुहराई जाती हैं । गीत की गति तालियों के साथ आगे बढ़ती है ।
  तरी नरी नहा नरी नहा नरी ना ना रे सुअना
  कइसे के बन गे वो ह निरमोही
  रे सुअना
  कोन बैरी राखे बिलमाय
  चोंगी अस झोइला में जर झर गेंव
  रे सुअना
  मन के लहर लहराय
  देवारी के दिया म बरिबरि जाहंव
  रे सुअना
  बाती संग जाहंव लपटाय
  
  गुलगुल भजिया खा ले
  गुलगुल भजिया खाले
  गुलगुल भजिया खाले
  गुलगुल भजिया खाले
  गुलगुल भजिया खाले
  गोरी तैं धनिया डोली
  मोर संग तैं हर ददरिया गाले मन के गोरी
  मोर संग तैं हर ददरिया गाले
  संग म जाबे , तरिया जाबे वो
  गुलगुल भजिया खाले
  गुलगुल भजिया खाले
  गोरी तैं धनिया डोली
  मोर संग तैं हर ददरिया गाले
  मन के गोरी
  मोर संग तैं हर ददरिया गाले
  संग म जाबे , तरिया जाबे वो
  खट्टा हाबय अमली गोरी जाम खाले वो
  गोरी जाम खाले वो
  गोरी जाम खाले
  खट्टा हाबय अमली गोरी जाम खाले वो
  गोरी जाम खाले वो
  गोरी जाम खाले
  कतेक मंझन के रेंगे बासी खाके वो
  गोरी धनिया डोली
  गुलगुल भजिया खाले
  गुलगुल भजिया खाले
  गोरी तैं धनिया डोली
  मोर संग तैं हर ददरिया गाले
  मन के गोरी
  मोर संग तैं हर ददरिया गाले
  संग म जाबे , तरिया जाबे वो
  मोटर हाबय टेसन म छूट गेहे रेल
  छूट गेहे रेल
  छूट गेहे
  मोटर हाबय टेसन म छूट गेहे रेल
  छूट गेहे रेल
  छूट गेहे
  गली गली म बेचत हे तेलिन टुरी तेल
  गोरी धनिया डोली
  गुलगुल भजिया खाले
  गुलगुल भजिया खाले
  गोरी तैं धनिया डोली
  मोर संग संग म ददरिया गाले
  मन के गोरी
  मोर संग संग म ददरिया गाले
  संग म जाबे , तरिया जाबे वो
  कुंदरू करेला बारी म बोले वो
  बारी म बोले वो
  बारी म बोले
  कुंदरू करेला बारी म बोले वो
  बारी म बोले वो
  बारी म बोले
  तोर आगे लेवइया गली म रोले वो
  गोरी धनिया डोली
  गुलगुल भजिया खाले
  गुलगुल भजिया खाले
  गुलगुल भजिया खाले
  गोरी तैं धनिया डोली
  मोर संग तैं हर ददरिया गाले
  मन के गोरी
  मोर संग तैं हर ददरिया गाले
  संग म जाबे , तरिया जाबे वो
  
  डँडा गीत
  तोर अस जोड़ी हो ललना , मोरे अस जोड़ी
  कबहू न गढ़े भगवान मोरे ललना ॥
  कउन महीना म होही मंगनी अव बरनी ।
  कउन महीना म होही मंगनी अव बरनी ।
  मंगनी अव बरनी हो ललना , मंगनी अव बरनी ।
  मंगनी अव बरनी हो ललना , मंगनी अव बरनी ।
  कउन महीना मे बिहाव मोरे ललना ।
  माँघ महीना म होही मंगनी अव बरनी ।
  माँघ महीना म होही मंगनी अव बरनी ।
  मंगनी अव बरनी हो ललना , मंगनी अव बरनी
  मंगनी अव बरनी हो ललना , मंगनी अव बरनी
  फागुन महीना मे बिहाव मोर ललना ॥
  कोरवन पाइ–पाइ भँवर गिंजारे ।
  खोरवन पाइ –पाइ भंवर गिंजारे ।
  भँवर गिंजारे हो ललना , भँवर गिंजारे ।
  पर्रा मे लगिंन लगाय मोरे ललना ॥
  
  एती जाथोँ त ओती जाथस
  एती जाथोँ त ओती जाथस , ओती जाथॉ त दोती ओ
  एती जाथो त ओती जाथस , ओती जाथॉ त दोती ओ
  कोन नजर के जादु मँतर मार देहे मोला ओ , हाय
  मोला झोल्टुराम बना देहे ओ ।
  मोला झोल्टुराम बना देहे ओ
  झोल्टु के झोली मा का का चीज , लौँग सुपारी धथूरा के बीज ।
  झोल्टु के झोला ला लेगे चोर , झोल्टु कुदावथे धोती छोर ॥
  एती देखव ते ओती देखव , ओती देखव ते दोती ओ
  छ्त्तीसगढ के मोहनी जरी मोला पिया देहे रे , हाय
  मोला सुखडू राम बना देहे ओ
  मोला झोल्टुराम बना देये हो
  तोर मया म मै जोगी बनेव , सोला बछर के मै माला जपेँव ।
  का कहाव मैं ह काला बताँव , तोला बलावव के ओला बलाँव ॥
  तोर मया म मै जोगी बनेव , सोला बछर के मै माला जपेँव ।
  का कहाव मैं ह काला सुनाव , तोला बालावव के ओला बलाँव ॥
  एती लेजाव कि ओती लेजाव , ओती लेजाव के दोती ओ
  सात भाँवर के सात नचनिया , मोला नचा देहे रे , हाय
  मोरा फोकटू राम बना देहे ओ
  मोरा फोकटू राम बना देहे ओ
  तोर जवानी के नशा मोला , गाँजा पीयेँव मे तोला तोला ।
  का कहाव मैं ह काला बताँव , तोला बलावव के ओला बलाँव
  आरी लेजेव के बारी लेजव , बारी लेजव के दुवारी ओ ।
  बत्तीस दिन के खाना पीना मोला छोड़ा देहे ओ , हाय
  मोरा फोकटू राम बना देहे ओ
  एती देखव त ओती देँखँव , ओती देखँव ते दोती ओ
  एती लेजाव कि ओती लेजाव , ओती लेजाव के दोती ओ
  कोन नजर के जादु मँतर मार देहे मोला ओ , हाय
  मोला झोल्टुराम बना देहे ओ ।
  
  भरथरी लोक-गाथा - भाग 1
  घोड़ा रोय घोड़सार मा
  घोड़सार मा ओ
  हाथी रोवय हाथीसार मा
  मोर रानी ये ओ , महल मा रोवय
  मोर राजा रोवय दरबारे ओ , दरबारे ओ , भाई ये दे जी ।
  बोये मा सोना जमय नहीं
  मोती मालूर डार
  बारम्बार हीरा नई आवय
  विकट दुःख मा ओ
  मानुष चोला ए न , चल आथे दीदी
  मोर जऊन समय कर बेरा ये , बाई बोलय ओ , रानी ये दे जी ।
  आमा लगाय अमुलिया
  केकती केवड़ा लगाय
  मूलिन लगाय दुधमोंगरा
  पानी छींचछींच जगाय
  काचा कली मत टोरवओ , मत टोरव ओ , भाई ये दे जी ।
  काचा कली मत टोरिबे
  दुनिया पछताय
  जग में अमर राजा भरथरी
  बाजे तबला निसान
  सुनिले भगवान
  मोर कलपीकलप रानी रोवय ओ
  भाई रोवय ओ , रानी ये दे जी ।
  बालक टेर ये बबूर के
  पर के पथरा ल ओ
  कय दिन नोनी ह का सहय
  बालक टेर ये बबूर के
  पर के पथरा ल ओ
  कय दिन कइना ह का सहय
  कइना तरमूर ओ , जेमा नइये दीदी
  मोर लाठी के मार ल खावय ओ , बाई खाये ओ , रानी ये दे जी ।
  जऊने समय कर बेरा मा
  सुनिले भगवान
  कइसे विधि कर कइना रोवत हे
  सतखण्डा ए ओ
  सात खण्ड के ओगरी
  बत्तीस खण्ड के न अंधियारी मा राम
  साय गुजर मा
  मोर कलपीकलप रानी रोवय
  बाई रोवय ओ , रानी ये दे जी ।
  मोर ले छोटे अऊ छोटे के
  सुन्दर गोदी मा ओ
  देख तो दीदी बालक खेलत हें
  मोर अभागिन के ओ
  मोर गोदी मा राम
  बालक नइये गिंया
  मोर जइसे विधि कर रानी ओ
  बाई रोवय ओ , बाई ये दे जी ।
  तरिया बैरी नदिया मा
  संग जंवरिहा ओ
  देख तो दीदी ताना मारत हें
  छोटेछोटे के ओ
  सुन्दर गोदी मा राम
  बालक खेलत हँय न
  मोर अभागिन के गोदी मा बालक ओ
  बाई नइये ओ , आनी रोवय ओ , बाई ये दे जी ।
  सोते बैरी सतखण्डा ये
  सोरा खण्ड के ओगरी
  छाहें जेखर मया बइठे हे
  फुलवा रानी ओ
  चल सोचथे राम
  सुनिले भगवान
  मोला का तो जोनी ए दे दिये ओ
  भगवाने ओ , बाई ये दे जी ।
  कइसे विधि कर लिखा ल
  नई तो काटय दाई
  का दुःख ला रानी का रोवत हे
  बाल ऊ मर हे
  बालक नई से गिंया
  ठुकरावथे राम
  मोर गलीगली रानी रोवय ओ
  बाई रोवय ओ , रानी ये दे जी ।
  जऊने समय कर बेरा मँ सुनिले भगवान
  बैकुंठ ले चले आवत हे
  बाराभंजन के
  बीच अंगना मा ओ
  जोगी आइके राम
  मोला भिक्षा ल देदे न बेटी ओ
  बाई बोलय ओ , रानी ये दे जी ।
  थारी मा मोहर धरिके
  फुलवारानी ओ
  देखतो दीदी कइसे आवत हे
  भिक्षा ले ले जोगी
  सुनिले भगवान
  जोगी बोलत हे राम
  भिक्षा लिहे नई आयेंब बेटी
  तोर महिमा बुझे चले आयेंव ओ
  बाई आयेंव ओ , रानी ये दे जी ।
  गोरा बदन करिया गय
  चेहरा हर बेटी
  कइसे वोहा कुम्हलाये हे
  काबर रोवत हव ओ
  मोला बतादे कइना
  मोर जइसे विधि
  जोगी बोलय ओ , बाई बोलय ओ , रानी ये दे जी ।
  फाट जातीस धरती हमा जातेंव
  दुःख सहे नई जाय
  सुनले जोगी मोर बाते ल
  का तो दुःख ल राम
  मय बतावॅव जोगी
  संगी जंवरिहा
  तरिया नदिया
  ताना मारत हे राम
  छोटेछोटे के न
  सुन्दर गोदी मा ओ
  बालक खेलत हे न
  मोर अभागिन के गोदी मं बालक ओ
  जोगी नईये ओ , बाई ये दे जी ।
  का तो जोगी मय कमाये हॅव
  बालक नइये गिंया
  कतेक कठिन दुःख काटत हॅव
  गोदी बालक नईये दाई आज मोरे न
  कठिन उपाय ओ
  करि डारेंव गिंया
  मोला कईसे विधि भगवान ये ओ
  बाई गढ़े ओ , बाई ये दे जी ।
  जऊने समय कर बेरा में
  सुनिले भगवान
  जबधन बोलत हे जोगी ह
  सुनिले बेटी बात
  अमृत पानी ल ओ
  तैंहर ले ले बेटी
  सतनामे ल न
  तैंहर लेइके ओ
  पावन कर ले कइना
  मोर बारा महिना मँ गोदी ओ
  बालक होहय ओ , बाई ये दे जी ।
  बारा महीना मा गोदी मा
  मोर बालक ओ
  तैंहर खेला लेबे
  जऊने समय कर बेरा मा
  फुलवा रानी ओ
  अमृत पानी ल झोंकत हे
  जोगी आये हे न , चले आवत हे राम
  मोर आजे आंगन जोगी जावय ओ
  जोगी जावय ओ , बाई ये दे जी ।
  जग मा अमर राजा भरथरी
  बाजे तबला निसान
  जबधन रानी ह का बोलय
  सुनिले भगवान
  सतनाम ल ओ
  मोर लेई के न
  अमृत पानी ल राम , पावन करत हे ओ
  मोर कइसे आंसू बइरी चलय ओ
  बाई चलय ओ , रानी ये दे जी ।
  रोई रोई के
  रानी ये ओ , पावन करत हे
  देख तो दीदी फुलवा रानी
  सुनिले भगवान
  एक महीना ये राम
  दुई महीना ये ओ
  मोर दस के छॉय ह लागे ओ
  बाई लागे ओ , रानी ये दे जी ।
  दस के छांह ह होइगे
  फुलवा रानी ओ
  खेखतो दीदी बालक होवत हे
  मोर कासी ले न
  पंडित बलाये राम मोर नामे धरे भरथरी ओ ,
  भरथरी ओ , भाई ये दे जी ।
  बारा बच्छर ऊमर जोगी हे
  मोर लिखे हे ओ
  देख तो दीदी मोर जोगे न
  भरथरी ओ
  नाम धरी के न
  चले जावत हे राम
  मोर पंडित ए न
  मोर कइसे विधि कर जावे ओ
  मोर कासी ओ , बाई ये दे जी ।
  जऊने समय कर बेरा मा
  सुनिले भगवान
  का मंगनी के ये बेटा ये
  धूर खावत हे ओ
  धुरे बाढ़त हे राम
  मोर जइसे विधि कर लिखा ओ
  बाइ बोलय ओ , रानी ये दे जी ।
  तीर कमंछा ल धरिके
  भरथरी ये ओ
  देखतो दीदी कइसे घूमत हे
  अलियन खेलय ओ , गलियन मा गिंया
  मोर जऊने समय कर बेरा ओ
  बाई बोलय ओ , बाई ये दे जी ।
  मनेमन मा गूनत हे
  मोर रानी ये ओ
  का तो जोनी मां बेटा पाये हॅव
  आधा ऊमर मा
  मोर बेटा ये ओ
  सुनिले भगवान
  भरथरी ये न
  अंगना मा दीदी , चल बइठे हे ओ
  भगवान ये न
  मोर महिमा बुझे चले आये ओ
  बाई भेजे ओ , रानी ये दे जी ।
  महिमा बुझे ल भेजे हे
  भगवान ये ओ
  देख तो दीदी भया मिरगा ल
  फुदकफुदक गिंया
  मिरगा नाचय ओ
  बारा भंजन के
  बीच अंगना मा राम
  भरथरी ये न
  चल बइठे हे राम
  मोर जइसे विधि कर मिरगा ओ
  बाई नाचे ओ , बाई ये दे जी ।
  का मोहनी कर मिरगा ये
  मन ला मोहत हे ओ
  पागल जादू बना दिहे
  का मोहनी कर मिरगा ए ओ
  भगवान ये ओ
  मोहनी के मिरगा भेजाए हे
  भरथरी ए न
  मोर मोहागे दीदी
  सुनिले दाई बात
  मोला तीर कमंछा ल दे दे ओ
  माई दे दे ओ , रानी ये दे जी ।
  तीर कमंछा ल दे दे ओ
  सुनिले दाई बात
  मिरगा मारे चले जाहँव न
  भरथरी ल राम
  फुलवा रानी ओ
  समझावत हे न
  सुनिले बेटा बात
  मोर कहना वचन जोगी मान जाबे
  राजा मान जाबे , रामा ये दे जी ।
  
  खोपा पारे पाटी मारे
  खोपा पारे पाटी मारे टुरी रंगरेली
  खोपा पारे पाटी मारे टुरी रंगरेली
  छुनुर छुनुर पैरी हो
  छुनुर छुनुर पैरी बाजे गली गली देखे
  खोपा पारे पाटी मारे टुरी रंगरेली
  खोपा पारे पाटी मारे टुरी रंगरेली
  रद्दा ल रेंगे खोरे ल डहके
  रद्दा ल रेंगे खोरे ल डहके
  गोरी खोचें है करौंदा गली म महके देखे
  खोपा पारे पाटी मारे टुरी रंगरेली
  खोपा पारे पाटी मारे टुरी रंगरेली
  छुनुर छुनुर पैरी हो
  छुनुर छुनुर पैरी बाजे गली गली देखे
  खोपा पारे पाटी मारे टुरी रंगरेली
  खोपा पारे पाटी मारे टुरी रंगरेली
  चंदा ऊबे अउ चंदैनी छिटके
  चंदा ऊबे अउ चंदैनी छिटके
  तोर कनिहा ले चुंदी नागिन लटकेरे देखे
  खोपा पारे पाटी मारे टुरी रंगरेली
  खोपा पारे पाटी मारे टुरी रंगरेली
  पहिने ल लुगरा देखे ल दरपन
  पहिने ल लुगरा देखे ल दरपन
  तोला खुल के बिराजे चांदी के करधन देखे
  खोपा पारे पाटी मारे टुरी रंगरेली
  खोपा पारे पाटी मारे टुरी रंगरेली
  छुनुर छुनुर पैरी हो
  छुनुर छुनुर पैरी बाजे गली गली देखे
  खोपा पारे पाटी मारे टुरी रंगरेली
  खोपा पारे पाटी मारे टुरी रंगरेली
  
  भरथरी लोकगाथा का प्रसंग “रानी से चम्पा दासी के लिए विनती”
  अब ये दासी राहय ते रागी हौव
  सबझन ल किथे हा
  मोर बात तो तुमन सुन लौ सुन लौ
  बहिनी हो हा
  तुमन तो मोर बात सुनलव हौव
  भईया हो हा
  तुमन तो मोर बात सुनलव हौव
  चम्पा दासी के कोई बात नई सुनय रागी हा
  बस ओला फांसी में लेगेबर हौव
  तैयार रिथे हा
  एकादशी के उपास रिथे हौव
  छै दिन के वो खाना नई खाय राहय हा
  तब सब सखी सहेली , रानी सामदेवी ल किथे हा
  – गीत –
  बोले बचन मोर सखीमन , मोर सखीमन या
  सुन ले रानी मोर बाते ल
  बोले बचन मोर सखीमन , मोर सखीमन वो
  सुन ले रानी मोर बाते ल
  एकादशी के वो , ये उपासे हावय
  एकादशी के ना , वो उपासे हावय
  येदे छै दिन कुछ खाए वो , भाई येदे जी
  येदे छै दिन के कुछ नई खाए वो , भाई येदे जी
  लोटा ल देवत हे रानी हा , मोर रानी ह वो
  आमायेझरीबर भेजथे
  लोटा ल देवत हे रानी हा , मोर रानी ह वो
  सोनायेझरीबर भेजथे
  चम्पा दासी दीदी , उहाँ पहुँचत थे या
  चम्पा दासी दीदी , उहाँ पहुँचत थे वो
  येदे रोवन लागत थे वोदे वो , भाई येदे जी
  येदे रोवन लागत थे वोदे वो , भाई येदे जी
  – गाथा –
  चम्पा दासी के सब सखी सहेली राहय ते रागी हौव
  जाकर के रानी सामदेवी ल किथे हा
  दोनों हाथ में विनती करके किथे हौव
  रानी हा
  एकबार हमर बात रखलेव रखलेव
  वो ह एकादशी के उपास हे हौव
  छै सात दिन होगे कुछ खाए नईये हा
  अउ खाली पेट में ओला फांसी मत चढ़ा हौव
  अउ ओला गुस्सा आ जथे रागी हा
  धरा देथे लोटा ला हौव
  अउ सोनाझरी के हा
  तरियाबर भेज देथे हौव
  अब ये चम्पा दासी राहय तेन हा
  धिरे धिरे जा थे हौव
  रोवत रिथे हा
  – गीत –
  पहुंचन लागत थे दासी हा , मोर दासी हा वो
  सोनायेझरीबर के तीरे में , येदे तोरे में या
  गंगा ये मइया ल देखत थे , येदे देखय दीदी
  बोलन लागथे दासी हा , भाई येदे जी
  राजा बोलथे वो , करले अमर राजा भरथरी
  येदे काहथे वो , करले अमर राजा भरथरी
  बाजे तबला निशान , करले अमर राजा भरथरी , भाई येदे जी
  गंगाच मइया में उतरत थे , मोर उतरत थे वो
  चम्पा ये दासी ह आजे ना , येदे आजे दीदी
  विनती करय जल देवती के , जल देवती के वो
  सुमिरन करय भोलानाथ के , भाई येदे जी
  राजा बोलथे वो , करले अमर राजा भरथरी
  येदे काहथे वो , करले अमर राजा भरथरी
  बाजे तबला निशान , करले अमर राजा भरथरी , भाई येदे जी
  घुटुवा ले पानी ह आवत थे , येदे आवय दीदी
  माड़ी ले पानी ह आ गेहे , येदे आगे हे वो
  मनेमने दासी सोचत थे , येदे सोचय दीदी
  देखन लागथे भोला ला , भाई येदे जी
  राजा बोलथे वो , करले अमर राजा भरथरी
  येदे काहथे वो , करले अमर राजा भरथरी
  बाजे तबला निशान , करले अमर राजा भरथरी , भाई येदे जी
  – गाथा –
  अब ये चम्पा दासी राहय ते रागी हौव
  लोटा ल धर लेथे हा
  सोनाझरी के तीरे में पहुंच गे हौव
  गंगा मइया में उतरथे हा
  घुटुवा ले पानी आ जथे हौव
  ओकर बाद माड़ी तकले हा
  जब माड़ी तकले आथे त किथे हे भोलेनाथ हौव
  में तोर सामने में हौव हा
  तें मोरबर दया कर हौव
  में तोला अंचरा मे पुजहूँ हा
  भोलेनाथ हौव
  अइसे किके ओकर प्रार्थना करथे हा
  
  सुरहिन गइया के गोबर मँगा ले ओ
  सुरहिन गइया के गोबर मंगाले ओ
  हाय , हाय मोर दाई खूंट धर अंगना लिपा ले ओ
  खूंट धर अंगना लिपा ले ओ
  हाय , हाय मोर दाई मोतियन चौंक पुरा ले ओ
  मोतियन चौंक पुरा ले ओ
  हाय , हाय मोर दाई सोने के कलसा मंढ़ाले ओ
  सोने के कलसा मंढ़ाले ओ
  हाय , हाय मोर दाई सोने के बतिया लगा ले ओ
  सोने के बतिया लगा ले ओ
  हाय , हाय मोर दाई सुरहिन घीव जला ले ओ
  सुरहिन घीव जला ले ओ
  
  भरथरी लोकगाथा का प्रसंग “राजा का जोगी वेष में आना”
  घोड़ा रोवय घोड़ेसार मा , घोड़ेसार मा या , हाथी रोवय हाथीसार मा
  घोड़ा रोवय घोड़ेसार मा , घोड़ेसार मा वो , हाथी रोवय हाथीसार मा
  मोर रानी ये वो , महलों में रोवय
  मोर रानी ये या , महलों में रोवय
  येदे धरती में दिए लोटाए वो , ऐ लोटाए वो , भाई येदे जी
  येदे धरती में दिए लोटाए वो , ऐ लोटाए वो , भाई येदे जी
  सुन लेबे नारी ये बाते ला , मोर बाते ला या , का तो जवानी ये दिए हे
  सुन लेबे नारी ये बाते ला , मोर बाते ला वो , का तो जवानी ये दिए हे
  भगवाने ह वो , मोर कर्म में ना
  भगवाने ह या , मोर कर्म में ना
  येतो काये जोनी मोला दिए हे , येदे दिए हे , भाई येदे जी
  येदे काये जोनी दिए हे , येदे दिए हे , भाई येदे जी
  – गाथा –
  ऐ रानी सामदेवी रइथे ते रागी हौव
  राजा भरथरी के वियोग में हा
  मुड पटक पटक के रोवत रिथे रोवत थे
  अउ कलपत रिथे हौव
  किथे हे भगवान हा
  मोर किस्मत फूट गे फूट गे
  अतका बात ला सुन के पारा परोस के मन आथे हौव
  आथे त रानी सामदेवी ल पूछथे हा
  रानी हौव
  तोला का होगे हौव
  ते काबर रोवत हस हा
  तब रानी सामदेवी रहाय ते बतावत हे का बतावत हे
  – गीत –
  बोली बचन मोर रानी हा , मोर रानी हा वो , सुन बहिनी मोर बाते ल
  बोली बचन मोर रानी हा , मोर रानी हा या , सुन बहिनी मोर बाते ल
  मोर माँगे के या , येदे सेन्दुर नईये
  मोर माथे के वो , येदे टिकली नईये
  में ह जन्मों के होगेंव रांडे वो , भाई येदे जी
  में ह जन्मों के होगेंव रांडे वो , भाई येदे जी
  भाई रोवे गुजराते हा , गुजराते हा वो , बुलबुल रोवे रानी पिंगला के
  भाई रोवे गुजराते हा , गुजराते हा या , बुलबुल रोवे रानी पिंगला के
  बारा कोस के वो , फुलवारी रोवय
  बारा कोस के ना , फुलवारी रोवय
  उहू जुलुम होगे सुखाये वो , भाई येदे जी
  उहू जुलुम होगे सुखाये वो , भाई येदे जी
  – गाथा –
  दोनों हाथ ला जोड़ के रानी सामदेवी किथे रागी हौव
  बहिनी हो हा
  मोर मांग के सेन्दुर मिटागे हौव
  मोर माथ के टिकली मिटागे मिटागे
  में जन्मों के रांड होगेंव रांड होगेंव
  सब झन पूछथे , ये बात कइसे होइस रानी हौव
  तब बताथे हा
  जे दिन मोर राजा इहां ले गिस हौव
  तो कहिस हावय हा
  जब तक के में जिन्दा रहूँ हौव
  तब तक ये तुलसी के बिरवा हराभरा रही हा
  अउ जब तक ये तुलसी के बिरवा हराभरा रही , समझ जबे में जिन्दा रहूँ जिन्दा रहूँ
  अउ तुलसी के बिरवा सुखा जही हौव
  त में मर जहूं मर जहूं
  यही तुलसी के बिरवा ला मोला निशानी देके गिस हे बहिनी हो हौव
  आज ये तुलसी के बिरवा सुखा गे हा
  मोर करम फुट गे हौव
  आज इही मेर के बात इही मेर के रइगे रागी हा
  राजा भरथरी राहय तेन बिनती करत अपन घर ला आवत हे हा
  – गीत –
  बिनती करे राजा भरथरी
  राजा भरथरी या , आवत थे अपन घरे ला
  येदे घरे में वो , पहुँचत हबाय ये द्वार में
  येदे द्वार में या , लिली घोड़ी ला देखत हाबे ना , भाई येदे जी
  राजा बोलथे वो , करले अमर राजा भरथरी
  येदे काहथे वो , करले अमर राजा भरथरी
  बाजे तबला निशान , करले अमर राजा भरथरी , भाई येदे जी
  मन में सोंचे लिली घोड़ी हा
  लिली घोड़ी हा वो , राजा भरथरी ला देखी के
  में ह आये हव गा , राजा ऐ इंदर पठाये हे
  मोला कोने बेटा देही ए गांवे काहथे , भाई येदे जी
  राजा बोलथे वो , करले अमर राजा भरथरी
  येदे काहथे वो , करले अमर राजा भरथरी
  बाजे तबला निशान , करले अमर राजा भरथरी , भाई येदे जी
  गुस्सा होवय लिली घोड़ी हा
  लिली घोड़ी हा वो , राजा भरथरी ला देखी के
  वो दे काहत ना , का ये बतावव ये तोला ना
  अइसे बोलत हे वो , लिली ये घोड़ी हा आगे ना , भाई येदे जी
  राजा बोलथे वो , करले अमर राजा भरथरी
  येदे काहथे वो , करले अमर राजा भरथरी
  बाजे तबला निशान , करले अमर राजा भरथरी , भाई येदे जी
  – गाथा –
  अब ये राजा भरथरी राहय ते , अपन दरवाजा में पहुँचथे रागी हौव
  जब दरवाजा में पहुँचथे , तब एक लिली घोड़ी नाम के हा
  वो घोड़ी वो दरवाजा में बइठे रिहिस बइठे राहत हे
  वो इंदर भगवान के हौव
  भेजे हुवे लिली घोड़ी रिथे हा
  गुस्सा हो के लिली घोड़ी किथे राजा हौव
  तें तो योगी होगेस हा
  ना तोला घोड़ा चाहिए हौव
  ना तोला हाथी चाहिए हा
  अब तें तो योगी होगेस हौव
  अउ इंदर भगवान भेजे हे तोर खातिर हा
  मोला लगाम कोन दिही हौव
  अइसे कइके राजा भरथरी के सामने में हा
  लिली घोड़ी रहाय तेन प्राण त्याग देथे प्राण त्याग देथे
  – गीत –
  आगे चले राजा भरथरी , राजा भरथरी या , देखथ रइये किसाने ला
  आगे चले राजा भरथरी , राजा भरथरी वो , देखथ रइये किसाने ला
  कोनों चिन्हे नहीं , येदे योगी ला या
  कोनों चिन्हे नहीं , येदे योगी ला वो
  वो ह डेहरी में धुनी जमाये हे , ये जमाये हे , भाई येदे जी
  वो ह डेहरी में धुनी जमाये हे , ये जमाये हे , भाई येदे जी
  
  आज अध-रतिहा मोर फूल बगिया मा
  आज अधरतिहा मोर फूल बगिया मा
  आज अधरतिहा हो
  चन्दा के डोली मा तोला संग लेगिहव
  बादर के सुग्घर चुनरिया मा रानी
  आज अधरतिहा हो
  आज अधरतिहा मोर फूल बगिया मा
  आज अधरतिहा हो
  चन्दा के डोली मा बड़ डर लागे बड़ निक लागे
  तोर गलबहियां में बड़ निक लागे
  तोर गलबहियां में आज अधरतिहा हो
  आज अधरतिहा मोर फूल बगिया मा
  आज अधरतिहा हो
  बन नहीं रहिबो ते गाँव नहीं रहिबो
  रहिबो मया के नगरीया मा रानी
  रहिबो मया के नगरीया मा राजा
  आज अधरतिहा हो
  आज अधरतिहा मोर फूल बगिया मा
  
  गोंदा फुलगे मोरे राजा
  हो गोंदा फुलगे मोरे राजा
  गोंदा फुलगे मोर बैरी
  छाती मं लागय बान
  गोंदा फुलगे
  हो गोंदा फुलगे मोरे राजा
  गोंदा फुलगे मोर बैरी
  छाती मं लागय बान
  गोंदा फुलगे
  गोंदा फुलगे मोरे राजा
  ठाढ़े हे बैरी टरत नई ये
  हो ठाढ़े हे बैरी टरत नईये
  मोर आंखी के पिसना
  मोर आंखी के पिसना मरत नईये
  गोंदा फुलगे
  गोंदा फुलगे मोरे राजा
  गोंदा फुलगे मोर बइरी
  छाती मं लागय बान
  गोंदा फुलगे
  हो गोंदा फुलगे मोरे राजा हा हा
  पूनम के चंदा लजा के मर जाए
  पूनम के चंदा लजा के मर जाए
  तोर रूप आज रतिहा
  तोर रूप आज रतिहा गजब गदराए
  गोंदा फुलगे
  गोंदा फुल गे मोरे राजा
  गोंदा फुल गे मोर बैरी
  छाती मं लागय बान
  गोंदा फुलगे
  हो गोंदा फुलगे मोरे राजा
  होहो ओहो अहा अहा अहा
  सुआ नही बोले ना बोले मैना
  हो सुआ नही बोले ना बोले मैना
  मैं तरसत हव सुनेबर तोरेच बैना
  गोंदा फुलगे
  गोंदा फुल गे मोरे राजा
  गोंदा फुल गे मोर बैरी
  छाती मं लागय बान
  गोंदा फुलगे
  हो गोंदा फुलगे मोरे राजा
  हो हा हहा हा
  
  मोला जान देना रे सनानना मोर
  मोला जान देना रे सनानना मोर
  अतेक बेरा होगे मोला जान देना
  मोला जान देना रे अलबेला मोर
  दाई मोला गारी दिही जान देना
  हा हा मोला जावन देना रे अलबेली मोर
  अतेक बेरा होगे मोला जान देना
  मोला जान देना रे अलबेला मोर
  दाई मोला गारी दिही जान देना
  हो नई जावंव मैं हा अपन मनके या
  अपन मनके
  नई जावंव मेंहा अपन मनके या
  अपन मनके
  सुने ला परही मोला जनजन के
  सनानना मोर
  अबड़ बेरा होगे मोला जान देना
  मोला जान देना रे अलबेला मोर
  दाई मोला गारी दिही जान देना
  हो चंदा रे उवे सुरुज लाली का या
  सुरुज लाली का
  चंदा रे उवे सुरुज लाली का या
  सुरुज लाली का
  चिंता ला झन करबे आवत हंव काली रे
  सनानना मोर
  अतेक बेरा होगे मोला जान देना
  मोला जान देना रे अलबेला मोर
  दाई मोला गारी दिही जान देना
  हो उत्‍ती के पानी रे बुड़ती के घांम
  अरे बुड़ती के घांम
  उत्‍ती के पानी रे बुड़ती के घांम
  बुड़ती के घांम
  जोगी गुफा मेंहा रईथंव बैतल हे मोर नाम
  सनानना मोर
  अबड़ बेरा होगे मोला जान देना
  मोला जान देना रे अलबेला मोर
  दाई मोला गारी दिही जान देना
  आहा मोला जावन देना रे अलबेली मोर
  अतेक बेरा होगे मोला जान देना
  मोला जान देना रे अलबेला मोर
  दाई मोला गारी दिही जान देना
  
  एके तेल चढ़गे कुँवरि पियराय
  एके तेल चढ़गे कुंवरि पियराय ।
  दुवे तेल चढ़गे महतारी मुरझाय । ।
  तीने तेल चढ़गे फूफू कुम्हलाय ।
  चउथे तेल चढ़गे मामी अंचरा निचुराय । ।
  पांचे तेल चढ़गे भईया बिलमाय ।
  छये तेल चढ़गे भउजी मुसकाय । ।
  साते तेल चढ़गे कुंवरि पियराय ।
  हरदी ओ हरदी तैं साँस मा समाय । ।
  तेले हरदी चढ़गे देवता ल सुमरेंव ।
  मंगरोहन ल बांधेव महादेव ल सुमरेंव । ।
  
  सास गारी देवे
  सास गारी देवे , ननंद मुंह लेवे , देवर बाबू मोर ।
  संइया गारी देवे , परोसी गम लेवे , करार गोंदा फूल ।
  केरा बारी में डेरा देबो चले के बेरा हो ॥
  आए बेपारी गाड़ी म चढ़िके ।
  तो ल आरती उतारव थारी म धरिके हो ॥ करार . .
  .
  टिकली रे पइसा ल बीनी लेइतेंव ।
  मोर सइकिल के चढ़इया ल चिन्ही लेइतेंव ग ॥ करार . . .
  राम धरे बरछी लखन धरे बान ।
  सीता माई के खोजन बर निकलगे हनुमान ग ॥ करार . . .
  पहिरे ल पनही खाये ल बीरा पान ।
  मोर रइपुर के रहइया चल दिस पाकिस्तान ग ॥ करार . .
  
  करमा गीत-3
  हां हां रे रतन बोइर तरी रे
  गड़े है मैनहरी कांटा
  रतन बोइंर तरी रे ।
  ओही मा ले नहकयं डिंडवारे , छैलवा
  हेर देबे मैनहरी कांटा
  रतन बोइर तरी रे ।
  कांटा हेरवनी का भूर्ती देबे ,
  हेर दहे मैनहरी कांटा
  रतन बोइर तरी रे ।
  ले लेबे भइया थारी भर रुपइया ,
  हेर देबे मैनहरी कांटा
  रतन बोइर तरी रे ।
  थारी भर रुपइया तोरे धर भावय
  नइ हेंरव मैनहरी कांटा
  रतन बोइर तरी रे ।
  ले लेबे भइया लहुरि ननदिया ।
  हेर देबे मैनहरी कांटा
  रतन बोइर तरी रे ।
  लहुरि ननदिया तोरे धर भावय
  नइ हेंरव मैनहरी कांटा
  रतन बोइर तरी रे ।
  ले लेबे , छैलवा मोरे रस बुंदिया
  हेर देहंव मैनहरी कांटा
  रतन बोइर तरी रे ।
  
  भरथरी लोक-गाथा - भाग 8
  जोग ल गुरु मय साधिहॅव
  मया छोडिहॅव राम
  अइसे ग बानी ल बोलत हे
  जोग ल गुरु साधिहॅव
  नई तो मया म जॉव
  अइसे बानी राजा बोलत हे
  गुरु बोलत हे राम
  देखतो बानी ल न
  चुटकी मारत हे ओ
  मोर लानत हे न
  गेरुआ कपड़ा
  भरथरी ल ओ
  दाई देवत हे न
  बानी बोलत हे न
  ए दे भिक्षा माँगे चले जाबे गा , चले जाबे गा , भाई ये दे जी ।
  रंगमहल म भीख ल
  माँगी लाबे लला
  चेकर पाछू धुनि देहँव
  धुनि देहँव तोला
  तिलक करिहॅव बेटा
  नाम ले लेबे न गोरखनाथ के ओ
  ये दे अइसे बानी राजा बोलय ओ , गुरु बोलय ओ , भाई ये दे जी ।
  गरके माला ल देवत हे
  भरथरी ये ओ
  देखतो दीदी मोर चेला ल
  मोर सर के सरताज
  गुरु देवय दीदी
  राजा भरय आवाज
  मोर राजे अऊ पाठे ल छोड़य ओ , ये दे छोड़य ओ , भाई ये दे जी ।
  का तो गेरुआ रंग के
  कपड़ा ल पहिर के राम
  भिक्षा माँगे चले जावत हे
  रानी कमंडल ओ
  चिमटा ल धरे
  भरथरी ये न
  मोर मगन होके राम
  गुरु गोरख के
  नाम गावत दाई
  रेंगना रेंगय ना
  चले जावय हीरा
  मोर आनन्द मंगल गावय ओ , बाई गावय ओ , भाई ये दे जी ।
  ये रामा , ये रामा , ये रामा , ये रामा , ये रामा ओ
  भरथरी हर ओ आनंद मंगल गाई के
  कइसे जावत हे
  गेरुआ कपड़ा , हाथ म चिमटा धरे हे
  नाचतनाचत दीदी
  रंगमहल बर आवत हे रामा ये दे जी
  गांव के पनिहारिन
  जेला देखत हें
  गांव के जमों पनिहारिन
  पानी भरे ल ओ
  देखतो गये हावय कुआँ म
  भरथरी ल ओ
  देखत हें पनिहारिन
  मुंड के गघरा मुंह म बैरी रे रहिगे
  मुड़ियाये हें ओ
  माड़ी के हँवला माड़ी म रहिगे
  बाल्टी डारे हें ओ
  रस्सी तिरैया ह तिरत हे
  मोहनी अब राम देखती ये दे का मोहाये , राम ये दे जी ।
  जऊने समय के बेरा म
  भरथरी हर ओ
  भिक्षा माँगे महल मँ जावय
  डंका पारत हे नाम गुरु गोरखनाथ के
  बानी सुनत हे ओ
  रंगमहल के रानी
  चेरिया ल बलाय
  सुनले भगवान मोर बात ल
  भीख मांगे ल ओ
  देखतो आय कोन अँगना मँ
  भीख ले जा चम्पा
  हीरा मोती अऊ जवाहर
  मोर भेजत हे ओ
  धरके चम्पा चले का आवय , रामा ये दे जी ।
  थारी म मोहर धरिके
  चले आवत हे राम
  जेला देखत हावय भरथरी
  भिक्षा ले ले जोगी
  अइसे बानी चम्पा का बोलय
  सुनले चम्पा मोर बात
  तोर हाथे भीख ओ मय तो नई लेवॅव
  भिक्षा देवा दे तय रानी सो
  अइसे बोलत हे बात
  अतका सुनत हावय चम्पा हर
  मन म सोचत हे बात
  का कहँव राजा जस लागत हे , भाई ये दे जी ।
  मोरे राजा कस लागत हे
  भरथरी कस ओ
  मुहरन दीदी ओ का करय
  मन म करत हे ओ
  ये दे न विचार ल करिके
  भरथरी ये ओ
  कइसे बइरी मुसकी धरय
  मुसकावत हे राम
  हीरा कस दांत झलक जावय
  चम्पा देखत हे ओ
  मोहर ल धरके दौरत जावय
  रानी मेर आके राम
  सुन तो रानी
  कहिके का बोलय
  जोगी बनि के घर में आय हवय , भरथरी ये ओ , भाई ये दे जी ।
  जोगी के रुप म आय हे
  सुनिले रानी मोर बात
  नोहय जोगी ओ तो राजा ये
  भरथरी कस ओ
  अइसे दिखत हावय
  सुन रानी
  बानी सुन के राम
  का तो बोलत हावय रानी हर
  सुनिले चम्पा मोर बात
  झन कहिबे झूठ लबारी ल
  कुआं देहव खनाय
  जेमा गड़ा देहँव न चम्पा
  सामदेई ओ अइसे बानी ल हीरा का बोलय , रामा ये दे जी ।
  ये रामा , ये रामा , ये रामा ये , रामा ये रामा हो
  बोली सुनिके
  देख तो दीदी
  सामदेहई ह ओ
  थारी म मोहर धरे हे
  चले आवय दीदी
  सुन्दर बानी ल बोलत हे
  सुनले जोगी मोर बात भीख माँगे तु आये , ले आय हो , रामा ये दे जी ।
  अतका बानी ल राजा सुनत हे
  भरथरी न ओ
  दे दे कइना मोला भीखे ल
  माँगत हावॅव दाई
  देख दाँत ओ
  झलक जावय
  मोहनी सही ओ
  दिखत हावे भरथरी ह
  सामदेई ये ओ
  चिन डारय दाई
  मुँह ल देखत हे राम , सुनले राजा मोर बात ल , रामा ये दे जी ।
  आनंद बधाई मना लेवा
  सुनले राजा मोर बात
  रंगमहल ल झन छोड़व
  नव खण्ड ए ओ
  नौ लाख नौ कोरी देवता हे
  भरे दरबार ये
  जिहां ल छोड़े राजा
  जोगी बनेव
  का तो करँव उपाय
  जोगी के भेख राजा का धरेव
  झनि धरव राजा
  रंगमहल मँ आनन्द करव
  अइसे बानी बोलत हे ओ देखतो कइना दाई सामदेई , रामा ये दे जी ।
  ना तो हरके बइरी मानत हे
  भरथरी ये राम
  बरजे बात ल दाई नई मानत
  सुनले रानी मोर बात
  भिक्षा माँगे ल चले आये हँव
  भीख ल दे देवा वो
  अइसे बानी ल रानी बोलत हे
  सुनले राजा मोर बात
  भीख तो मे बइरी नई देवॅव
  घर के नारी अब तो
  सुनले राजा मोर बात ल
  बानी सुनत हे ओ
  देखतो दीदी भरथरी ह
  नई तो मानॅव कइना
  कइसे बनी ल राजा का बोलय , रामा ये दे जी ।
  नई तो मानत हावय
  हरके अऊ बरजे बात ल
  कइना नई तो मानय
  भीख नई देवय राम
  लौट जोगी चले जावत हे
  गोरखपुर म ओ
  गोरखनाथ गुरु ल का बोलय
  सुनले गुरु मोर बात
  बाते ल मोर थोरकुन सुन लेवा
  भिक्षा माँगेव गुरु
  भिक्षा बइरी नई तो देइस हे
  घर के नारी ये गा
  का धन करँव उपाय ल
  अइसे बोलत हे राम
  बोली सुनत हावय गुरु ये
  बानी का बोलय ओ
  का कर डारव उपाय ल
  चुटकी मारत हे राम देख तो गुरु गोरखनाथ , रामा ये दे जी ।
  चुटकी बइरी ल मार के
  जेला सुनथे दाई ओ
  का करिके उपाय ल ओ
  मॅय ह कहॅव बेटा
  ना ता तोला मॅय रांखव
  भिक्षा ले आवा रे
  तेखर पाछू चेला मानॅव
  अइसे बोलत हे ना
  गुरु गोरखनाथ हर
  बेटा कहिके तोला जऊन देखय
  मया देहय रे
  भीख ले आबे न सुनले राजा भरथरी , भाई ये दे जी ।
  कलपीकलप राजा रोवत हे
  भरथरी ये ओ
  नई तो बइरी चोला के ये उबारे ये राम
  अइसे बानी ल राजा बोलत हे
  मय तो रुखे ल ओ
  ये दे लगाय बबूर के
  आमा कहां ले होय
  का धन करव उपाय ल , बइरी ये दे जी ।
  सुनले गुरु मोर बात ल
  प्रान देहॅव मॅय
  नई तो राखव मोला चेला जी
  क्षतरी के बानी जनम लिहेंव
  जीव ल दे देंहव
  राम अइसे बानीं बोलय भरथरी ह
  बाई बोलय ओ , रामा ये दे जी ।
  चुटकी बजावत हे गुरु
  बानी बोलत हे दाई ओ
  सुनले राजा भरथरी ग
  चिमटा देवत हॅव आव
  पाचे पिताम्बर गोदरी
  टोपी रतन जटाय
  जेला लगालय भरथरी
  चले जाहव बेटा
  राज उज्जैन शहर म
  भिक्षा ले आहा ग
  मांग लेबे भिक्षा सामदेई सो
  बेटा कहिके तोला
  जऊने समय भीख देहय न
  चेला लेहँव बनाय
  अइसे बोलत हावय गुरु
  गोरखनाथ ये ओ , बानी ल सुनत हे राजा ह , भाई ये दे जी ।
  
  कहाँ रे हरदी, कहाँ रे हरदी
  कहाँ रे हरदी , कहाँ रे हरदी
  भई तोर जनामन , भई तोर जनामन
  कहाँ रे लिए अवतार
  मरार बारी , मरार बारी
  दीदी मोर जनामन , दीदी मोर जनामन
  बनिया दुकाने दीदी लिएँव अवतार
  कहाँ रे पर्रा , कहाँ रे पर्रा
  भई तोर जनामन , भई तोर जनामन
  कहाँ रे पर्रा तैं लिए अवतार
  सिया पहार ऐ , सिया पहार ऐ
  दीदी मोर जनामन , दीदी मोर जनामन
  कँड़रा के घरे मैं लिएँव अवतार
  
  चलो मन बँसरी बजावे
  चलो मन बँसरी बजावे जिहाँ मोहना रे , राधा रानी नाचे ठुमा–ठुम
  रास रचावे जिँहा गोकुल गुवाला रे , मृदँग बाजे धुमाधुम ,
  मोर सुवा न मृदँग बाजे धुमाधुम ॥
  तरी हरी नहा नरी नना मोर सुवा न , तरी हरी नहा नरी नना
  जमुना के खड़ मे कदम के बिरखा , नाचथे मँजुरा अव फुदकथे मिरगा ,
  खेतले कछार जिहाँ बोलथे पपीहरा रे , कलपथे हाबे पाना फुल ।
  रास रचावे जिँहा गोकुल गुवाला रे , मृदँग बाजे धुमाधुम ,
  मोर सुवा न मृदँग बाजे धुमाधुम ॥
  तरी हरी नहा नरी नना मोर सुवा न , तरी हरी नहा नरी नना ।
  रूनझुन घुनझुन जिँहा कदम के छईहाँ , नाचथे गुवालिन जिँहा जोरे जोरे बईँहा
  झाँझ मजिँरा जिँहा झमके झमाझम रे , घुँघरू सुनाथे छुनाछुन ॥
  रास रचावे जिँहा गोकुल गुवाला रे , मृदँग बाजे धुमाधुम ,
  मोर सुवा न मृदँग बाजे धुमाधुम ॥
  तरी हरी नहा नरी नना मोर सुवा न , तरी हरी नहा नरी नना
  कलकल छल छल , छलकथे जमुना , झनन झनन झनके तारा अव तमुरा ।
  महर महर बन म मन लेय लहरा ले , भँवरा गुँजावे गुनागुन
  रास रचावे जिँहा गोकुल गुवाला रे , मृदँग बाजे धुमाधुम ,
  मोर सुवा न मृदँग बाजे धुमाधुम ॥
  चलो मन बँसरी बजावे जिहाँ मोहना रे , राधा रानी नाचे ठुमा–ठुम
  रास रचावे जिँहा गोकुल गुवाला रे , मृदँग बाजे धुमाधुम ,
  मोर सुवा न मृदँग बाजे धुमाधुम ॥
  तरी हरी नहा नरी नना मोर सुवा न , तरी हरी नहा नरी नना
  
  आजा-बे हीरा मोर जोहथों रद्‍दा तोर
  आजाबे हीरा मोर
  आजाबे हीरा मोर
  जोहथों रद्‍दा तोर
  थाड़े घठोंधा मा रे
  असाढ़ करथे घुरुरघारर
  सावन म बरसे झिमिरझामर
  तोर सुरता म रो रोके
  बोहागे आंखी के काजर
  भींजगे लुगरा के छोर
  सुहावे नहीं अंगना घरदुवार
  बिरखाहे सुर सिंगार
  तोर बिना चारो कोती
  लगथे कुलुप अंधियार
  आके कर दे अंजोर
  आँसू चलथे झरझरझर
  हिरदे कांपे थरथरथर
  बिन धारन कस पटिया
  होगेंव में निचट अधर
  कबले भेजबे खबर सोंच
  आजाबे हीरा मोर
  आजाबे हीरा मोर
  जोहथों रद्‍दा तोर
  थाड़े घठोंधा मा रे
  
  मायमौरी
  1
  देव धामी ल नेवतेंव
  उन्हूं ल न्योत्यों
  जे घर छोड़ेन बारेन भोरेन
  ता घर पगुरेन हो
  माता पिता ल नेउतेन
  उन्हू ल नेउतेन
  2
  हाथे जोरि न्यौतेंव मोर देवी देवाला
  हो देवी देवाला
  घर के पुरखा मन होओ सहाय…
  बिनती करेंव मंय माथ नवायेंव
  हो माथ नवायेंव
  कर लेहो एला स्वीकार…
  3
  ठाकुर देवता के पईयां परत हव वो
  पईयां परत हव के दुलरू के होई हव सहाय
  हो देवता दुलरू के होई हव सहाय
  वो तो दुलरू के होई हव सहाय
  हो देवता दुलरू के होई हव सहाय
  संकर देवता के पईयां परत हव वो
  पईयां परत हव के दुलरू के होई हव सहाय
  हो देवता दुलरू के होई हव सहाय
  वो तो दुलरू के होई हव सहाय
  हो देवता दुलरू के होई हव सहाय
  
  बरात निकासी
  गांवे अवधपुर ले चले बरतिया चले बरतिया की
  गांवे जनकपुरी जाये वो दाई
  गांवे जनकपुरी जाये
  गांवे जनकपुरी जाये वो दाई
  गांवे जनकपुरी जाये
  कौने चढ़त हे गाड़ी अउ घुलवा
  गाड़ी अउ घुलवा
  कौने चढ़य सुख पलना वो दाई
  कौने चढ़य सुख पलना
  कौने चढ़य सुख पलना वो दाई
  कौने चढ़य सुख पलना
  रंगे चढ़त हे गाड़ी अउ घुलवा
  गाड़ी अउ घुलवा
  भरत चढ़य सुख पलना वो दाई
  भरत चढ़य सुख पलना
  भरत चढ़य सुख पलना वो दाई
  भरत चढ़य सुख पलना
  काकर सिर मा चांवर डोलत हे
  चांवर डोलत हे
  कौने टिपत हावे बाने वो दीदी
  कौने टिपत हावे बाने
  कौने टिपत हावे बाने वो दीदी
  कौने टिपत हावे बाने
  राजा दसरथ के सिर में चांवर डोलत हे
  चांवर डोलत हे
  लखन टिपत हावे बाने वो दीदी
  लखन टिपत हावे बाने
  लखन टिपत हावे बाने वो दीदी
  लखन टिपत हावे बाने
  राजा जनक के पट पर भांठा
  पट पर भांठा
  तम्बू लगे हे तनायें वो दाई
  तम्बू लगे हे तनायें
  तम्बू लगे हे तनायें वो दाई
  तम्बू लगे हे तनायें
  
  भरथरी लोक-गाथा - भाग 4
  कलपीकलप भरथरी ये
  रानी संग में आय
  देख तो भरथरी पूछत हे
  सामदेई ये ओ
  बानी बोलत हे राम
  भेद नई जानँव
  सुन जोड़ी मोर बात
  सोनपलंग कइसे टूटे गा , कइसे टूटे गा , भाई ये दे जी ।
  तब तो बोलय भरथरी ह
  कोन जानत हे ओ
  भेद ल देतिस बताय
  जानी लेतेंव कइना
  ए दे बोलत हे न
  भरथरी ह ओ
  सामदेई ये न , सुन्दर बानी बताय
  सुन राजा मोर बात
  ये दे अइसे विधि कर बानी ओ , दाई बोलय ओ , भाई ये दे जी ।
  जऊने समय कर बेरा में
  सुनिले भगवान
  कइसे विधि कर का बोलय
  सुनिले राजा मोर बात
  करले भोगविलास
  आज पहिली ये रात
  मोर बारम्बार मानुष चोला ओ , नई आवे ओ , भाई ये दे जी ।
  सोने पलंग कइसे टूटिस हे
  रानी हॉसे ह ओ
  तेकर भेद बता देबे
  मैं हर नई जानँव राम
  छोड़ दे ओ बात
  ओला तुमन सुरता झन करव ओ , झन करव ओ , भाई ये दे जी ।
  मोर हरके अऊ बरजे ल नई मानय
  सुनिले भगवान
  कइसे विधि कर का बोलय
  सुनिले राजा मोर बात
  रामदेई जानत हे राज
  वोही देहि बताय
  सोन पलंग कइसे टूटे गा , कइसे टूटे गा , भाई ये दे जी ।
  मन मा गऊर करके
  भरथरी ये ओ
  देख तो दीदी अब सोचत हे
  सुनिले भगवान
  का तो जोनी ये न
  मैं कमायेंव ह राम
  रानी संगे में हो
  सुख नइये गिंया
  मोर कइसे विधि राजा सोचय , भाई सोचय ओ , भाई ये दे जी ।
  जाई के बइरी ह बइठत हे
  मोर कछेरी ये ओ
  भरे कछेरी , दरबार मा
  एक ओरी मोर बइठे हे
  मोर चियां ये ओ
  दुए ओरी पठान ए न
  तीन ओर ये राम गोंड़गिराईओ
  सुन्दर लगे दरबार , दरबार ओ
  भरथरी ये न ,
  चल बइठे दीदी
  मोर कइसे विधि कर मन म भाई गुनय ओ , भाई ये दे जी ।
  जऊने समय कर बेरा मा
  सुनिले भगवान
  एक महीना , दू महीना गुजरत हे
  चारे महीना ओ
  लगे पाचे के छांय
  दस महीना मा ना
  दिल्ली सहर मा
  मोर रानी के ओ
  सुन्दर गोदी मा न
  बालक होवय ओ , बाई होवय ओ , भाई ये दे जी ।
  जब बोलय मोर मानसिंग
  सुन कइना मोर बात
  दिल्ली सहर मां
  मैं बइठे हँव
  भरथरी ल ओ
  छठी निमंतरन
  देई देवॅव कइना
  सुनिले नारी मोर बात
  जब सोचत हे ना
  मोर कइना ये ओ
  मेंहर नई जानँव राम
  तैंहर ये दे जोड़ी
  मोर छठी के निमंतरन भेजय ओ , धवनिया ओ
  कइसे धवनिया ल भेजत हे
  मोर मानसिंग ओ
  धवनिया ह रेंगना ल
  कइसे रेंगत हे
  सांप सलगनी राम
  मीथी दुरंगिनी ओ
  हरिना के दीदी
  मोर निच्चट ये ना
  कुकुर लुरंगी ये राम
  मोर बाघे के मार बघचोपी ओ
  तले आवय ओ , भाई ये दे जी ।
  छुटे हे कारी पसीना ओ
  चले आवत हे ओ
  देख तो दीदी धवनिया ह
  भरे कछेरी न
  मोरा राजा के ओ
  भरथरी ये न
  गद्दी मा बइठे हे राम
  मोर धवनिया ये ओ
  ओतके बेरा न , चल आई के न
  मोर करे जोहार , पत्र देवत हे राम
  बाची लेवॅव गिंया , मोर रानी ह ओ
  चल भेजे ह न
  मोर आशीष अऊ पैलगी ओ , ये दे भेजे ओ , रानी ये दे जी ।
  चारो मुड़ा खबर भेजत हे
  मोर भरथरी ओ
  कइसे छठी निमंतरन म
  सबे सइना ल न
  मोर लिए सजाय
  एक डंका मा ओ
  मोर होगे तइयार
  दुसरैया ए ना
  मोर होय हुसियार
  मोर तीने डंका में निकलगे ओ , ये निकलगे ओ , भाई ये दे जी ।
  घोड़ा वाला घोड़ा मा चघे
  हाथी वाला ये ओ
  हाथी मा होय सवारे न
  पैदल वाला ये ओ
  रथ हाके गिंया
  सायकिल वाला ए न
  चल रेंगना हे
  मोर गद्दी वाला , गद्दी चाले ओ , भाई चाले ओ , भाई ये दे जी ।
  बग्घी वाला बग्घी मा जावे
  टांगा वाला ये ओ
  देख तो दीदी टांगा खेदत हे
  सबे सइना ए ना
  मोर रेगे भइया
  जऊने समय में ना
  लुसकैंया ए ओ
  मोर ढुरकी अ रेंगना ल रेगे ओ
  भाई रेगे ओ , भाई ये दे जी ।
  आघू हाथी पानी पीयत हे
  पाछू के हाथी ये ओ
  ये दे दीदी चिघला चॉटय
  जेकर पीछू ओ
  फुतकी चॉटय हे न
  चले जावय भैया
  मोर सेना ए ओ
  लावे लसगर ये न
  फौजफटाका ओ
  मोर घटकतबाजत जावे ओ , चल जावे ओ , भाई ये दे जी ।
  मेड़ों म पहुँचगे भरथरी
  मोर जाई के ओ
  देखतो दीदी तम्बू तानत हे
  हाथी वाला हर ओ
  गेरा देवे गिंया
  मोर घोड़ा वाला
  मोर दाना ए ओ
  मोर चना के दार फिलोवय ओ ,
  ये फिलोवय ओ , भाई ये दे जी ।
  येती बर देखत हे मानसिंग
  सैना हर आगे ओ भरथरी के
  मोर मेड़ों म ओ
  तम्बू ताने हे ना
  कइसे करँव भगवान
  मॅयहार कइसे के पूर्ति ल करॅव ओ
  कइना गुनय ओ , भाई ये दे जी ।
  नई पुरा पाह्व में सेना बर
  खाईखजेना
  नई तो पुरा पाहव मैं
  ओढ़ना अऊ दसना
  बोली बोलत हे ओ , मोर मानसिंग
  सुनिले नारी मोर बात
  तोरे सहारा मा भेजेंव , भाई भेजे ओ , भाई ये दे जी ।
  थारी मं फूल ल धरिके
  रानी चलत हे ओ
  देख तो दीदी मोर मंदिरे म
  मोर मंदिर म ओ
  रानी जाइके न
  चल भजत हे राम
  होगे परगट न
  मानले बेटी मोर बात
  पूरा करके गिंया
  तोर का मनसे हे तेला मांगा ओ , मॅयहर दिहा ओ , भाई ये दे जी ।
  भाखा चुकोवत हे ये दे ओ
  सरसती ये ओ
  जऊने समय भाखा चुकोवत हे
  भाखा चुकी गे ओ
  मांग ले बेटी तॅय
  तोला देवॅव वरदान
  तोर जोगे हर पूरा होगे ओ , भाई बोले ओ , भाई ये दे जी ।
  भरथरी आये हे सैना
  मोर लेके दाई
  मोर घर में कुछू तो नइ ए ना
  सबै सेना के ओ
  पूरती करदे दाई
  पईंया लागत हॅव न
  मोर लाजे ल ये दे बता दे , ये बचाबे ओ , भाई ये दे जी ।
  हाथी वाला बर हाथी ओ
  मोरा गेर ल ओ
  कइसे के बाद मँ भेजत हे
  पूरती करिहँव बेटी
  तैंहर जाना कइना
  मोर घर म आके पलंग म ओ मोर बइठे ओ , भाई ये दे जी ।
  रइयत मन बर ये दे ओ
  बगरी ल गिंया
  बिन आगी पानी के मढ़ा देबे
  मोर कलेवा ओ
  सुख्खा म नी खवाय
  घोड़ा वाला बर ना
  मोर दाना ये राम
  जब भरथरी न
  मन म गुनत हे ओ
  रामदेई ए ना
  चल नई साजे ओ
  ये दे साजे गिंया
  मोर सारी के अव्बड़ होवे ओ , मोर नेम ओ , भाई ये दे जी ।
  बड़ अक्कल वाली ये रानी ये
  देख तो भगवान
  साते मँ कैसे आ बइठे हे
  मनेमन मँ भरथरी हर , मोर गुनत हे ओ
  बिन आगी पानी के बनावत हे
  सबे सइना के न
  मोर सोहाग ओ
  चल बनाई के न
  मोर सुन्दर कलेवा खवावय ओ , भाई ये दे जी ।
  
  ऐ गा मोटरवाला
  ऐ गा मोटरवाला
  काय बता ना बाई
  ऐ गा मोटरवाला
  काय बता ना बाई
  के पैसा लेबे तें जाबो दुरूग अउ भिलाई
  ऐ गा मोटरवाला
  काय बता ना बाई
  ऐ गा मोटरवाला
  काय बता ना बाई हीहीई
  एक झन जाबे ते , पांच रुपया लगथे
  दुनिया ले बाहिर , ऐ हा काबर हमला ठगथे
  एको घांव गेहस , ते आज पहली जावथस
  लगथे तें अभी अभी , मोटर ला चलावत हस
  साड़े चार लेथव , फेर चिल्हर नइये पाई वो
  ऐ गा मोटरवाला
  काय बता ना बाई
  ऐ गा मोटरवाला
  काय बता ना बाई हीहीई
  के झन जाहु ते , गन के बता ना
  चार झन जाबो , बता बैठे के ठिकाना
  कोन कोन हावव , ते खड़े खड़े जाहु
  टुरा टुरी दु लईका हे , काला मैं बताहूँ
  ऐ हावय बाबु के ददा , मैं नोनी के दाई
  ऐ गा मोटरवाला
  नन्न्न्ना काय बता ना बाई
  ऐ गा मोटरवाला
  काय बता ना बाई हीहीई
  जल्दी चढ़ना तेंहा , भीतरी में खुसर ना
  सोझ बाय गोठिया , हमला तैं झन हुदर ना
  पैसा देके भीतरी में , दम हा हमर घुटही
  तोला जाये हाबय ते चल , नहीते मोटर घलो छुटही
  कहाँ के तोर दुरूग जाही , कहाँ के भिलाई वो
  ऐ गा मोटरवाला
  काय बता ना बाई
  ऐ गा मोटरवाला
  काय बता ना बाई
  ऐ गा मोटरवाला
  हूं हूं हूं
  हूं हूं हूं
  
  जा तेहां ससुरार जाबे
  करले सिंगार , मोर गर के हार , जा तेहां ससुरार जाबे
  करले सिंगार , मोर गर के हार , जा तेहां ससुरार जाबे
  करले सिंगार , मोर गर के हार , जा तेहां ससुरार जाबे
  करले सिंगार , मोर गर के हार , जा तेहां ससुरार जाबे
  झन रो मोर दुलौरिन बेटी
  बेटी वोओओ बेटी बेटीइ
  झन रो मोर दुलौरिन बेटी
  सुन्दर खाबे कमाबे वो
  सुन्दर खाबे कमाबे वो
  करले सिंगार , मोर गर के हार , जा तेहां ससुरार जाबे
  करले सिंगार , मोर गर के हार , जा तेहां ससुरार जाबे
  आ आ
  आ आ
  लइका पन में झूलना झूला के कोरा मा तोला खेलाएव
  लइका पन में झूलना झूला के कोरा में तोला खेलाएव
  फूल बरोबर जतन करेवं हाथ धर के गली मा रेंगाएव
  फूल बरोबर जतन करेवं हाथ धर के गली मा रेंगाएव
  आज ले वो मोर कोरा टूट गे सिसकी
  बेटी वोओहो सिसकी बेटी बेटीइ सिसकी
  आज ले वो मोर सिसकी कोरा टूट गे
  आज ले वो मोर कोरा टूट गे
  इंहा के सुध झन लमाबे वो
  इंहा के सुध झन लमाबे सिसकी
  करले सिंगार , मोर गर के हार , जा तेहां ससुरार जाबे
  करले सिंगार , मोर गर के हार , जा तेहां ससुरार जाबे
  आ आ
  आ सिसकी आ
  छुटत हे गाँव गली अमरईया , छुटत हे जम्मो जउरिहा
  छुटत हे गाँव गली अमरईया , छुटत हे जम्मो जउरिहा
  छुटत हे तोर इंहा के लागमानी , छुटत हे तोर छोटे भईया सिसकी
  छुटत हे तोर इंहा के लागमानी , छुटत हे तोर छोटे भईया
  करम ठठा के रोवय ददा दाई
  बेटी वोओहो सिसकी बेटी वो सिसकी
  करम ठठा के सिसकी रोवय ददा दाई
  मइके के लाज बचाबे वो
  मइके के लाज बचाबेसिसकी
  करले सिंगार , मोर गर के हार , जा तेहां ससुरार जाबे
  ए झन रो मोर दुलौरिन बेटी सिसकी
  बेटी वोओ सिसकी बेटी वो सिसकी
  झन रो मोर दुलौरिन बेटी
  झन रो मोर दुलौरिन बेटी
  सुन्दर खाबे कमाबे वो
  सुन्दर खाबे कमाबे
  करले सिंगार , मोर गर के हार , जा तेहां ससुरार जाबे
  करले सिंगार , मोर गर के हार , जा तेहां ससुरार जाबे
  आ आ
  सिसकी आ सिसकी आ
  सिसकी सनसों तें थोरको झन करबे आही बेटी तीजा पोरा
  सनसों तें
  सनसों तें थोरको झन करबे बेटी बेटी सिसकी झन रो
  सनसों तें थोरको झन करबे आही बेटी तीजा पोरा
  सनसों तें थोरको झन करबे आही बेटी तीजा पोरा
  मोर गरीबीन तोर बर मैं हा करके रखे रइहव जोरा
  मोर गरीबीन तोर बर मैं हा करके रखे रइहव जोरा
  सती अनसुईया सावित्री सही वो
  बेटी वोओहो बेटी वो
  सती अनसुईया सावित्री सही वो
  कुल के लाज बचाबे वो
  कुल के लाज बचाबे
  करले सिंगार , मोर गर के हार , जा तेहां ससुरार जाबे
  ए झन रो मोर दुलौरिन हीराआ सिसकी
  हीरा वोओ सिसकी बेटी वो सिसकी
  झन रो मोर सिसकी दुलौरिन बेटी
  झन रो सिसकी मोर दुलौरिन बेटी सिसकी
  सुन्दर खाबे कमाबे वो
  सुन्दर खाबे कमाबे
  करले सिंगार , मोर गर के हार , जा तेहां ससुरार जाबे
  जा बेटी जा सिसकी
  करले सिंगार , मोर गर के हार , जा तेहां ससुरार जाबे
  जा तेहां ससुरार जाबे जाबे सिसकी
  जा तेहां ससुरार जाबे
  जा तेहां ससुरार जाबे जाबे सिसकी
  जा तेहां ससुरार जाबे
  
  जन्म के गीत-3
  पहली गनेश पद धावों
  मैं चरन गभावों
  ललना विघन हरन जन नायक
  सोहर के पद ल गावत हो
  एक धन अंगिया के पातर
  दुसर हे गर्भवती ओ
  ललना अंगना में रेंगत लजाय
  सास ल बलावन लागे हो
  ननद मोर ओसरिया में ओ
  ललना , र्तृया मोर सूत है महल में
  मैं कैसे के जगवंव वो
  झपकि के चढ़ों में अटरिया
  खिरकी के लागू लेके ओ
  ललना , छोटका देवर निरमोहिला
  बंसी ल बजावत हवै ओ
  मन मन गुने रानी देवकी
  मन मं विचारन लागे ओ
  ललना ऐही गरभ मैं कैसे
  वचइ लेत्यौं ओ
  सात पुत्र राम हर दिये
  सबो ल कंस हर ले लिस औ
  ललना ऐही गरभ अवतारे
  मैं कैसे बचइ लेत्यौं औ
  धर ले निकरे जसोदा रानी
  मोर सुभ दिन सावन ओ
  ललना , चलत हवै जमुना असनाने
  सात सखी आगू सात सखी पीछू ओ
  सोने के धइला मूड़ मं लिये
  रेसम सूत गूड़री हे ओ
  ललना , चलत है जमुना पानी
  सात सखी आगू सात सखी पीछू ओ
  कोनो सखी हाथ पांव छुए
  कोनो सखी मुँह धौवै ओ
  कोनो जमुना पार देखै
  देवकी , रोवत हवै ओ
  धेरिधेरि देखै रानी जसोदा
  मन में विचारन लागे ओ
  कैसे के नहकों जमुना पारे
  देवकी ल समझा आत्यों ओ
  न तो दिखे , घाट घठौना
  नइ दिखै नवा डोंगा वो
  ललना , कैसे नहकों जमुना पारे
  जमुना , ल नहकि के ओ
  मर रो तें मत रो देवकी
  मैं तोला समझावत हैं वो
  ललना , कैसे विपत तोला होए
  काहे दुख रोवत हवस ओ
  कोन तोर सखा पुर में बसे
  तोर कोन धर दुरिहा है ओ
  ललना कोन तोर सइयां गए परदेसे
  तैं काहे दुख रोवत हवस ओ
  न तो मोर सखा पुर में बसै
  न तो मोर धर दुरिहा ओ
  न तो मोर र्तृया गए परदेसे
  गरभ के दुख ला रोवत हवौं वो
  सात पुत्र राम हर दिये
  सबेल कंस हर लिस वो
  ललना आठे गरभ अवतारे
  मैं कैसे बचइले बौं बो
  चुप रह तै चुप रह देवकी
  मैं तोला समझावत हावों ओ
  मोरे गरभ तोला देहौं
  तोर ला बचाइ लेहौं वो
  नून अऊ तेल के उधारी
  पैसा कौड़ी के लेनी देनी ओ
  बहिनी कोख के उधारी कैसे हो है
  मैं कैसे धीरज धरौं ओ
  एक मोर साखी है चन्दा
  दुसर सुरज भाइ ओ
  ललना , साखी है चन्दा भाइ
  सुन ले देवकी रानी ओ
  ऐसे करार कैसे बाधौं
  धीरज धरौं ओ
  ललना देवकी जैसे रामनामे
  तुही ए गरभ ल उबारब ओ ।
  पहिलो महीना देवकी ल होवे
  दुसर महीना होवे ओ
  ललना , तिसर महीना देवकी ल होगे
  तब मन सकुचावय हो
  चार महीना देवकी ल होगे
  तब गरभ जना परय हो
  ललना , पिवर मुंह ड्डलड्डल दिखे
  तब अठौ अंग पिवरा दिखे ओ
  पांच महीना देवकी ल होगे
  तब सास ह पुछन लागे ओ
  देवकी ह पेट अवतारे
  दुखसुख बतावरन लागे ओ
  छठे महीना देवकी ल होंगे
  तब ननद हंस के कहय ओ
  होतिस भतिजा वा अवतारे
  तब सुमंगल गात्यों ओ
  सात महीना देवकी ल होंगे
  तब सास परिखन लागे हो
  ज्योंनी अंग मोर फरकत हे
  बेटवा के लच्छन हवै ओ
  आठ महीना देवकी ल होगे
  तब आठों अंग भरि गए ओ
  कैसे के लुगरा सम्हारौं
  दरद व्याकुल करे हो
  नव दस महीना देवकी ल होंगे
  तब सुइन ल बला देवै ओ
  ललना , उठिगे पसुरीपसुरी के पीरा
  दरद में वियाकूल भये हो
  भादो के रतिहा निसि अंधेरिया
  पानी बरसन लागे ओ
  ललना , बाहर मं बिजुरी चमके
  गरजना करन लागै ओ
  
  ऐ गाड़ीवाला रे
  ऐ गाड़ीवाला रे , ऐ गाड़ीवाला रे
  पता देजा रे पता लेजा रे
  पता देजा पता लेजा गाड़ीवाला रे
  तोरे नांव के तोरे गाँव के पता देजा
  जिया जागत रहिबे रे बईरी ,
  भेजबे कभू ले चिट्ठिया ,
  काया माया के नाच नचाये
  मया के एक नजरिया
  ऐ गाड़ीवाला रे , ऐ गाड़ीवाला रे
  पता देजा रे पता लेजा रे
  
  भरथरी लोक-गाथा - भाग 3
  चल मिरगा ल राम
  मय जियावॅव दाई
  मोर अमरित पानी ल लावॅव ओ
  जोगी लार्वव ओ , भाई ये दे जी ।
  घोड़ा मा मिरगा ल लादिके
  भरथरी ये ओ
  देखतो दीदी चले जावत हे
  गोरखपुर म न
  चले जावय गिंया
  गोरखनाथ गुरु
  धुनि रमे हे न
  जेकर तीर म जाय भरथरी ओ
  भरथरी ओ , भाई ये दे जी ।
  लगे हे धुनिबाबा के
  गोरखनाथ के ओ
  घोड़ा म मिरगा ल लादे हे
  चले आवय गिंया
  भरथरी ये न । मोहिनी ये दीदी
  मोर मोहिनी बरोबर दिखय ओ , भरथरी ओ भाई ये दे जी ।
  गोरखनाथ के चेला ये
  मोर चेलिन ओ
  भरथरी ल कइसे देखत हे
  मोहिनी ये गिंया । ये मोहावत हे ना
  चेलिन बोलत हे ना
  कहसन सुघ्घर हे ना
  मोर कहां के लिखे भगवान ये ओ
  जेहर भेजे ओ , बाई ये दे जी ।
  मोहिनी बरोबर मोहत हे
  भरथरी ये राम
  गोरखनाथ गुर के चरण मा
  चले जावत हे न
  सुनिले गुरु बात
  मिरगा ल कहय , तय जिया देबे न
  तोर पईया लागव बारंबार गा , बारंबार गा , भाई ये दे जी ।
  तब तो बोलय गुरू गोरखनाथ
  सुनिले राजा मोर बात
  मिरगिन के लागे सरापे न
  चरण छुए नई दॅव । सराप ये गा
  पाप धो लेबे न
  जेकर पाछू चरण छूबे गा , ये दे छूबे जी , भाई ये दे जी ।
  तब तो बोलय भरथरी
  सुन गुरु मोर बात
  मिरगा जिया देना कहत हॅव
  मिरगा ल गुरु । तय जिया दे गा
  मोर मिरगिन सराप , मोला लगे हे न
  ये ला मिटा देते न
  मोर अइसे बोलय भरथरी ओ , भरथरी ओ , भाई ये दे जी ।
  गोरखनाथ गुरु कहत हे
  मिरगा देहँव जियाय
  तब तो बोलय भरथरी ल
  जोग साधे ल रे
  तोला परही बेटा
  बारा साल मे न । जोग साधबे बेटा
  तब जाके तोर पाप ह कटय गा , बैरी कटय गा
  भाई ये दे जी ।
  लगे हे धुनि गुरु के
  गोरखनाथ के न
  जेमा आवत हे राम
  का तो कूदय भरथरी ये
  लगे हे धूनि गोरखनाथ के
  जेमा जा कूदथे भरथरी ह
  जीव ल देवत हे तियाग
  सुन राजा मोर बात
  गुरु गोरखनाथ जेला
  देखत हे न
  मय तो कइसे दुख म परेव ओ , ये परेव ओ , भाई ये दे जी ।
  भरथरी ये दे जीव ल
  मोर बचावत हे राम
  गुरु गोरखनाथ ये
  धुनि मं जावे अमाय
  भरथरी ल निकाल
  गुरु मोर जावत हे
  मोर मिरगा ल देवय जिआय , ये जिआय ओ , भाई ये दे जी ।
  आगू जनम के ये मिरगा
  मोर साधू ये राम
  छय आगर छय कोरी चेलिन ये
  जेकर काला मिरगा
  जनम लेके बेटा
  सिंघलदीप म गा
  राज करीस
  जेला मारे तॅय बान
  ये दे लागे सराप
  मोर कइसे समझाय भरथरी ल , भरथरी ल ओ , भाई ये दे जी ।
  तब तो बोलय भरथरी ह
  सुन गुरु मोर बात
  जोग ल साधव मॅय अभी न
  गुरु बोलत हे आज
  सुन राजा मोर बात
  हावस कच्चा कुंवर
  जोग नई साधव रे
  चार दिन के सुख ल , भोग ले गा , भोग ले गा , भाई ये दे जी ।
  जेकर पाछू म भरथरी
  चले आबे बेटा
  जोग सधा देहॅव तोला मय
  पाप काटिहॅव तोर
  अइसे बोलत हे न
  भरथरी ल बात
  भरथरी ये ओ
  घर आवत हे न
  मोर गुरु गोरखनाथ के चरण छुवय ओ , भाई ये दे जी ।
  घर मं , रंगमहल मं
  मोर आइके ओ
  कइसे माता ला बतावत हे
  सुन दाई मोर बात
  काला मिरगा ये ओ
  मय तो दिहेंव जिआय
  गोरखनाथ गुरु
  जहां धुनि रमाय
  मोर काला मिरगा ल जिआये ओ , जिआये ओ , भाई ये दे जी ।
  आनंद मंगल होवत हे
  फुलवारानी ओ , बेटा ल गोदी मँ बैठारत हे
  मोर देख गिंया
  आनंद मंगल मनाय
  अंगना मँ हीरा
  मोर राजा के न
  ये दे परजा ल ओ
  मेवा मिठाई बँटाय
  अब जेला देखय फुलवारानी ओ , भरथरी ओ , भाई ये दे जी ।
  बारा बरस के तोर ऊमर आय
  अब आगे बेटा
  तोर घर में बसा देवॅव
  कय दिन के जिन्दगी , मोर बाचे बेटा
  तोर सुख ल राम
  देखि लेतेंव बेटा
  ये दे जेखर पाछू नैना ग , सुख भोगे गा , भाई ये दे जी ।
  अइसे फुलवा सोचिके
  सुनले महराज
  का तो नाऊ ल बलावत हे
  कइना खोजे बर न
  लिख पाती भेजय
  खोज के आवा गिंया
  मोर उत्तर दिसा
  नई तो पांय कहना
  दक्षिण बर जाय
  कइना नइ पावय न
  मोर आके बात ल बोलय ओ , कइसे बानी ओ , भाई ये दे जी ।
  खोजतखोजत कइना ल
  पथ बीच मँ ओ
  जइसे पावत हे नाऊ ह
  रानी ल देवय बताय
  जइसे भरथरी आय
  तइसे सुन्दर कइना
  देखि आयेंव दाई
  सुनरानी , मोर बात
  समादेई ये ओ , मोर भरथरी के कइसे नारी
  बनजाही ओ , भाई ये दे जी ।
  सुन्दर जांवर जोड़ी ये
  दुनिया मां रानी
  अइसे बोलत हावय नाऊ ह
  जग मँ नाम कमाय
  जइसे कइना ये न
  तइसे राजा हमार
  सादी कर देवा ओ
  रानी ल बोलत हे ओ
  जेकर बानी ल सुनत हे रानी ओ
  भाई रानी ओ , भाई ये दे जी ।
  लिख के पतरिका भेजत हे
  नेवता ल भेजय
  सुनले कहत हावॅव बात ल
  परतापी राजा , जेकर बेटा ये न
  भरथरी ह ओ
  मोर आनी बानी के राजे ल नेवता जावय ओ , भाई ये दे जी ।
  शादी के करे तियारी
  ये दे रचे बिहाव
  देख तो रानी सामदेई के
  घर मा लानत हे न
  गवना ल कराय
  मोर रंगमहल मँ गिया
  हीरा साहीं दीदी
  दूनों दिखत हें न
  मोर फुलवा बरोबर चमके ओ , रंगमहल ओ , भाई ये दे जी ।
  गवना कराके भरथरी
  चल लानत हे राम
  रंगमहल ल सजाये हे
  फौजफटाका ओ
  ये दे फोरत हे राम
  संगी सहेली न
  मंगल गीत सुनाय
  मोर आनंद बधाई मनाय ओ , मनाय ओ , भाई ये दे जी ।
  एक दिन बइरी गुजरत हे
  दूसर दिन ओ
  तीन दिन के छइंहा मा
  घर सौंपत हे न
  भरथरी ल ओ
  रानी सामदेई न
  मोर राजा बनाय भरथरी ल , भरथरी ल ओ , भाई ये दे जी ।
  का तो गाजे के पराई ये
  समय बीतत हे राम
  जोगी के जोग बैरी दिन ये
  चले आवय गिंया
  मंगनी के बेटा
  बारा बच्छर बर
  आय रहिस दीदी
  फुलवारानी ये ओ
  जेला गय हे भुलाय
  मोर तो सुरता लगे हे विचार ओ ,
  ए विचार ओ , भाई ये दे जी ।
  रंगमहल म जावत हे
  भरथरी ये ओ
  सामदेई जिहां पलंग म बइठे हे
  भरथरी ये न
  चले जावय दीदी
  मोर पलंग के ओ
  ये दे तीर म न
  कइसे विधि कर हबरय ओ , ये हबरय हो , भाई ये दे जी ।
  पलंग मं पॉव ल रखत हे
  जऊन समय म राम
  गाज के देख तो पराई ये
  खोनपलंग ए ओ
  टूट जावय दीदी
  धरती मं मढ़ाय
  जेला देखत हावय भरथरी ओ , भरथरी ओ , भाई ये दे जी ।
  का तो जोनी मय पायेंव
  का तो लागे हे पाप
  का तो कारण पलंग मोर टूटगे
  रानी देवव बताय
  भेद नई जनँव ओ
  मोला दे दे बताय
  ये दे अइसे विधि भरथरी ओ
  दाई पूछय ओ , भाई ये दे जी ।
  
  तेलचघी
  1
  तोरे ददा बाबू देसपति के राजा
  अउ काहे गुन रहे गा कुंवारा
  हरदी के देस दीदी
  हरदी महंगा भइगे , अउ परी सुकाल भइगे
  इही गुन रहेंव ओ कुंवारा
  करसा के देस दीदी
  करसा महंगा भइगे , बिजना सुकाल भइगे
  इही गुन रहेंव ओ कुंवारा
  हरदी के देस दीदी
  चाउंर महंगा भइगे , अउ पर्ण भइगे सुकाल
  इही गुन रहेंव ओ कुंवारा
  करसा के देस दीदी
  मंगरोहन महंगा भइगे , गुड़रा भइगे सुकाल
  इही गुन रहेंव ओ कुंवारा
  2
  पहार ऊपर
  पहार ऊपर मोर धानर बाजे
  पेरि देबे तेलिया मोर कांचा तिली के तेल
  कोन तोर लाने नोनी अटना के हरदी
  पटना के हरदी बने
  कोन तोर सिरही चढ़ाये , चंदन रूप अगनी
  सजन घर मड़वा गड़े
  ददा तोर लाने नोनी अटना के हरदी
  पटना के हरदी बने
  दाई तोर सिरही चढ़ाये , चंदन रूप अगनी
  सजन घर मड़वा गड़े
  3
  सुरहिन गइया के गोबर मंगाले ओ
  हाय , हाय मोर दाई खूंट धर अंगना लिपा ले ओ
  खूंट धर अंगना लिपा ले ओ
  हाय , हाय मोर दाई मोतियन चौंक पुरा ले ओ
  मोतियन चौंक पुरा ले ओ
  हाय , हाय मोर दाई सोने के कलसा मंढ़ाले ओ
  सोने के कलसा मंढ़ाले ओ
  हाय , हाय मोर दाई सोने के बतिया लगा ले ओ
  सोने के बतिया लगा ले ओ
  हाय , हाय मोर दाई सुरहिन घीव जला ले ओ
  4
  हरियर हरियर मोर मड़वा में दुलरू वो
  कांचा तिली के तेल
  कोने तोर लानिथय मोर हरदी सुपारी वो
  कांचा तिली के तेल
  ददा तोर लानिथय मोर हरदी सुपारी वो
  दाई आनय तिली के तेल
  कोन चढ़ाथय तोर तन भर हरदी वो
  कोन देवय अंचरा के छांव
  फूफू चढ़ाथय तोर तन भर हरदी वो
  दाई देवय अंचरा के छांव
  रामलखन के मोर तेल चढ़त थे
  बाजा के सुनव तुमन तान
  5
  कहां रे हरदी , कहां रे हरदी
  भई तोर जनामन , भई तोर जनामन
  कहां रे लिए अवतार
  मरार बारी , मरार बारी
  दीदी मोर जनामन , दीदी मोर जनामन
  बनिया दुकाने दीदी लिएंव अवतार
  कहां रे पर्रा , कहां रे पर्रा
  भई तोर जनामन , भई तोर जनामन
  कहां रे पर्रा तैं लिए अवतार
  सिया पहार ऐ , सिया पहार ऐ
  दीदी मोर जनामन , दीदी मोर जनामन
  कंड़रा के घरे मैं लिएंव अवतार
  हमरे हमरे दुलही राय बड़ सुकुमारी
  पेरि देबे तेलिया ओ कांचा तिली के तेल
  6
  एके तेल चढ़गे कुंवरि पियराय ।
  दुवे तेल चढ़गे महतारी मुरझाय । ।
  तीने तेल चढ़गे फूफू कुम्हलाय ।
  चउथे तेल चढ़गे मामी अंचरा निचुराय । ।
  पांचे तेल चढ़गे भईया बिलमाय ।
  छये तेल चढ़गे भउजी मुसकाय । ।
  साते तेल चढ़गे कुंवरि पियराय ।
  हरदी ओ हरदी तैं साँस मा समाय । ।
  तेले हरदी चढ़गे देवता ल सुमरेंव ।
  मंगरोहन ल बांधेव महादेव ल सुमरेंव । ।
  7
  एक तेल चढ़गे
  एक तेल चढ़गे , हो हरियर हरियर
  हो हरियर हरियर
  मंड़वा मे दुलरू तोर बदन कुम्हलाय
  रामेवोलखन के
  रामेवोलखन के दाई तेल वो चढ़त हे
  दाई तेल वो चढ़त हे
  कहवा के दियना दीदी करथे अंजोर
  आमा अमली के
  आमा अमली के दाई सीतल छईहां
  दाई सीतल छईहां
  कर देबे फूफू तोर अंचरा के छांव
  दाई के अंचरा
  दाई के अंचरा वो अगिन बरत हे
  हो अगिन बरत हे
  फूफू के अंचरा मोर इन्दरी जुड़ाय
  काकी के अंचरा
  काकी के अंचरा दाई अगिन बरत हे
  दाई अगिन बरत हे
  मामी के अंचरा मोर इन्दरी जुड़ाय
  डोंगरी पहारे
  डोंगरी पहारे दीदी घनरा चलत हे
  दीदी घनरा चलत हे
  पेरि देबे तेलिया मोर राई सरसो के तेल
  रामेवोलखन के
  रामेवोलखन के दाई तेल वो चढ़त हे
  दाई तेल वो चढ़त हे
  पेरि देबे तेलिया मोर राई सरसो के तेल
  हमरे दुलरवा
  हमरे दुलरवा नई बांधे मऊरे
  नई बांधे मऊरे
  नई सहे तेलिया मोर राई सरसो के तेल
  
  परघनी
  1
  बड़ेबड़े देवता रेंगत हे बरात
  बरमा महेस
  लिली हंसा घोड़वा में रामजी चघे हे
  अउ लछिमन चघे सिंघबाघ
  लहसत रेंगत डांडी अउ डोलवा
  नाचत रेंगथे बरात
  कै दल रेंगथे मोर हाथी अउ घोड़वा
  कै कै दल रेंगथे बरात
  हाथी मा लादये दारू अउ गोली
  कै ऊंटवा मा बान चघाय
  कै दल घोड़वा सहस दल मोर हथिया
  पैगा के हावे अनलेख
  लाली अउ पियरी बरतिया दिखत हे
  के कते दल दुलरू दमाद
  झीना पिछौरी के अलगा डारे हे
  के यही हर दुलरू दमाद
  2
  हाथ धरे लोटिया खांधे में धरे पोतिया
  सगरी नहाये चले जाबो
  पनिया हिलोरे गौरी नहावय
  परगे महादेव के छांही
  सात समुन्दर ल तैं धाये महादेव
  परगे महादेव के छांही
  एक फुल टोर के मैं मइके भेजायौं
  दाईन के देस महादेव के साथे
  किया तुम हवौ राजा बोरे भौरे
  किया तुम हवौ राजा कंच कुंवारे
  तुम्हर पलंग ह सांकुर हवय
  कैसे के काहौं बिहाने
  ना हम बारे कन्या ना हम भोरे
  ना हम कंच कुंवारे
  तुम्हर कोखे में पुत नइये
  रचत हवौ दूसरे बिहावे
  कोन तोरे है राजा डोलहा बजनिया
  कोन तोरे ठसैं बरातें
  गंगा नागिन ल मैं गर म लपेटयों
  बइला म चढ़े महादेव
  चंदा सुरुज ह आरतिया बरतिया
  अरजुन ठसैं बरातें
  एक कोस रेगों
  दूसर कोस रेगों
  तिसर म परगे मइलाने
  कोन देसुरा म बाजा बजत है
  घपटत आवथे बराते
  किया तैं आये बही ओ वेपारी
  पहुंचत हवै बराते
  नोहय बही दाई नोहय वेपारी
  पहुंचत हवै महादेवै
  चंदा सुरुज असन बेटी दिखथे
  अउ जोगड़ा बर रचथे बिहावे
  नोहय बही दाई नोहय वेपारी
  पहुंचत हवै महादेवै
  चलौ अरोसिन चलौ परोसिन
  जोगड़ा के करौ परघनी
  राम रसोई तुम रांधौ बहुरिया
  त जोगड़ा आवथे बराते
  किया भंवर के कारन मरदनिया
  बला दव जोगड़ा के आये हे बराते
  आवौ अरोसिन आवौ परोसिन
  जोगड़ा के करदौ टिकावन
  हंउला बटलोही परथे दाइज
  राम रसोई मोर चुरगे
  जेन ते जोगड़ा ल देवौ भोजन
  हाथी घोड़ा के लगे पलाने
  झांपी पेटी के अनलेख
  आवौ अरोसिन आवौ परोसिन
  जोगड़ा के कर देबो बिदा
  एक कोस रेगें
  दूसर कोस रेगें
  तिसर म परगे मइलाने
  तिसर कोस रेंगेव
  चउथ कोस रेंगेव
  पांचे म पहुंचे अपन राजे
  अपन सहर मा महादेव पहुंचे
  कि दुनिया के आवथे देखइया
  निकरव कइसे अपन महल ले
  कि डोलवा परिखन लागय
  नइ मैं निकरवं राजा अपन महल ले
  कि डोलवा परिखय तोर बेटा
  एक परिखै तोर भाई भतिजवा
  एक परिखै ममा के बेटा
  पानी के बूंदे वो सउते के बोली
  कइसे मा जनम पहा है
  एक मिली रइहौ
  एक मिली खइहौ
  एक मिली जनम पहा है
  एक मिली कुटी हौ
  एक मिली पिसि हौ
  एक मिली महादेव के सेवा ला करिहौ
  3
  कै दल आवत हे मोर हथियन घोड़वा
  कै दल आवत हे बराती
  कि अब देखो अब देखो हो ललना
  कि अब देखो अब देखो हो ललना
  दस दल आवत हे मोर हथियन घोड़वा
  बीस दल आवत हे बराती
  कि अब देखो अब देखो हो ललना
  कि अब देखो अब देखो हो ललना
  कै दल आवत हे मोर हथियन घोड़वा
  कै दल आवत हे बराती
  कि अब देखो अब देखो हो ललना
  कि अब देखो अब देखो हो ललना
  दस दल आवत हे मोर हथियन घोड़वा
  बीस दल आवत हे बराती
  कि अब देखो अब देखो हो ललना
  कि अब देखो अब देखो हो ललना
  कामा समखीहव मैं हथियन घोड़वा
  कामा समखीहव बराती
  कि अब देखो अब देखो हो ललना
  कि अब देखो अब देखो हो ललना
  बखरी समखीहव मैं हथियन घोड़वा
  डीपीया समखीहव बराती
  कि अब देखो अब देखो हो ललना
  कि अब देखो अब देखो हो ललना
  कामा समखीहव मैं हथियन घोड़वा
  कामा समखीहव बराती
  कि अब देखो अब देखो हो ललना
  कि अब देखो अब देखो हो ललना
  बखरी समखीहव मैं हथियन घोड़वा
  डीपीया समखीहव बराती
  कि अब देखो अब देखो हो ललना
  कि अब देखो अब देखो हो ललना
  कि अब देखो अब देखो हो ललना
  कि अब देखो अब देखो हो ललना
  कि अब देखो अब देखो हो ललना
  कि अब देखो अब देखो हो ललना
  
  आट मनिया काकड़ा नौ मनिया डाढ़ा
  आट मनिया काकड़ा नौ मनिया डाढ़ा
  तरँगीतरँगी जा रे काकड़ा कलारपारा ।
  बायले बिती सोए मनुस बिता जागे
  अति सुँदर काकड़ा मँद बिकुक लागे ।
  आट मनिया काकड़ा नौ मनिया डाढ़ा
  आट मनिया काकड़ा नौ मनिया डाढ़ा ।
  आट मनिया काकड़ा नौ मनिया डाढ़ा
  तरँगीतरँगी जा रे काकड़ा मुरियापारा ।
  बायले बिती सोए मनुस बिता जागे
  अति सुँदर काकड़ा मसनी मारुक लागे ।
  आट मनिया काकड़ा नौ मनिया डाढ़ा
  आट मनिया काकड़ा नौ मनिया डाढ़ा ।
  आट मनिया काकड़ा नौ मनिया डाढ़ा
  तरँगीतरँगी जा रे काकड़ा हलबापारा ।
  बायले बिती सोए मनुस बिता जागे
  अति सुँदर काकड़ा चिवड़ा कुटुक लागे ।
  आट मनिया काकड़ा नौ मनिया डाढ़ा
  आट मनिया काकड़ा नौ मनिया डाढ़ा ।
  आट मनिया काकड़ा नौ मनिया डाढ़ा
  तरँगीतरँगी जा रे काकड़ा गाँयतापारा ।
  बायले बिती सोए मनुस बिता जागे
  अति सुँदर काकड़ा माँडो मारुक लागे ।
  अति सुँदर काकड़ा मँद बिकुक लागे
  अति सुँदर काकड़ा मसनी मारुक लागे
  अति सुँदर काकड़ा लाई फोड़ुक लागे
  अति सुँदर काकड़ा चिवड़ा कुटुक लागे
  अति सुँदर काकड़ा माँडो मारुक लागे ।
  
  चोला माटी के हे राम
  चोला माटी के हे राम
  एकर का भरोसा , चोला माटी के हे रे
  चोला माटी के हे हो
  हाय चोला माटी के हे राम
  एकर का भरोसा , चोला माटी के हे रे
  द्रोणा जइसे गुरू चले गे
  करन जइसे दानी संगी , करन जइसे दानी
  बाली जइसे बीर चले गे , रावन कस अभिमानी
  चोला माटी के हे राम
  एकर का भरोसा , चोला माटी के हे रे
  कोनो रिहिस ना कोनो रहय भई आही सब के पारी
  एक दिन आही सब के पारी
  काल कोनो ल छोंड़े नहीं राजा रंक भिखारी
  चोला माटी के हे राम
  एकर का भरोसा , चोला माटी के हे रे
  भव से पार लगे बर हे ते हरि के नाम सुमर ले संगी
  हरि के नाम सुमर ले
  ए दुनिया मा आके रे पगला जीवन मुक्ती कर ले
  चोला माटी के हे राम
  एकर का भरोसा , चोला माटी के हे रे
  चोला माटी के हे हो
  हाय चोला माटी के हे राम
  एकर का भरोसा , चोला माटी के हे रे
  हाय चोला माटी के हे राम
  एकर का भरोसा , चोला माटी के हे रे
  
  करेला असन करू होगे का ओ तोर मया
  करेला असन करू होगे का ओ तोर मया
  ये सनानना करेला असन करू होगे य मोर मया
  करेला असन करू होगे का ओ , करेला असन करू होगे का य मोर मया
  ये सनानना करेला असन करू होगे य मोर मया
  हाय रे तिवरा के ड़ार , टुरी तेल के बघार
  ये गजब लागे वो गजब लागे
  ये गजब लागे सँगी , जेमा मिरचा मारे झार
  गजब लागे ,
  ये सनानना करेला असन करू होगे य तोर मया
  हाय रे धनिया के पान , मिरी बँगाला मितान
  गजब लागे वो , गजब लाबे
  ये गजब लागे वो ये गजब लागे
  ये गजब लागे सँगी , जेमा मिरी के बरदान
  गजब लागे ,
  ये सनानना करेला असन करू होगे य तोर मया
  हाय रे जिल्लो के भाजी , खाय बर डौकी डौका राजी
  ये गजब लागे वो गजब लागे
  ये गजब लागे सँगी , जेमा सुकसी मारे बाजी
  गजब लागे ,
  ये सनानना करेला असन करू होगे य तोर मया
  
  भरथरी लोक-गाथा - भाग 7
  सुनले भांटो मोर बाते ल
  हाल देहॅव बताय
  झन तो कहिबे तेंहर बात ल
  भेद रखबे लुकाय
  तबतो दिहँव बताय
  ये दे अइसे बानी रानी बोलय ओ , भाई ये दे जी ।
  तीन वचन चुकोवत हे
  रुपदेई ये ओ
  नई तो कहय मानसिंह ल
  सुनले महराज
  रुपदेई ये ओ
  भरथरी ल , कइसे बानी बताय
  सुन राजा मोर बात
  ओही जनम के
  येह का लाग मोर
  ये दे अइसे बानी
  कहिके पूछय ओ , भाई पूछय ओ , रानी ये दे जी ।
  राजा मानसिंह ल देखत हे
  भरथरी ह ओ
  जेकर बेटा ल का देखय
  मन मँ करे विचार
  सुनले कहना मोर बात
  ओही जनम के ओ
  तोर बेटा ये बाज
  ए ही जनम मँ न
  तोर रचे बिहाव
  ये दे अइसे बानी
  भरथरी ओ हीरा बोलय ओ , भाई ये दे जी ।
  जइसे आज
  होवत हे मोर संग बिहाव
  तइसे सुनले राजा तँय
  ओही जनम के
  सामदेई ये न
  तोर दाई ये ओ
  सुन भांटो मोर बात
  ये ही जनम मँ
  तोर संग बिहावे ग
  ये दे होगे ग , ये दे होये ग , भाई ये दे जी ।
  तब तो बोलय भरथरी हर
  का करॅव भगवान
  विधि के लिखा ह नई कटय
  अइसे बानी ये राम
  मनमें सोचत हे न
  पाती होतिस हीरा
  बांची ले ते कइना
  का तो करॅव उपाय
  नई तो जानेव गिंया
  मोर भेदे ल आज बताये ओ
  ये बताये ओ , भाई ये दे जी ।
  सुनले रानी मोर बात ल
  पाछूआगू ओ
  भेद ल देते बताय तॅय
  सुनले रानी बात
  रंगमहल म
  लहुटी के सारी
  घर नई जावॅव ओ
  बाती बोलत हे न
  भरथरी ये राम
  ये दे कइसे बानी ल बोलय
  तोरे ये सातो के हत्या
  भारी पाप मोला परे हे
  पाप लेहँव मिटाय
  जेखर पाछू रानी
  लौटी जाहॅव ओ
  ये दे अइसे बानी ल बोलय ओ , हीरा बोलय ओ , भाई ये दे जी ।
  सुन्दर बानी ल बोलत हे
  भरथरी ये ओ
  रानी ल बोलिके
  चले जाय महराज
  घोड़ा छोड़त हे नाम
  जोग साधे के ना
  मन म करे विचार
  रंगमहल में राम
  चले आवत हे ओ , चले आवय ओ , भाई ये दे जी ।
  रानी ल बोलत हे
  दाई सुन मोर बात
  मय तो चलेंव जोग साधे बर
  राज पाठ ल ओ
  छोड़ देवॅव दाई
  नई तो करॅव राज
  जो साधिहॅव ओ
  रानी कहत हे न
  मोर आंख के रे
  बेटा तारा ये
  मोर एके अकेला जनम बेटा धरे ग , भाई ये दे जी ।
  बुढ़त काल के लाठी अस
  संग छोड़व न आज
  कलपीकलप दाई का रोवय
  गाज के पराई ये ओ
  बेटा के छुटाई ये न
  रंग महल ये
  दरबार ये न
  मोर रोवय हीरा
  भरथरी ल ओ
  समझावत हे न
  मोर हरके अउ , बरजे ल नई मानय भरथरी , भाई ये दे जी ।
  घोड़ा ल छोड़त हे रंगमहल
  साजसज्जा उतार
  देख तो दीदी चले आवत हे
  सामदेई ये ओ
  गोड़ तरी गिरय
  सुन जोड़ी मोर बात
  झन जावा हीरा
  नई तो मानत हे न
  मोर राजमहल ले
  जावय ओ , चले जावय ओ , भाई ये दे जी ।
  गोरखपुर के रद्दा ल
  राजा धरत हे राम
  जिहां बइठे गोरखनाथे
  भरथरी ये राम
  ये के कोस रेंगय
  दूसर कोस ओ
  तीन कोस ए ना
  बारा कोसे के ओ
  मोर अल्दा रेंगय
  मोर छय महीना छय दिन बितय ओ , बितय ओ , रानी ये दे जी ।
  छय महीना छय दिन बीतत थे
  भरथरी ओ
  जाइ हबरगे गोरखपुर म
  कइसे बोलत हे राम
  गोरखनाथ ल न
  गुरु सुन मोर बात
  चले आयेंव राजा
  जोग साधे ल ओ
  गुरु मानी ले बात
  मोला जोग के रद्दा बतादे ओ , भाई बता दे ओ , भाई ये दे जी ।
  गोरखनाथ के चेलिन ये
  मोर बइठे हे राम
  मोहनी सूरत बनाये हे
  भरथरी ह न
  कइना जावय मोहाय
  बानी का बोलय राम
  अइसन हे जोड़ी
  मय हर पा जातेव न
  जोग काबर साधतेंव
  ये दे जोग छोड़ी चल देतेव ओ चल देतेव ओ , भाई ये दे जी ।
  लाख समझावत हे राजा ल
  नई तो मानय दाई
  जोग के लागे हे आसे न
  सुनले राजा मोर बात
  जोग झन साधा हो
  आनन्द मंगल ये न
  मोर हरके बात मान जाबे जोगी , जाबे भाई , भाई ये दे जी ।
  बारा बछर के ऊपर हे
  सुनिले लाला बात
  झन करबे जोग के साध न
  गोरखपुर के दीदी
  गोरखनाथ गुरु ओ
  समझावत हे न
  भरथरीये राम
  नई तो मानय गिंया
  मोर कइसे विधि जिद्दी करय ओ , भाई करय ओ , रानी ये दे जी ।
  माता पिता जनम दिये
  गुरु दिये गियान
  सुन ले बेटा मोर बाते ल
  तोला गियान न
  मॅयहर देथॅव तोला लाला
  तॅयहर जोग के साथ झन करव ओ , झनी करव ओ , भाई ये दे जी ।
  कहना वचन जोगी नई मानय
  भरथरी ये ओ
  देख तो दीदी हरके नई मानय
  बरजे ल गिंया
  नई तो मानत हे ओ
  भोर धुनि ये ओ
  चल जलथे न
  मोर कइसे विधि जोगी कूदे ओ , भाई कूदे ओ , भाई ये दे जी ।
  गोरखपुर के मोर गुरु ये
  जल बइठे हे ओ
  मॅयहर का करॅव राम
  ये ह कूदिगे दाई
  हरके ल गिंया नइ तो मानिचे न
  मोल बालक रूपी जनम ओ , येहर धरे ओ , भाई ये दे जी ।
  कोठी में आगी समाइगे
  बन आग लगाय
  जबधन कइसे मय करॅव न
  कोठी में आगी लगाय गय
  बदन गय कुम्हलाय
  जबधन राजा मॅय बोलव न
  अमृत पानी ल ओ
  गोरखनाथ ये
  गुरु चल सींचत हे न
  अग्नि हर गिंया
  मोर सांति ये ओ
  चल होगे दीदी
  मोर भभूत ये दे निकाले ओ , ये निकाले ओ , भाई ये दे जी ।
  कइसे बइरी मय तो घर जाहॅव
  कइसे रहिहॅव गुरु
  जेकर भेद बता दे न
  नई तो जावॅव गुरु
  जोग साधिहँव न
  रंग महल मँ नई तो रहॅव गुरू
  मोर अइसे बानी ल बोलय गा , राजा बोलय ग , भाई ये दे जी ।
  ओतका बानी ल सुन के
  गोरखनाथ ह ओ
  देख तो दीदी भरथरी ल
  मुंह खोली के राम
  तीनों लोक के ओ
  दरस ल देखाय
  बानी बोलत हे राम
  भुला जाथे बेटा
  कोनकोन जनम कोन का अवतार
  न लेथे लाला
  ये दे तीनो लोक के दरस ए करावय ओ , भाई ये दे जी ।
  तीनो लोक ल देखके
  भरथरी ये ओ
  गुरु गोरखनाथ के
  ये दे मुंह म न
  तीनों लोक ल देखय
  नई तो समझय राजा
  जोग नई छोंड़व न
  मोर मिरगिन के
  लागे सरापे ग , ये सरापे ग , भाई ये दे जी ।
  हरके अऊ बरजे ल नइ मानय
  तब बोलय गुरु गोरखनाथ
  सुनले राजा मोर बात
  भरथरी ये गा
  जोग साधे बेटा
  कहना मानव न
  मोह भया लाला
  छोड़ी देबे बेटा
  ये दे जकर पाछू जोगे ग , तय साधबे ग , भाई ये दे जी ।
  
  करमा गीत-4
  हाय रे हाय
  मैं तो नहिं जानों जी
  कहां बोहावे जाम झरिया
  धर से निकरे फरिका मेर ढाढ़े
  कहां बोहावे जाम झरिया ।
  डोंगरी च डोंगरी तै चड़ि जाबे ।
  नीचे बोहावे जाम झरिया
  एक कोस रेंगे ।
  दुसर कोस रेंगे
  तीसरे मा पहुँचे
  जाम झरिया
  हाथे मा गगरी
  मूढ़े मा गुढ़री
  खड़े देखय
  जाम झरिया ।
  
  गजब दिन भईगे राजा तोर संग मा
  चक्कर मा घोड़ा , नई छोड़व मैं जोड़ा
  झुलाहूँ तोला वो , हाय झुलाहूँ तोला वो
  नदिया मा डोंगा , नई छोड़व मैं जोड़ा
  तौराहूँ तोला वो , हाय तौराहूँ तोला वो
  गजब दिन भईगे राजा तोर संग मा , नई देखेंव खल्लारी मेला वो
  गजब दिन भईगे राजा तोर संग मा , नई देखेंव खल्लारी मेला वो
  चक्कर मा घोड़ा , नई छोड़व मैं जोड़ा
  झुलाहूँ तोला वो , हाय झुलाहूँ तोला वो
  नदिया मा डोंगा , नई छोड़व मैं जोड़ा
  तौराहूँ तोला वो , हाय तौराहूँ तोला वो
  गजब दिन भईगे राजा तोर संग मा , नई देखेंव खल्लारी मेला वो
  गजब दिन भईगे राजा तोर संग मा , नई देखेंव खल्लारी मेला वो
  संगी जउहरिय नई छोड़ही तोर संग गोरी वो
  गोरी वो , गोरी वो , गोरी वो
  संगी जउहरिय नई छोड़ही तोर संग , में बन जाहूं चकरी , तैं उड़बे पतंग
  चटभइंया बोली तोर निक लागे वो , तोर बोलीठोली हा गुरतुर लागे वो
  गजब दिन भईगे राजा तोर संग मा , नई देखेंव खल्लारी मेला वो
  गजब दिन भईगे राजा तोर संग मा , नई देखेंव खल्लारी मेला वो
  तरिया के पानी लागे है बनी गोरी वो
  गोरी वो , गोरी वो , गोरी वो
  तरिया के पानी लागे है बानी , दुरिहा घुजके भरबे , कर छेड़कानी
  बेलबेल्हा टुरा घटौन्दा के तीर , बइठे बजावत रइथे सिटी
  गजब दिन भईगे राजा तोर संग मा , नई देखेंव खल्लारी मेला वो
  गजब दिन भईगे राजा तोर संग मा , नई देखेंव खल्लारी मेला वो
  
  भरथरी लोक-गाथा - भाग 11
  कतेक गैना ल गावॅव मय
  तीन महीना ल ओ
  तीने महीना जादू मारे हे
  जादू काटत हे राम
  खड़ेखड़े सामदेई ये
  रूपदेई राम
  जादू ल बइरी इन काटत हें
  जेला देखत हे राम
  काटे मँ जादू कट जाए
  नैना रानी ये ना
  गुस्सा होवय देखतो बाई रामा ये दे जी ।
  कोपे माने का बइरी गुस्सा ल
  मोर होवत हे ओ
  देख तो दीदी सामदेई ये
  रूपदेई रानी न
  गुस्सा गुस्सा मँ दाई मारत हे
  जादू मंतर ओ
  जादू मंतर ओ
  कलबल के राख कर देवय नैना रानी ल
  आज नैना रानी ओ आनंद होगे
  भरथरी ये राम
  चरणों मँ आके का गिरय
  सुन राजा मोर बात
  जइसे गुरु तुम्हार
  जोगी होही तुम्हार सिद्ध न
  अइसे देवय आसीस जेला लेवत हे भरथरी हर , रामा ये दे जी ।
  ये रामा , ये रामा , ये रामा , ये रामा , ये रामा ये
  कमरु नगर ले
  देख तो दीदी भरथरी ये
  चले आवत हे राम
  गुरु गोरखनाथ भेर
  कौरु कमच्छल जादू टोना
  बइरी का बोलय
  गुरु गोरखनाथ
  गोरखपुर ल बनाये हे
  मोर बिलाई अवतार
  गुरु गोरखनाथ घलो ला
  नई तो छोड़े हे राम
  जहां धुनि बबा रमे हे
  गुरु गोरख के ओ
  सब तो बिलाई बइरी का बोलय
  म्याऊँ म्याऊँ ओ
  जम्मर चेलिन चेला नरियावय
  गुरु गोरखनाथ
  धुनि म का बैरी बोलत हे
  म्याऊँम्याऊँ ये ओ
  धुनि बइरी ये अधूरा ये रामा ये दे जा ।
  लऊठी आवय भरथरी हर
  गुरु गोरख के
  अंगना म जऊन मेर धुनि हे
  देखत हवय राजा
  जम्मो बिलाई अवतरे हें
  जादू मारे हे राम
  देख तो नैनामति रानी ये
  गुरु गोरखनाथ
  बिलाई अवतार मे लपटत हे
  जोन भेर धुनि रचाय
  कलपीकलप बइरी लोटत हे
  म्याऊँम्याऊँ कहय
  जतका चेलिन अऊ चेला ये
  तऊन ल देखत हे राम
  अइसे बानी ल रानी का बोलय , रामा ये दे जी ।
  लउटी के आई के देखत हे
  भरथरी ह दाई ओ
  कहां मोर गुरु हे
  जम्मों दिखत हे राम
  देख तो बिलाई अवतारी न
  गुरु गोरखनाथ
  कलपीकलप भरथरी ये
  सुरता करत हे राम
  नई तो मिलत आवय खोजे म
  सुमिरन करत हे न
  सामदेई मोर सुमिरत हे
  सुनले माता मोर बात
  जऊने समय तुम जादू मारेंव
  तिरिया चरित
  मार जादू ल देवा
  गुरु गोरखनाथ जल्दी ला देवा ओ बोलत हे , रामा ये दे जी ।
  कारी पिऊँरी चाऊँर
  रानी मारत हे दाई ओ
  देखतो दीदी सामदेई ह
  गुरु गोरखनाथ ल
  देखतो आदमी बनावत हे
  कोरु नगर के
  जतका घोड़ा बइरी गदहा ये
  जतका सुआ ये
  कऊनार पड़की परेवा ये
  कऊनो सुरा ये राम
  कऊनो कुबुबर बिलाई ये
  कऊनो भेड़वा ये राम
  कऊनो बोकरा ये बने हे
  सबला आदमी बनाय
  गुरु गोरखनाथ ल तो ये
  कइसे आदमी बनाय
  जतका चेलिन ल
  नारी ये मोर बनावत हे राम
  तऊनो ल देखत हे राजा ये
  भरथरी ये ओ
  जइसे गुरु तइसे तुम चेला
  जोग पूरा हो जाय
  अइसे बानी रानी बोलत हे , रामा ये दे जी ।
  कंचन मिरगा मरीच के गुरु जल बरसाय
  कंचन मिरगा मरीच के रामा ये दे जी
  मुनि जल बरसाय , कंचन मिरगा मरीच के
  जम्मे ल आदमी बनावत हे
  गुरु गोरख ओ
  देख तो बोलय भरथरी ल
  सुन राजा मोर बात
  तोरो जोग बइरी सिद्ध होवय
  लौटी जावा तु राज
  गढ़ उज्जैनी मँ चल देवा
  माता ये तुम्हार सामदेई ले भिक्षा लावा
  चले जावत हे राम
  गुरु के बानी ल पावत हे
  गुरु बोलत हे बात
  सुनले बेटा भरथरी
  भरथरी ये राम
  न तो नारी मोला भीख देवय
  तो जोग साधव
  कइसे के जोग ल साघॅव , ये दे साघॅव , रामा ये दे जी ।
  बोले वचन गुरु गोरख हर
  सुन ले बेटा मोर बात ल
  चले जाबे बेटा
  उज्जैन सहर म
  धुनि तॅय रमा लेबे ग
  अइसे बानी ल बइरी बोलत हे
  पित पिताम्बर ओ
  गोदरी ल गुरु देवय
  टोपी रतन जटाय
  काँधे जनेऊँ ल देवत हे
  हाथे खप्पर हे राम
  भरथरी धरि आवत हे
  गढ़ उज्जैन म
  आगी लगे खप्पर ल रखत हे
  जोग साधन हे न ओ गुरु गोरखनाथ ये , भाई ये दे जी ।
  धुनि रमाये भरथरी ल
  गांव भर के हीरा
  राज दरबार देखत हे
  रानी डंका पिटाय
  सुनले गांव के परजा ये
  जऊन राजा हमार
  ना तो मैनावती रानी ये
  गोपी भाँचा हमार
  तुँहरों गाँव ल नेवता हे
  राजा तिलोकचंद
  तुँहरों गरीब घर नेवता हे
  मानसिंह राजा
  जम्मे नेवता ल बलावत हे
  बाइस गढ़ के राजा ल नेवता भेजत हे
  नेवता सुने सामदेई के
  भरथरी के आज
  देखतो दीदी जोग बइठे हे
  धुनि रमे हे न
  जिहां खप्पर ओ रखे हे
  दान देवत हे न
  नगर के बइरी परजा ये
  जतका रैयत हे ओ
  जम्मे ल बइरी दान देवय
  खप्पर म डॉरय आज
  न तो गुरु के खप्पर ये
  नई तो भरय दीदी
  का धन करँव उपाय ल , रामा ये दे जी ।
  तब तो बोलय सामदेई ह
  का तो करँव उपाये ल
  देख तो अस्नादे बनावत हे
  रंगमहल म आय
  सुन्दर नहावत हे सामदेई
  आनंद मंगल मनाय
  सोने के भारी निकालत हे
  मोर देख तो दाई
  जऊने म मोहर धरत हे
  मोहर घरिके ओ
  सोने के थरी म आवत हे
  मैनावती ये ओ
  सुनले भइआ मोर बाते ल
  दान देवत हव झोंकव न
  खप्पर तो नई भरय
  का तो करँव उपाय
  तब तो सामदेई आवत हे
  सोने के थारी म राम
  मोती जवाहरात धरि के आवत हे
  सामदेई ये
  सुन्दर करके स्नान
  खप्पर के तीर म जावत हे
  जोग पूरा तुम्हार
  हो जावय ले लेवव दान ल
  सुन ले बेटा हमार
  अइसे कहिके डारत हे , रामा ये दे जी ।
  बेटा कहिके डारत हे
  सामदेई ह दाई ओ
  देखतो खप्पर बइरी भरि जावय
  जोग हो गय तुम्हार
  पूरा अब होई जावय
  जुगजुग जीबे लला
  देवय आसीस सामदेई ह
  गुरु गोरखनाथ
  जइसे गुरु तइसे चेला अव
  जग मँ नाव तुहार
  अम्मर हो जाहय बोलत हे , रामा ये दे जी ।
  भीख ल जोगी पाइके
  सामदेई के ओ
  देखतो दीदी भरथरी ह
  चले आवत हे जऊन मेर गुरु के धुनि रमे
  जिंहा जावय दीदी
  आनंद मंगल मनावत हे
  गुरु भरे जवाब
  मँगनी के तय तो बेटा अस
  तोला देहे रहेंव
  बोलत हावय गुरु गोरख हर
  सुनले राजा मोर बात
  न तो सामदेई के तुम बेटा
  न तो फुलवा के रे
  बेटा तुम अब हमार
  अइसे बानी ल गुरु बोलत हे , रामा ये दे जी ।
  पीत पिताम्बर गोदरी
  कइसे देवत हे गुरु ओ
  देख तो दाई भरथरी ल
  टोपी रतन जटाय
  कांधे जनेऊ सोहत हे
  खप्पर देवय
  खप्पर रखावत हे धुनि म
  गुरु गोरखनाथ
  बानी बचन कई सत बोलय
  गद्दी देवय सम्हाल
  धुनि के तिलक ल निकालत हे
  तिलक सारत हे राम
  भरथरी ल गुरु गद्दी ए
  चल देवत हे
  गुरु के गद्दी ल पावत हे
  भरथरी ह न
  गोरखपुरे में बइठ जावय
  गुरु गद्दी म भरथरी ओ , रामा ये दे जी ।
  तब तो बोलय आल्हाऊदल हर
  दुनिया ल गुरु
  भरथरी ल
  तय दान दिये
  जग म होगे अमर
  अमर होगे राज ग
  तुँहर ये दे नाम
  जग म नाम कमा लेवय
  हमला देवा वरदान
  कुछू तो देवा अइसे बोलत हे , रामा ये दे जी ।
  
  एके तेल चढ़ेंगे-2
  एक तेल चढ़गे
  एक तेल चढ़गे , हो हरियर हरियर
  हो हरियर हरियर
  मंड़वा मे दुलरू तोर बदन कुम्हलाय
  रामेवोलखन के
  रामेवोलखन के दाई तेल वो चढ़त हे
  दाई तेल वो चढ़त हे
  कहवा के दियना दीदी करथे अंजोर
  आमा अमली के
  आमा अमली के दाई सीतल छईहां
  दाई सीतल छईहाँ
  कर देबे फूफू तोर अँचरा के छाँव
  दाई के अँचरा
  दाई के अँचरा वो अगिन बरत हे
  हो अगिन बरत हे
  फूफू के अंचरा मोर इन्दरी जुड़ाय
  काकी के अँचरा
  काकी के अँचरा दाई अगिन बरत हे
  दाई अगिन बरत हे
  मामी के अंचरा मोर इन्दरी जुड़ाय
  डोंगरी पहारे
  डोंगरी पहारे दीदी घनरा चलत हे
  दीदी घनरा चलत हे
  पेरि देबे तेलिया मोर राई सरसो के तेल
  रामेवोलखन के
  रामेवोलखन के दाई तेल वो चढ़त हे
  दाई तेल वो चढ़त हे
  पेरि देबे तेलिया मोर राई सरसो के तेल
  हमरे दुलरवा
  हमरे दुलरवा नई बांधे मऊरे
  नई बांधे मऊरे
  नई सहे तेलिया मोर राई सरसो के तेल
  
  गोवर्धन पूजा
  होरे
  पूजा परय पुजेरी के संगी हेय
  अरेरेरे धोवा चाऊर चढ़ाई हे हेय
  पूजा परत हे मोर गोवर्धन के ददा शोभा बरन नहीं जाए हे
  होयेह
  धमधा बांधेव पचेरी रे भेड़ा हेय
  अरे गांठे दिये हरेरईहा हेय
  गाय केहेव धावर वो तेल पठरे दे घोरे रईहा हे
  आरारारारारारारा
  हरदी पिसेंव कसौंदी वो दाई हेय
  अउ घस घस पिसेंव आदा हेय
  गाय केहेव धावर वो तें सोहई पहिरले सादा हे हे
  होयेह
  हरिना हरिना तें दिखे रे भेड़ा हेय
  अरे हरिन सुवा के चोंच ऐ हेय
  हरिन बरोबर मोर भेड़ा दिखत हे ददा बरे सुरूज के जोंड़ ऐ हे
  होओओ
  कोन दिये रे दिन जलय गा संगी हेय
  अउ कोन जलय सरी रात हेय
  कोन दिया रे मड़नी में जलय कोन जले दरबार ऐ अररारारा
  ऐऐह
  सुरूज दिया दिन जलय रे भईया हेय
  अरे चन्दा जलय सरी रात हेय
  लक्ष्मी दिया तो मड़नी में जलय पुत्र जलय दरबार ऐ अररारारा
  आरारारारारारारा
  पीपर पान ला लुही गा संगी हेय
  अउ बोइर पान बनिहार हेय
  मैं तो मानत हव देवरी ददा मोर भेड़न गे हे बनिहार अररारारा
  बोल दे गोवर्धन भगवान की जय
  
  